Uned 206: Gosod strwythurau gwaith maen

# Canllaw darparu

Gwybodaeth am yr uned

Mae’r uned hon yn ymwneud â gosod gwaith brics a gwaith blociau a/neu strwythurau gan ddefnyddio deunyddiau ac arddulliau lleol.

Ar ôl cwblhau’r uned hon, bydd dysgwyr yn:

* deall sut mae dewis adnoddau
* deall sut mae gweithio yn unol â manyleb contract
* gallu cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon ac yn unol â'r fanyleb

Gallai dysgwyr gael eu cyflwyno i’r uned hon drwy eu cymell i ofyn cwestiynau iddyn nhw eu hunain fel:

* Beth yw bond chwarter?
* Sut ydw i’n gosod cornel ongl sgwâr?
* Sut ydw i’n cael gwybod beth yw trwch y morter y byddaf yn ei ddefnyddio?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn effeithlon ac yn unol â'r fanyleb ofynnol

Adnoddau a awgrymir

Gwerslyfr

Jones, M. (2019) *The City & Guilds Textbook: Bricklaying for the Level 2 Technical Certificate & Level 3 Advanced Technical Diploma (7905), Level 2 & 3 Diploma (6705) and Level 2 Apprenticeship (9077).* London: Hodder Education.

ISBN 978-1-5104-5814-7

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Dysgwyr i ddeall y mathau o adnoddau sy’n cael eu defnyddio mewn gwaith adeiladu, gan gynnwys: * mathau o frics (dolennog, tyllog, cyffredin, concrid, peirianneg, arbennig) * blociau (solet, gwag, ysgafn, inswleiddio) * carreg (igneaidd, metamorffig, gwaddodol, wedi’i hailadeiladu) * sment * calch * tywod (agregau) * ychwanegion (plastigiwr, gwrth-ddŵr) * clymau waliau, cysylltwyr waliau, cydrannau waliau, caewyr ceudodau, olwynion gosod, fentiau * cwrs atal lleithder (DPC), pilenni atal lleithder (DPM) * deunyddiau inswleiddio (llenwad rhannol, llenwad llawn, ôl-osod, chwistrellu). * Dysgwyr i allu dewis y deunyddiau cywir ar gyfer y dasg ofynnol er mwyn bodloni gofynion a manyleb. * Dysgwyr i wybod sut mae asesu cyflwr cywir deunyddiau ac adnoddau a gallu adnabod diffygion. * Dysgwyr i wybod am y dulliau cywir o storio deunyddiau i sicrhau eu bod yn cael eu cynnal a’u cadw a’u bod yn addas i’r diben. Bydd diffygion ac ansawdd yn cynnwys pydredd, troadau, rhwd, sicrhau bod dŵr yn yfadwy, tywod/agregau heb eu halogi. |
| * 1. Defnyddio adnoddau | * Dysgwyr i allu: * dewis yr adnoddau addas cywir ar gyfer amrywiaeth o ddefnyddiau, gan gynnwys cymysgu morter i drwch gofynnol, adeiladu waliau solet a waliau ceudod * nodi adnoddau sydd wedi’u difrodi a gwybod pa ddulliau i’w defnyddio i gywiro/rhoi gwybod am unrhyw ddiffygion. |
| * 1. Gweithdrefnau’r sefydliad ar gyfer dewis adnoddau | * Dysgwyr i allu: * dewis yr adnoddau priodol gan ddefnyddio ffynonellau gwybodaeth, gan gynnwys Gwybodaeth Dechnegol y Gwneuthurwr (MTI), lluniadau, rhestrau, manylebau * nodi difrod i ddeunyddiau a gwybod pa ddulliau i’w defnyddio i gofnodi/cywiro difrod. |
| * 1. Peryglon | * Dysgwyr yn deall y peryglon sy’n gysylltiedig ag adnoddau a dulliau gweithio. * Dysgwyr yn deall y peryglon sy’n gysylltiedig â symud deunyddiau, cymysgu deunyddiau, defnyddio deunyddiau, storio deunyddiau a gweithio ar uchder. * Dysgwyr i wybod sut mae dilyn canllawiau o’r Datganiadau Dull Asesu Risg (RAMS). * Bydd dysgwyr yn gwybod sut mae dewis, defnyddio a storio cyfarpar diogelu personol yn gywir. * Dysgwyr i wybod sut mae dilyn deddfwriaeth iechyd a diogelwch. * Dysgwyr i wybod y dulliau cywir i’w defnyddio i roi gwybod am ddamweiniau a damweiniau fu bron â digwydd. * Dysgwyr i fod yn ymwybodol o’r peryglon sy’n gysylltiedig â’r adnoddau a’r dulliau gweithio. |
| 1. Deall sut mae gweithio yn unol â manyleb contract | * 1. Dulliau gweithio | * Dysgwyr i ddeall pwysigrwydd cwblhau gwaith i’r safon ofynnol ac o fewn amserlenni penodol. * Dysgwyr yn deall effeithiau peidio â chwblhau gwaith o fewn yr amserlen benodedig neu i’r safon gywir a’r problemau y gall hyn eu hachosi i grefftau eraill. |
| * 1. Offer a chyfarpar | * Dysgwyr i wybod sut mae dewis yr offer a’r cyfarpar cywir ar gyfer y gwaith a chynnal gwiriadau ar gyfarpar cyn dechrau i sicrhau ei fod yn addas i’r diben. * Dysgwyr i wybod sut mae bwrw amcan, cymysgu a mesur deunyddiau yn unol â manylebau penodol. * Dysgwyr i allu mesur a thorri amrywiaeth o ddeunyddiau, gan gynnwys brics, blociau, concrid, DPC, DPM, hambyrddau, linteli, atgyfnerthiadau. * Dysgwyr i wybod sut mae defnyddio offer llaw, offer pŵer ac unrhyw gyfarpar arall i wneud y gwaith. * Dysgwyr i wybod sut mae cael mynediad at y cyfarpar, ei storio a’i gynnal a’i gadw. * Offer i gynnwys tryweli, morthwylion ( morthwyl deuben, morthwyl brics, morthwyl crib), blociau cornel, llinellau a phinnau, cŷn bras, lefelau, lefel boced, rhoden fesur. * Cyfarpar i gynnwys peiriannau cymysgu, bwcedi, rhawiau, sgwâr optegol a lefel optegol, torwyr disg, byrddau proffil. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn effeithlon ac yn unol â'r fanyleb ofynnol | * 1. Dangos sgiliau gwaith i fesur, marcio allan, gosod, lleoli, defnyddio llinell blwm, lefelu a sicrhau | * Dysgwyr i allu dangos sgiliau gwaith, gan gynnwys mesur, marcio allan, gosod, lleoli, sicrhau. * Deunyddiau i gynnwys brics, blociau, cerrig, morter a deunyddiau cysylltiedig. * Dysgwyr i wybod beth yw’r weithdrefn gywir ar gyfer gwneud y gwaith yn ddiogel yn unol â’r wybodaeth a roddir o restrau, lluniadau, manylebau a MTI. |
| * 1. Defnyddio a chynnal a chadw offer llaw ac offer pŵer, peiriannau cymysgu a chyfarpar i godi gwaith maen mewn brics a blociau a/neu ddeunyddiau lleol yn unol â’r cyfarwyddiadau gweithio a roddwyd ar gyfer y canlynol: * strwythurau waliau ceudod * strwythurau waliau solet * ffurfio a phontio agoriadau * gorffeniad uniadau * silffoedd ffenestri * capiau a chopins | * Dysgwyr i allu: * cymysgu morterau i’r trwch gofynnol â llaw a gyda chymysgydd mecanyddol * adeiladu waliau solet hyd at un fricsen gan ddefnyddio brics Seisnig, Ffleminaidd, wal gardd Seisnig, wal gardd Ffleminaidd * gosod dimensiynau yn unol â lluniadau a manylebau i’r safonau gofynnol * adeiladu waliau ceudod gan ddefnyddio brics, blociau, blociau inswleiddio, deunyddiau lleol, cerrig * gosod cydrannau, gan gynnwys clymau waliau, deunydd inswleiddio DPC, DPM, caewyr ceudod, strapiau, silffoedd, linteli, hambyrddau, fframiau, yn unol â’r fanyleb a’r lluniadau * gorffen uniadau yn unol â’r fanyleb, gan gynnwys yn wastad, hanner crwn, rhag tywydd, cilannog * gosod a sadio capiau a chopins ar waliau a phierau. * Deunyddiau i gynnwys brics, blociau, blociau inswleiddio, blociau gwag, carreg naturiol, carreg wedi’i hail-lunio. * Cydrannau i gynnwys linteli (dur a choncrid), inswleiddio (llenwad llawn a rhannol), clymau a chlipiau waliau, DPC/DPM, hambyrddau, caeadau, fframiau ffenestri a drysau, blychau gwasanaeth, gorffeniadau waliau, capiau a chopins concrid. * Dysgwyr i allu defnyddio technegau codi a chario cywir a dangos cyfrifoldeb gweithredol dros iechyd, diogelwch a lles. |