Uned 225: Gwybodaeth Graidd am Blastro

# Canllaw darparu

Gwybodaeth am yr uned

Mae’r uned hon yn ymdrin â’r wybodaeth gyffredinol sydd ei hangen ar gyfer y llwybr hwn.

Mae cynnwys yr uned hon wedi cael ei gyflwyno mewn ffordd generig gan ei fod yn gyson drwy lawer o’r unedau sgiliau yn y cymhwyster hwn. Dylid addysgu’r cynnwys, a bydd yn cael ei asesu’n gyffredinol ac mewn perthynas â’r unedau sgiliau canlynol (lle bo hynny’n briodol):

* Creu gorffeniadau plastro soled mewnol
* Gosod rendr soled ar arwynebau cefndir a chreu gorffeniadau

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Pam mae cynefino â safleoedd yn bwysig?
* Beth yw'r gwahaniaeth rhwng cerdyn tasg a thaflen amser?
* Pwy yw Cadw, a beth maen nhw’n wneud?

Deilliannau dysgu

1. Deall sut mae dehongli a chynnal gwybodaeth
2. Deall arferion gweithio diogel
3. Deall sut mae lleihau’r risg o ddifrod
4. Gweithio i derfynau amser

Adnoddau a awgrymir

Gwerslyfr

Gashe, M. and Byrne, K. (2020) *The City & Guilds Textbook in Plastering for Levels 1 and 2 Diploma (6708) and Level 2 Technical Certificate (7908)*. London: Hodder Education.

ISBN 978-1-39830-647-9

Gwefannau

* [Cadw (gov.wales) | Home](https://cadw.llyw.cymru/)
* [City & Guilds | Construction SmartScreen Factsheet Level 2 Technical Certificate in Plastering (7808-20)](https://www.cityandguilds.com/-/media/cityandguilds-site/documents/what-we-offer/centres/smartscreen/smartscreen-docs/7908-20-level-2-technical-certificate-in-plastering-pdf.ashx?la=en&hash=4242CFF99D985A7769335B23CCCB84852A3BB0EC)
* [Gantt.com | What is a Gantt Chart? Gantt Chart Software, Information, and History](https://www.gantt.com/)
* [gov.uk | Building regulations approval](https://www.gov.uk/building-regulations-approval)
* [HSE | First aid at work - your questions answered](https://www.hse.gov.uk/pubns/indg214.pdf)
* [HSE | Information about health and safety at work](https://www.hse.gov.uk/)
* [HSE | Reporting of Injuries, Diseases and Dangerous Occurrences Regulations 2013 (RIDDOR)](https://www.hse.gov.uk/riddor/)
* [netregs | A simple guide to site waste management plans](https://www.netregs.org.uk/media/1718/a-simple-guide-to-site-waste-management-plans.pdf)
* [netregs | Site waste management plans (SWMP): Environmental guidance for your business in Northern Ireland & Scotland](https://www.netregs.org.uk/environmental-topics/waste/storage-handling-and-transport-of-waste/site-waste-management-plans-swmp/)
* [WikiHow | How to Write a Work Plan: 8 Steps (with Pictures)](https://www.wikihow.com/Write-a-Work-Plan)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall sut mae dehongli a chynnal gwybodaeth | * 1. Y gweithdrefnau sefydliadol a ddatblygwyd gan y sefydliad ar gyfer rhoi gwybod am wybodaeth amhriodol ac adnoddau anaddas a’u cywiro, a sut y mae'r rhain yn cael eu defnyddio | * Bydd dysgwyr yn deall sut mae dehongli lluniadau, gofynion, amserlenni, datganiadau dull ac asesiadau risg. * Bydd dysgwyr yn gallu asesu cyflwr deunyddiau a chydrannau o ran addasrwydd a defnydd cywir. * Bydd dysgwyr yn gallu gosod deunyddiau a chydrannau amhriodol o’r neilltu a rhoi gwybod am broblemau i’r lefel briodol o awdurdod i liniaru ac unioni problemau y gallent eu hachosi i safonau ac amserlenni gwaith. * Bydd dysgwyr yn deall cynefino safle a’r rhesymau pam mae cynefino’n bwysig yn y broses ddiogelwch. Gweler *City & Guilds Textbook in plastering Level 1 Diploma (6708), Level 2 Diploma (6708) a Level 2 Technical Certificate (7908)*, pp77–78. * Dylai dysgwyr fod yn gyfarwydd â sgyrsiau blwch offer a pham eu bod yn cael eu defnyddio ar gyfer materion a digwyddiadau diogelwch safle penodol. Gweler: *City & Guilds Textbook in Plastering Level 1 Diploma (6708), Level 2 Diploma (6708) a Level 2 Technical Certificate (7908)*, pp78–79. * Bydd dysgwyr yn gwybod am y gadwyn awdurdod a phwy i roi gwybod iddynt pan fydd angen er mwyn rhoi gwybod am broblemau a digwyddiadau. |
| * 1. Y mathau o wybodaeth, eu ffynhonnell a sut maen nhw’n cael eu dehongli | * Dylai dysgwyr allu nodi’r gwahaniaeth rhwng Datganiad Dull ac Asesiad Risg. Gweler *City & Guilds Textbook in Plastering Level 1 Diploma (6708), Level 2 Diploma (6708) a Level 2 Technical Certificate (7908)*, pp63 a 65. * Bydd dysgwyr yn ymchwilio i’r broses rheoli adeiladu i gael gwybodaeth am reoliadau adeiladu. * Bydd dysgwyr yn ymchwilio i wybodaeth am ddogfennau sy’n cael eu defnyddio’n eang mewn adeiladu, fel lluniadau a chynlluniau, manylebau, amserlenni, gwybodaeth gweithgynhyrchwyr, Modelu Gwybodaeth am Adeiladau (BIM). Gweler *City & Guilds Textbook in Plastering Level 1 Diploma (6708), Level 2 Diploma (6708) a Level 2 Technical Certificate (7908)*, pp35–36. * Bydd dysgwyr yn gallu adnabod amrywiaeth o hysbysiadau safle ac arwyddion diogelwch. |
| * 1. Gweithdrefnau’r sefydliad i ddatrys problemau gyda’r wybodaeth a pham ei bod yn bwysig eu bod yn cael eu dilyn | * Bydd dysgwyr yn gwybod beth yw’r weithdrefn ar gyfer rhoi gwybod i’r gadwyn gywir am unrhyw broblemau sy’n codi o gamglywed cyfarwyddiadau, gwybodaeth anghywir, camddehongli datganiad dull, rhoi gwybodaeth anghywir ac unrhyw newidiadau yn y tywydd. * Bydd dysgwyr yn deall y problemau sy’n codi o ddefnyddio deunyddiau annigonol a’r effaith y gallent ei chael ar amserlenni ac ansawdd. |
|  | * 1. Pwysigrwydd cadw dogfennau | * Dylai dysgwyr fod yn gyfarwydd â holl waith papur y safle, gan gynnwys cardiau gwaith, taflenni gwaith, rhestr deunyddiau/adnoddau, rhestrau mân broblemau a thaflenni amser. * Bydd y dysgwyr yn cwblhau taflen amser a rhestr o ddeunyddiau/adnoddau ar gyfer prosiect bach. |
| 1. Deall arferion gweithio diogel | * 1. Lefel y ddealltwriaeth y mae angen i weithredwyr ei chael o wybodaeth am ddeddfwriaeth a chanllawiau swyddogol perthnasol cyfredol a sut mae eu defnyddio | * Dylai dysgwyr fod yn ymwybodol o’r mathau o ddeddfwriaeth sy’n cael eu defnyddio ym maes adeiladu a chosbau a chanlyniadau peidio â chydymffurfio, gan gynnwys: Rheoliadau Adeiladu, Rheoliadau Gweithio mewn Llefydd Uchel(WAH), Deddf Iechyd a Diogelwch yn y Gwaith (HASAWA), Rheoliadau Darparu a Defnyddio Cyfarpar Gwaith (PUWER), Codau Ymarfer Cymeradwy (ACOPs), Rheoliadau Adrodd ar Anafiadau, Afiechydon a Digwyddiadau Peryglus (RIDDOR), Rheoliadau Adeiladu (Dylunio a Rheoli) (CDM), Rheoliadau Rheoli Sylweddau Peryglus i Iechyd (COSHH), Cyfarpar Diogelu Personol (PPE), Rheoliadau Gweithrediadau Codi a Chyfarpar Codi (LOLER), Rheoliadau Codi a Chario, Rheoliadau Sŵn yn y Gwaith. * Bydd dysgwyr yn deall rôl yr awdurdod lleol o ran cynllunio a Rheoli Adeiladu. * Bydd dysgwyr yn ymchwilio i reolaeth adeiladu sy’n benodol i Cadw o ran treftadaeth strwythurau. |
| * 1. Sut y dylid ymateb i argyfyngau a phwy ddylai ymateb | * Bydd dysgwyr yn gwybod sut mae ymateb yn y ffordd gywir petai argyfwng yn codi, gan gynnwys tanau, gollyngiadau, anafiadau ac argyfyngau. Gweler *City & Guilds Textbook in Plastering Level 1 Diploma (6708), Level 2 Diploma (6708) a Level 2 Technical Certificate (7908)*, p79. * Bydd dysgwyr yn gwybod beth yw’r weithdrefn a ddilynir i adrodd i’r gadwyn awdurdod iawn am unrhyw argyfwng a allai godi. * Bydd dysgwyr yn deall y gweithdrefnau gwagio os bydd argyfwng. * Bydd y dysgwyr yn ymchwilio i fathau o ddiffoddyddion tân ac yn rhestru ar gyfer beth y dylid defnyddio pob un. * Bydd dysgwyr yn deall beth mae’r triongl tân (tanwydd, ocsigen a gwres) yn ei olygu mewn perthynas â’r hyn sydd ei angen i bob tân ddechrau. * Bydd dysgwyr yn cyfeirio’n ôl at y broses gynefino ynghylch sut mae ymateb i argyfyngau a’r camau i’w cymryd ar unwaith a gweithdrefnau gwagio adeilad a phwyntiau ymgynnull. * Bydd dysgwyr yn gwybod am y mathau o anafiadau a chyfrifoldebau cyffredin gan gynnwys swyddog cymorth cyntaf, pecyn cymorth cyntaf ac adrodd am ddamweiniau ar gyfer argyfyngau sy’n ymwneud â gweithgareddau galwedigaethol, gan gynnwys atal, gweithdrefnau brys, gwasanaethau brys, gweithdrefnau adrodd, mynedfeydd ac allanfeydd ar gyfer cerbydau argyfwng. |
| * 1. Gweithdrefnau diogelwch y sefydliad ar gyfer offer, cyfarpar ac eiddo personol | * Dylai dysgwyr fod yn ymwybodol o ddiogelwch y safle wrth fynd i mewn ac allan o’r safle, e.e. mewngofnodi ac allgofnodi. * Bydd dysgwyr yn gwybod am ddiogelwch ar gyfer cadw offer ac adnoddau’n ddiogel ar y safle, e.e. cabanau diogel ar y safle, blychau offer cryf. * Bydd dysgwyr yn gwybod am ddiogelwch safle ar gyfer eiddo personol a defnyddio cyfleusterau lles fel loceri personol. * Bydd dysgwyr yn gallu nodi’r gwahaniaeth yn y gweithdrefnau ar gyfer gwaith domestig o’i gymharu â gwaith safle. |
| * 1. Beth yw'r gweithdrefnau ar gyfer riportio damweiniau a phwy sy'n gyfrifol am wneud hynny | * Bydd dysgwyr yn deall y broses ar gyfer cofnodi a rhoi gwybod am ddamweiniau neu anafiadau, gan gynnwys damweiniau fu bron â digwydd. * Bydd dysgwyr yn ymchwilio i sut mae rhoi gwybod i’r Awdurdod Gweithredol Iechyd a Diogelwch o dan RIDDOR am ddigwyddiadau perthnasol a pha bryd y dylid gwneud hynny. * Dylai dysgwyr allu nodi pwy ddylai lenwi ffurflenni damweiniau a disgrifio rôl swyddog cymorth cyntaf. * Bydd dysgwyr yn gallu nodi faint o swyddogion cymorth cyntaf a ddylai fod yn y gymhareb staff yn unol â chanllawiau’r Awdurdod Gweithredol Iechyd a Diogelwch. * Dysgwyr i lenwi ffurflen ddamwain ar gyfer damwain a enwir. * Bydd dysgwyr yn nodi’r gwahaniaeth yn y gweithdrefnau ar gyfer gwaith domestig o’i gymharu â gwaith safle. * Bydd dysgwyr yn gwybod sut i ddefnyddio’r llyfr cofnodi ar gyfer mân ddamweiniau a sut i gofnodi damweiniau fu bron â digwydd, a’r rhesymau dros wneud hynny. * Bydd dysgwyr yn deall y broses o adolygu ac ailwerthuso gweithdrefnau sydd ar waith. |
| * 1. Pam, pryd a sut y dylid defnyddio cyfarpar rheoli iechyd a diogelwch | * Bydd dysgwyr yn rhestru ac yn disgrifio’r offer a’r adnoddau sydd eu hangen i ddefnyddio cyfarpar rheoli diogelwch. * Bydd dysgwyr yn gwybod sut mae cynnal a defnyddio cyfarpar diogelu personol. * Bydd dysgwyr yn cynnal archwiliadau gweledol i sicrhau bod cyfarpar trydanol yn addas ac yn ddiogel ar gyfer y gwaith a sut mae rhoi gwybod i’r person perthnasol am offer diffygiol. * Bydd dysgwyr yn gallu nodi pwy sy’n gyfrifol am roi, amnewid a chynnal a chadw offer rheoli diogelwch. * Bydd dysgwyr yn ymchwilio i hyfforddiant a argymhellir ar gyfer defnyddio sgriwdreifers, gynnau hoelion a pheiriannau cymysgu pŵer. |
| * 1. Sut mae cydymffurfio ag arferion gweithio sy'n amgylcheddol gyfrifol er mwyn bodloni deddfwriaeth a chanllawiau swyddogol cyfredol | * Bydd dysgwyr yn gallu nodi gweithdrefnau ar gyfer rheoli gwastraff ac ailgylchu ym maes adeiladu o dan y ddeddfwriaeth bresennol ac arferion da o ran yr amgylchedd adeiledig a chynaliadwyedd. Gweler *City & Guilds Textbook in Plastering Level 1 Diploma (6708), Level 2 Diploma (6708) a L2 Technical Certificate 7908*, pp45 a 52. * Bydd dysgwyr yn nodi rolau a chyfrifoldebau pob parti o dan gynllun rheoli gwastraff y safle (SWMP), e.e. cleient, gweithwyr, prif gontractwr, is-gontractwr. * Bydd dysgwyr yn gwybod sut mae cydymffurfio ag arferion gwaith sy’n amgylcheddol gyfrifol er mwyn bodloni’r ddeddfwriaeth gyfredol a chanllawiau swyddogol, gan gynnwys SWMP, ailgylchu, ailddefnyddio a gwastraff wedi’i ddidoli. |
| 1. Deall sut mae lleihau’r risg o ddifrod | * 1. Sut mae diogelu gwaith rhag difrod a phwrpas diogelu | * Bydd dysgwyr yn cwblhau datganiad dull ar gyfer tasg ddomestig fach, gan gynnwys diogelu gorchuddion llawr, addurno a gosodiadau a ffitiadau. * Bydd dysgwyr yn rhestru adnoddau addas ar gyfer diogelu’r ardal waith rhag difrod drwy halogi a difrod gan feysydd crefft eraill neu aelodau o’r cyhoedd mewn contractau domestig a chontractau safle. * Bydd dysgwyr yn gallu nodi sut mae sicrhau bod deunyddiau ac adnoddau’n cael eu diogelu rhag lladrad, difrod a thywydd garw mewn contractau domestig a chontractau safle. * Bydd dysgwyr yn gwybod sut mae storio deunyddiau’n gywir cyn, yn ystod ac ar ôl y gwaith yn cynnwys pentyrru, racio, llwytho, trin a chludo. |
| * 1. Pam y dylid gwaredu gwastraff yn ddiogel a sut y gwneir hynny | * Bydd dysgwyr yn ymchwilio i’r ddeddfwriaeth bresennol ar waredu gwastraff gan ganiatáu ar gyfer gweithdrefnau sefydliadol, MTI (Cyfarwyddiadau Technegol y gweithgynhyrchwyr) ar gyfer gwaredu gwastraff yn benodol a’r cyfrifoldebau amgylcheddol cyfredol o ran gwahanu ac ailgylchu gwastraff. * Bydd dysgwyr yn gwybod am y gwahanol ddulliau gwaredu gan gynnwys sgipiau dynodedig, ailgylchu, didoli gwastraff, man casglu gwastraff lleol, biodanwydd. |
| 1. Deall gweithio i derfynau amser | * 1. Sut mae gwaith yn cael ei wneud i fodloni’r rhaglen yn yr amser a drefnwyd a phwysigrwydd terfynau amser | * Bydd dysgwyr yn ymchwilio ac yn ymgyfarwyddo â rhaglenni gwaith a ddefnyddir i helpu i gwrdd â therfynau amser ac amserlenni, e.e. siartiau Gantt. * Bydd y dysgwyr yn cwblhau rhaglen waith fach ar gyfer gwaith domestig. * Bydd dysgwyr yn nodi sefyllfaoedd a allai effeithio ar y terfynau amser a amlinellir ar raglen waith, e.e. tywydd garw, argaeledd llafur a deunyddiau. * Dysgwyr i ymchwilio i beth yw ffioedd cymalau cosb a ffioedd cadw. * Bydd dysgwyr yn gallu nodi sut mae rhaglen waith ac amseroedd ar gyfer gweithgareddau yn cael eu cyfrifo. * Bydd dysgwyr yn gwybod am y dulliau a’r dogfennau sydd eu hangen i gynhyrchu rhaglen waith. |