Uned 221: Gwybodaeth graidd am Beintio ac Addurno

# Canllawiau darparu

Gwybodaeth am yr uned

Mae’r uned hon yn ymdrin â’r wybodaeth gyffredinol sydd ei hangen ar gyfer y llwybr hwn.

Mae cynnwys yr uned hon wedi cael ei gyflwyno mewn ffordd generig gan ei fod yn gyson drwy lawer o’r unedau sgiliau yn y cymhwyster hwn. Dylid addysgu’r cynnwys, a bydd yn cael ei asesu’n gyffredinol ac yng nghyd-destun yr unedau sgiliau canlynol (lle bo hynny’n briodol):

* Paratoi arwynebau ar gyfer eu peintio/addurno
* Rhoi cotiau ar arwynebau drwy ddefnyddio brwsh a rholer
* Papuro (safonol a sylfaenol)

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Pam mae cynefino â safleoedd yn bwysig?
* Beth yw'r gwahaniaeth rhwng cerdyn tasg a thaflen amser?
* Pwy yw Cadw, a beth maen nhw’n wneud?

Deilliannau dysgu

1. Deall sut mae dehongli a chynnal gwybodaeth
2. Deall arferion gweithio diogel
3. Deall sut mae lleihau’r risg o ddifrod
4. Deall gweithio i derfynau amser

Adnoddau a awgrymir

Gwerslyfr

Yarde, B. and Olsen, S. (2020) *The City & Guilds Textbook: Painting and Decorating for Level 1 and Level 2 Diploma/Level 2 Technical certificate*. London: Hodder Education.

ISBN 978-1-39830-577-9

Gwefan

* [HSE | Information about health and safety at work](https://www.hse.gov.uk/)
* *City & Guilds Construction SmartScreen Factsheet – Level 2 Technical Certificate in Painting and Decorating* (7909–20)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall sut mae dehongli a chynnal gwybodaeth | * 1. Y gweithdrefnau sefydliadol a ddatblygwyd gan y sefydliad ar gyfer rhoi gwybod am wybodaeth amhriodol ac adnoddau anaddas a’u cywiro, a sut y mae'r rhain yn cael eu defnyddio | * Bydd dysgwyr yn gwybod am y dulliau cyfathrebu a’r gwahanol fathau o ffynonellau gwybodaeth fel cyfarwyddiadau llafar, sgyrsiau blwch offer, sesiynau cynefino a goblygiadau methu â dilyn y gadwyn awdurdod. |
| * 1. Y mathau o wybodaeth, eu ffynhonnell a sut maen nhw’n cael eu dehongli | * Bydd dysgwyr yn deall nodweddion a defnyddiau amrywiaeth o ddogfennau sefydliadol fel lluniadau, manylebau, amserlenni, asesiadau risg, datganiadau dull a chyfarwyddiadau technegol gwneuthurwyr, ac yn gwybod am eu prif nodweddion a sut maen nhw’n cael eu rhoi ar waith. * Dylai dysgwyr allu nodi’r gwahaniaeth rhwng Datganiad Dull ac Asesiad Risg. |
| * 1. Gweithdrefnau’r sefydliad i ddatrys problemau gyda’r wybodaeth a pham ei bod yn bwysig eu bod yn cael eu dilyn | * Bydd dysgwyr yn gyfarwydd â dogfennau sefydliadol fel lluniadau, manylebau, rhestrau, asesiadau risg, datganiadau dull a MTIs. * Bydd dysgwyr yn gwybod beth yw’r weithdrefn ar gyfer adrodd yn ôl i’r gadwyn awdurdod gywir am unrhyw broblemau sy’n codi o gamglywed cyfarwyddiadau, gwybodaeth anghywir a chamddehongli datganiadau dull. * Bydd dysgwyr yn gallu nodi’r problemau sy’n codi o wybodaeth amhriodol, gan gynnwys camglywed cyfarwyddiadau, gwybodaeth anghywir, camddehongli datganiad dull, gwybodaeth anghywir yn cael ei rhoi. |
|  | * 1. Pwysigrwydd cadw dogfennau | * Bydd dysgwyr yn deall pwysigrwydd cwblhau dogfennau’n gywir fel Datganiadau Dull Asesu Risg (RAMS), ffeilio/cadw cofnodion a goblygiadau peidio â chadw dogfennau’n gywir. |
| 1. Deall arferion gweithio diogel | * 1. Lefel y ddealltwriaeth y mae angen i weithredwyr ei chael o wybodaeth am ddeddfwriaeth a chanllawiau swyddogol perthnasol cyfredol a sut mae eu defnyddio | * Bydd dysgwyr yn deall arferion gweithio diogel, yn unol â deddfwriaeth gyfredol yn y gweithle, o dan lefel y tir, mewn lleoedd cyfyng, wrth weithio mewn llefydd uchel, wrth weithio gydag offer, cyfarpar, deunyddiau a sylweddau peryglus. * Bydd dysgwyr yn gwybod am ddeddfwriaeth gyfredol sy’n ymwneud â pheryglon i iechyd yn y gweithle, o dan lefel y tir, mewn lleoedd cyfyng, mewn llefydd uchel, gydag offer a chyfarpar, gyda deunyddiau a sylweddau. * Dylai dysgwyr fod yn ymwybodol o’r ddeddfwriaeth ganlynol a chosbau a chanlyniadau peidio â chydymffurfio: Deddf Iechyd a Diogelwch yn y Gwaith (HASAWA), Rheoliadau Darparu a Defnyddio Cyfarpar Gwaith (PUWER), Rheoliadau Rheoli Sylweddau Peryglus i Iechyd (COSHH), Rheoliadau Cyfarpar Diogelu Personol (PPE), Rheoliadau Gweithrediadau Codi a Chyfarpar Codi (LOER), Rheoliadau Gweithio mewn Llefydd Uchel (WAH). |
| * 1. Sut y dylid ymateb i argyfyngau a phwy ddylai ymateb | * Bydd dysgwyr yn gwybod sut mae ymateb yn y ffordd gywir petai argyfwng yn codi, gan gynnwys tanau, gollyngiadau, anafiadau ac argyfyngau. * Bydd dysgwyr yn gwybod pa weithdrefn a ddilynir i adrodd i’r gadwyn awdurdod iawn am unrhyw argyfwng a allai godi. * Bydd dysgwyr yn ymchwilio i’r mathau o gyfarpar diffodd tân a nodi sut a phryd y cânt eu defnyddio ar gyfer gwahanol fathau o dân. * Bydd dysgwyr yn deall beth mae’r triongl tân (tanwydd, ocsigen a gwres) yn ei olygu mewn perthynas â’r hyn sydd ei angen i bob tân ddechrau. * Bydd dysgwyr yn gwybod sut mae ymateb i argyfyngau a’r camau i’w cymryd ar unwaith mewn perthynas â gweithdrefnau gwagio adeilad a phwyntiau ymgynnull. * Bydd y dysgwyr yn gallu nodi’r mathau o ddiffoddyddion tân a byddant yn gwybod ar gyfer beth y dylid defnyddio pob un. * Bydd dysgwyr yn gallu nodi mathau o ollyngiadau, byddant yn gwybod sut i’w hatal a sut i ymateb iddynt. * Bydd dysgwyr yn gwybod pwy sy’n gyfrifol am argyfyngau sy’n ymwneud ag anafiadau cyffredin, gan gynnwys cymorth cyntaf, y pecyn cymorth cyntaf a gweithdrefnau cofnodi damweiniau. * Bydd dysgwyr yn gwybod am y mathau o anafiadau a chyfrifoldebau cyffredin gan gynnwys swyddog cymorth cyntaf, pecyn cymorth cyntaf ac adrodd am ddamweiniau ar gyfer argyfyngau sy’n ymwneud â gweithgareddau galwedigaethol, gan gynnwys atal, gweithdrefnau brys, gwasanaethau brys, gweithdrefnau adrodd a gwagio. |
| * 1. Gweithdrefnau diogelwch y sefydliad ar gyfer offer, cyfarpar ac eiddo personol | * Dylai dysgwyr fod yn ymwybodol o ddiogelwch y safle wrth fynd i mewn ac allan o’r safle, e.e. mewngofnodi ac allgofnodi. * Bydd dysgwyr yn gwybod am ddiogelwch ar gyfer cadw offer ac adnoddau’n ddiogel ar y safle, e.e. cabanau diogel ar y safle, blychau offer cryf. * Bydd dysgwyr yn gwybod am ddiogelwch safle ar gyfer eiddo personol a defnyddio cyfleusterau lles fel loceri personol. * Bydd dysgwyr yn nodi’r gwahaniaeth yn y gweithdrefnau ar gyfer gwaith domestig o’i gymharu â gwaith safle. |
| * 1. Beth yw'r gweithdrefnau ar gyfer riportio damweiniau a phwy sy'n gyfrifol am wneud hynny | * Bydd dysgwyr yn deall y broses ar gyfer cofnodi ac adrodd am ddamweiniau neu anafiadau. * Bydd dysgwyr yn gwybod pwy sy’n gyfrifol am gwblhau adroddiadau am ddamweiniau a sut mae cwblhau adroddiadau am ddamweiniau ar gyfer mân ddamweiniau, damweiniau fu bron â digwydd a’r prosesau a ddefnyddir i ailwerthuso gweithdrefnau sydd ar waith. * Bydd dysgwyr yn ymchwilio i sut a phryd i adrodd i’r Awdurdod Gweithredol Iechyd a Diogelwch o dan y Rheoliadau Adrodd ar Anafiadau a Digwyddiadau Peryglus (RIDDOR). * Bydd dysgwyr yn nodi faint o swyddogion cymorth cyntaf ddylai fod mewn cymhareb â gweithwyr, yn unol â chanllawiau’r Awdurdod Gweithredol Iechyd a Diogelwch, a sut mae nodi pwy yw’r swyddogion cymorth cyntaf yn eu gweithle. * Bydd dysgwyr yn gwybod beth yw rolau a chyfrifoldebau rhoi gwybod am ddamweiniau a damweiniau fu bron â digwydd ar wahanol safleoedd, gan gynnwys anheddau domestig. * Bydd dysgwyr yn ymchwilio i sut a phryd i roi gwybod i’r Awdurdod Gweithredol Iechyd a Diogelwch am ddamweiniau o dan RIDDOR ar gyfer digwyddiadau perthnasol, a goblygiadau peidio â dilyn gweithdrefnau. |
| * 1. Pam, pryd a sut y dylid defnyddio cyfarpar rheoli iechyd a diogelwch | * Bydd dysgwyr yn rhestru ac yn disgrifio’r offer a’r adnoddau sydd eu hangen i ddefnyddio cyfarpar rheoli diogelwch. * Bydd dysgwyr yn gallu nodi pwy sy’n gyfrifol am roi, newid a chynnal a chadw offer rheoli diogelwch. * Bydd dysgwyr yn gwybod sut mae dewis a chael cyfarwyddiadau ar ddefnyddio cyfarpar rheoli iechyd a diogelwch, gan gynnwys Cyfarpar Diogelu Personol (PPE), Cyfarpar Diogelu Resbiradol (RPE) ac Awyru Gwacáu Mygdarth (LEV). * Bydd dysgwyr yn deall goblygiadau peidio â dewis a defnyddio cyfarpar rheoli iechyd a diogelwch yn gywir. |
| * 1. Sut mae cydymffurfio ag arferion gweithio sy'n amgylcheddol gyfrifol er mwyn bodloni deddfwriaeth a chanllawiau swyddogol cyfredol | * Bydd dysgwyr yn gwybod sut mae cydymffurfio ag arferion gwaith sy’n amgylcheddol gyfrifol er mwyn bodloni’r ddeddfwriaeth gyfredol a chanllawiau swyddogol, gan gynnwys; cynllun rheoli gwastraff safle (SWMP), ailgylchu, ailddefnyddio a gwastraff wedi’i ddidoli. * Bydd dysgwyr yn nodi rolau a chyfrifoldebau pob parti yn y SWMP, h.y. cleient, gweithwyr, prif gontractwr, is-gontractwyr. |
| 1. Deall sut mae lleihau’r risg o ddifrod | * 1. Sut mae diogelu gwaith rhag difrod a phwrpas diogelu | * Bydd dysgwyr yn gwybod sut mae diogelu gwaith rhag difrod o weithgareddau gwaith cyffredinol a chrefftau eraill a thywydd cyn, yn ystod ac ar ôl y gwaith. * Bydd dysgwyr yn gwybod sut mae storio deunyddiau’n gywir cyn, yn ystod ac ar ôl cwblhau’r gwaith. |
| * 1. Pam y dylid gwaredu gwastraff yn ddiogel a sut y gwneir hynny | * Bydd dysgwyr yn deall y ddeddfwriaeth bresennol ar waredu gwastraff ac y dylid gwneud hynny’n ddiogel ac mewn ffordd gyfrifol gan ddilyn gweithdrefnau sefydliadol, MTI ar gyfer gwaredu gwastraff penodol, rheoliadau statudol a chanllawiau swyddogol yn unol â’r cyfrifoldebau amgylcheddol cyfredol o ran gwahanu ac ailgylchu gwastraff. * Bydd dysgwyr yn gwybod am y gwahanol ddulliau gwaredu gan gynnwys sgipiau dynodedig, ailgylchu, didoli gwastraff, man casglu gwastraff lleol, biodanwydd. |
| 1. Deall gweithio i derfynau amser | * 1. Sut mae gwaith yn cael ei wneud i fodloni’r rhaglen yn yr amser a drefnwyd a phwysigrwydd terfynau amser | * Bydd dysgwyr yn deall sut mae gweithgareddau gwaith, deunyddiau a llafur yn cael eu dyrannu i fodloni’r amserlen sy’n ofynnol o fewn y rhaglen a phwysigrwydd cadw at derfynau amser. * Bydd dysgwyr yn deall y mathau o dargedau cynhyrchiant ac amserlenni, sut mae amseroedd yn cael eu hamcangyfrif a’r amgylchiadau a fydd yn effeithio ar y rhaglen waith, e.e. y tywydd, faint o lafur a deunyddiau sydd ar gael, effeithiau trin a storio gwael gan achosi difrod i ddeunyddiau. |