Uned 201: Cyflogaeth a chyflogadwyedd yn y sector adeiladu

# Canllaw darparu

Gwybodaeth am yr uned

Mae’r uned hon yn rhoi gwybodaeth i’r dysgwr am rai o’r agweddau ehangach yn y sector adeiladu. Bydd dysgwyr yn datblygu eu gwybodaeth, eu dealltwriaeth, a phan fo hynny’n berthnasol, eu sgiliau yng nghyswllt y canlynol:

* y cyrff a’r sefydliadau crefft perthnasol yn y sector adeiladu
* prif egwyddorion hunangyflogaeth yn y sector adeiladu
* pwysigrwydd sgiliau rhyngbersonol
* datrys problemau o fewn eu cwmpas cyfrifoldeb.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Beth yw ymarfer myfyriol a phryd fydd angen i mi ei ddefnyddio?
* Beth mae Ffederasiwn y Meistr Adeiladwyr yn ei wneud?
* Beth yw cerdyn CSCS a sut mae cael un?
* Beth sydd angen i mi ei ystyried am fod yn hunangyflogedig?

Deilliannau dysgu

1. Gwybod am y cyrff a’r sefydliadau crefft yn y sector adeiladu
2. Gwybod beth yw prif egwyddorion hunangyflogaeth yn y sector adeiladu
3. Gwybod am bwysigrwydd sgiliau rhyngbersonol
4. Gwybod sut i ddatrys problemau o fewn cwmpas ei gyfrifoldeb ei hun

Adnoddau a awgrymir

Gwerslyfrau

* Gashe, M. and Byrne, K. (2020) *The City & Guilds Textbook in Plastering for Levels 1 and 2 Diploma (6708) and Level 2 Technical Certificate (7908)*. London: Hodder Education. ISBN 978-1-39830-647-9
* Honey, P., Mumford, A. (2021) *Learning Styles Questionnaire*. London: Pearson Education Limited. ISBN 978-1-90289-929-9
* Kolb, D. (2015) *Experiential Learning: Experience as the Source of Learning and Development*, 2nd edition. London: Pearson FT Press. ISBN 978-0-13389-240-6

Gwefannau

* hse.gov.uk | [Information about health and safety at work](https://www.hse.gov.uk/)
* [ccscheme | Site Registration](https://www.ccscheme.org.uk/site-registration/site-registration-257/#:~:text=Started%20in%201997%2C%20the%20Considerate%20Constructors%20Scheme%20was,monitoring%20of%20sites%20in%20the%20UK%20and%20Ireland.)
* [Heritage Help | Society for the Protection of Ancient Buildings (SPAB)](http://heritagehelp.org.uk/organisations/spab)
* [Construction Cert | Book Your CSCS Test, CITB Health & Safety Environment Test](https://www.constructioncert.co.uk/book?msclkid=e2faabf2109318066e09cb7db1dd6710)
* [Unite the Union | Unite Construction, Allied Trades and Technicians](https://www.unitetheunion.org/what-we-do/unite-in-your-sector/unite-construction-allied-trades-and-technicians/)
* [gov.uk | About us – HM Revenue and Customs](https://www.gov.uk/government/organisations/hm-revenue-customs/about)
* [The Telegraph | Recession casualties: Britain's construction industry counts cost of boom-and-bust](https://www.telegraph.co.uk/finance/recession/5568068/Recession-casualties-of-Britains-construction-industry-count-cost-of-boom-and-bust.html)
* [zen.co.uk | Business Cycles, Recessions and Economic Booms](http://www.zen40585.zen.co.uk/Business%20cycles%20recessions%20and%20economic%20booms.pdf)
* [High Speed Training | What is EQ? A Guide to Emotional Intelligence in the Workplace](https://www.highspeedtraining.co.uk/hub/emotional-intelligence-workplace/#:~:text=%20Benefits%20of%20Emotional%20Intelligence%20in%20the%20Workplace,positive%20about%20their%20work%20and%20their...%20More%20)
* [Engage in Learning | What is Meant by the Term Equality and Diversity?](https://engageinlearning.com/faq/compliance/equality-and-diversity/what-is-meant-by-the-term-equality-and-diversity/#:~:text=Used%20together%20%E2%80%99Equality%20and%20Diversity%E2%80%99%20is%20a%20term,free%20from%20prejudice%20and%20bias.%20Equality%20Act%202010)
* [Twinkl | What is Success Criteria?](https://www.twinkl.co.uk/teaching-wiki/success-criteria)
* [University of the People | Interpersonal vs Intrapersonal: Keys to Communicate](https://www.uopeople.edu/blog/interpersonal-vs-intrapersonal/)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Gwybod am y cyrff a’r sefydliadau crefft yn y sector adeiladu | * 1. Y cyrff a’r sefydliadau crefft yn y sector adeiladu | * Bydd dysgwyr yn deall rôl yr Awdurdod Gweithredol Iechyd a Diogelwch yn y diwydiant adeiladu. * Bydd dysgwyr yn gyfarwydd â sefydliadau fel Build UK, Federation of Master Builders (FMB), Considerate Constructors, National Federation of Builders (NFB). * Bydd dysgwyr yn ymchwilio i sefydliadau arbenigol ym maes adeiladu fel y National Fire Protection Association (NFPA), National Federation of Roofing Contractors (NFRC), Natural Stone Industry Training Group (NSITG), Association of Concrete Industrial Flooring Contractors (ACIFC), Society for the Protection of Ancient Buildings (SPAB), Institution of Civil Engineers (ICE) a Civil Engineering Contractors Association Wales (CECAW). * Bydd dysgwyr yn ymwybodol o gynllun cardiau’r Cynllun Ardystio Sgiliau Adeiladu (CSCS) ym maes adeiladu. * Bydd dysgwyr yn gallu adnabod y ffederasiynau crefft penodol sy’n cefnogi eu crefft, ac amrywiaeth o gymdeithasau ychwanegol sy’n cefnogi elfennau mwy arbenigol eu crefft. * Bydd dysgwyr yn gwybod am gofrestru proffesiynol fel gweithiwr adeiladu proffesiynol ar gyfer y maes crefft o’u dewis. |
| * 1. Rôl cyrff a sefydliadau crefft yn y sector adeiladu | * Bydd dysgwyr yn cyflawni hyfforddiant theori ar y cyrff hyfforddi a restrir yn 1.1 i gael gwell dealltwriaeth o’r rolau a’r gwasanaethau y mae’r sefydliadau hyn yn eu cynnig. * Bydd dysgwyr yn ymchwilio ac yn trafod manteision ac anfanteision ymuno â chynrychiolaeth undebau fel UNITE (Union of Construction, Allied Trades and Technicians (UCATT) gynt). |
| * 1. Y cynlluniau cerdyn cymhwysedd yn y sector adeiladu a’r mathau o gardiau sydd ar gael | * Bydd dysgwyr yn ymchwilio ac yn cyflawni hyfforddiant yn barod ar gyfer gwneud cais am y cerdyn CSCS i wybod pa fath o gardiau sydd ar gael ac am beth dylent wneud cais. * Bydd dysgwyr yn deall wrth iddynt ddatblygu ym maes adeiladu pa bryd y mae’n fuddiol ymgysylltu â chyrff sefydliadol a grybwyllwyd yn 1.1. |
| * 1. Cofrestriad proffesiynol fel gweithiwr adeiladu proffesiynol | * Bydd dysgwyr yn cael eu cyflwyno i gyrff proffesiynol ac yn deall manteision ymgysylltu â’r rhain, gan gynnwys: * y potensial i ennill mwy * gwell rhagolygon gyrfa a chyflogadwyedd * statws uwch yn arwain at fwy o hunan-barch * cydnabyddiaeth ryngwladol o gymhwysedd ac ymrwymiad * tystiolaeth o arbenigedd * mwy o ddylanwad yn ei sefydliad a’i ddiwydiant ei hun * cydnabyddiaeth fel adlofnodwr. |
|  | * 1. Bwrdd Hyfforddi’r Diwydiant Adeiladu (CITB) a’i rôl yn y sector adeiladu | * Bydd dysgwyr yn ymchwilio ac yn mapio rhagolygon gyrfa a chymwysterau sy’n berthnasol i hyfforddiant. * Bydd dysgwyr yn gwybod am gymwysterau sy’n berthnasol i’w hyfforddiant a Datblygiad Proffesiynol Parhaus (DPP) ym Mwrdd Hyfforddi’r Diwydiant Adeiladu (CITB). * Bydd dysgwyr yn deall sut mae cael gafael ar gyllid i hwyluso ennill cymwysterau hyfforddi perthnasol drwy CITB. |
| 1. Gwybod beth yw prif egwyddorion hunangyflogaeth yn y sector adeiladu | * 1. Nodweddion hunangyflogaeth | * Bydd dysgwyr yn deall manteision hunangyflogaeth. * Bydd dysgwyr yn deall y gwahaniaeth rhwng unig fasnachwr a chwmni cyfyngedig. * Bydd dysgwyr yn cymryd rhan mewn hyfforddiant theori sy’n seiliedig ar hunangyflogaeth lwyddiannus, gan dynnu sylw at feysydd allweddol fel hunan-gymhelliant, cyfleoedd i ennill mwy, hyblygrwydd gweithio, fetio a dewis cleientiaid cadarnhaol. |
| * 1. Manteision ac anfanteision bod yn hunangyflogedig | * Bydd dysgwyr yn cael gwybod am anfanteision posibl hunangyflogaeth, fel y gofyn am gyfalaf, problemau llif arian, diffyg pensiwn a buddion cyflogaeth, llif gwaith parhaus, costau yswiriant, oedi taliadau, gorymrwymiad ar gontractau, perthynas â chleientiaid yn chwalu. * Bydd dysgwyr yn cael gwybod am fanteision posibl hunangyflogaeth, fel bod â rheolaeth dros eich tynged eich hun, y potensial i ennill mwy, mwy o foddhad mewn gyrfa, geirdaon cadarnhaol gan gwsmeriaid, gweithio’n hyblyg. |
| * 1. Cyfrifoldebau bod yn hunangyflogedig | * Bydd dysgwyr yn ymchwilio i gofrestru gyda Chyllid a Thollau Ei Mawrhydi (CThEM) ar gyfer hunangyflogaeth. * Bydd dysgwyr yn deall sut mae cadw cofnodion (cadw cyfrifon) at ddibenion treth. |
| * 1. Patrymau mewn cyflogaeth a chynnydd a chwymp yn y galw | * Bydd dysgwyr yn ymchwilio i dueddiadau ym maes adeiladu o ran cynnydd yn y galw a chwymp yn y galw (dirwasgiadau). * Bydd dysgwyr yn deall goblygiadau dirwasgiad fel colli gwaith, colli cyflogaeth, straen economaidd, diffyg hyfforddiant a chyfleoedd DPP. * Bydd dysgwyr yn deall goblygiadau cynnydd yn y galw fel mwy o enillion, hyfforddiant a chyfleoedd DPP, diffyg gweithlu oherwydd faint o waith sydd ar gael. * Bydd dysgwyr yn ymchwilio i batrymau yn y diwydiant ac yn tynnu sylw at bwyntiau sbarduno cynnydd a chwymp yn y galw. * Bydd dysgwyr yn deall am rymoedd y farchnad ar adegau o gynnydd a chwymp yn y galw, a’r effaith ar y potensial i ennill. |
| * 1. Dyletswydd gofal i sicrhau bod cynnyrch a gwaith yn ddiogel i ddefnyddwyr | * Bydd dysgwyr yn deall systemau gweithio diogel ym maes adeiladu ac yn cael trosolwg cyffredinol o weithio’n ddiogel, gyda gwybodaeth a geir o bolisïau ac arferion da’r Awdurdod Gweithredol Iechyd a Diogelwch. * Bydd dysgwyr yn gwybod pa gamau i’w cymryd i adrodd mewn sefydliad i sicrhau bod yr holl waith yn cydymffurfio â’r ddeddfwriaeth gyfredol. * Bydd dysgwyr yn deall gofynion Rheoliadau Adeiladu (Dylunio a Rheoli) (CDM) yn y maes hwn. |
| 1. Gwybod am bwysigrwydd sgiliau rhyngbersonol | * 1. Pwysigrwydd cyfathrebu’n effeithiol ac yn briodol ag eraill | * Bydd dysgwyr yn gwybod drwy hyfforddiant theori am yr holl fathau perthnasol o gyfathrebu yn y diwydiant. * Bydd dysgwyr yn deall y gwahaniaeth a’r effaith y gall cyfathrebu cadarnhaol a negyddol eu cael yn y gweithle, gweler *City & Guilds Textbook: Plastering for Levels 1 and 2 (6708) and Level 2 Technical Certificate (7908),* pp47, 48. |
| * 1. Pwysigrwydd deallusrwydd emosiynol wrth gyfathrebu’n effeithiol | * Bydd dysgwyr yn deall sut mae datblygu deallusrwydd emosiynol wrth gyfathrebu yn y gweithle, fel datblygu’r sgiliau canlynol: trefnu, cyfathrebu’n glir ac yn effeithiol, derbyn adborth a beirniadaeth adeiladol. * Bydd dysgwyr yn gwybod am gydraddoldeb ac amrywiaeth yn y gweithle ac yn deall sut mae hyrwyddo hyn i sicrhau bod pawb yn cael cyfle cyfartal ac nad oes neb yn cael ei drin yn wahanol nac yn cael ei wahaniaethu yn ei erbyn. |
|  | * 1. Sut mae cynllunio a rheoli eich amser eich hun | * Bydd dysgwyr yn deall pwysigrwydd cynllunio a rheoli amser. * Bydd dysgwyr yn cymryd rhan mewn gweithgareddau ymarferol ar wahanol fathau o galendr a rhannu dyddiadau, fel calendr ffôn a chalendr e-bost. * Bydd dysgwyr yn ymwybodol o sefydlu grwpiau electronig i reoli a rhannu amser fel WhatsApp a Microsoft Teams. |
| * 1. Sut mae gosod targedau a meini prawf llwyddiant | * Bydd dysgwyr yn cymryd rhan yn y gweithgaredd ymarferol o osod rhai targedau SMART (*Specific, Measurable, Achievable, Realistic* a *Time Bound*). * Bydd dysgwyr yn ymchwilio ac yn dod i ddeall meini prawf llwyddiant a sut mae prosiectau’n cael eu barnu pan fydd y wybodaeth hon yn cael ei dadansoddi. * Bydd dysgwyr yn ymchwilio i sut mae datblygu sgiliau rhyngbersonol a phersonol er mwyn cael gwell sgiliau cyfathrebu a datrys problemau. |
| * 1. Pwysigrwydd adfyfyrio | * Bydd dysgwyr yn cymryd rhan mewn gweithgareddau bach i ddatblygu sgiliau ymarfer myfyriol da. * Bydd dysgwyr yn ymwybodol o ymarferwyr myfyriol a dulliau dysgu, fel Kolb, a Honey a Mumford. |
| 1. Gwybod sut i ddatrys problemau o fewn cwmpas ei gyfrifoldeb ei hun | * 1. Adnabod problemau a all godi mewn prosiectau adeiladu | * Bydd dysgwyr yn gallu nodi a datrys problemau amrywiol sy’n gallu codi: technegol, cyfathrebu, cyfarpar, iechyd a diogelwch. * Bydd dysgwyr yn cymryd rhan mewn gweithgareddau hyfforddi ar adrodd am broblemau a’u datrys. |
| * 1. Sut mae dod o hyd i atebion i broblemau | * Bydd dysgwyr yn cymryd rhan mewn gweithgareddau hyfforddi sy’n ymwneud â strategaethau datrys problemau fel taflu syniadau, meddwl ochrol, dadansoddi o wraidd y broblem. |
| * 1. Sut mae profi a gwerthuso atebion | * Bydd dysgwyr yn gwybod beth yw cwmpas eu cyfrifoldeb ar y lefel y maent yn gweithio arni er mwyn gallu gwneud penderfyniadau da i ddatrys problemau. Bydd dysgwyr yn gwybod pryd i drosglwyddo cyfrifoldeb i’w goruchwyliwr er mwyn gallu gwneud penderfyniadau cywir. |