Uned 222: Paratoi arwynebau ar gyfer eu peintio a/neu addurno

# Canllawiau darparu

Gwybodaeth am yr uned

Mae’r uned hon yn ymwneud â pharatoi arwynebau yn barod i dderbyn gorffeniadau amddiffynnol ac addurniadol mewn sefyllfaoedd diwydiannol a/neu anniwydiannol. Mae’n ymwneud â diogelu’r man gwaith, dehongli gwybodaeth a mabwysiadu arferion gwaith diogel, iach ac amgylcheddol gyfrifol.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Sut byddwn i’n paratoi arwyneb ar gyfer peintio ac addurno?
* Ydw i’n gallu tynnu cot heb greu difrod i'r arwyneb?
* A oes gwahaniaeth rhwng paratoi arwyneb sydd i’w beintio ac arwyneb sydd i’w bapuro?
* Beth yw’r gwahanol fathau o arwynebau/deunyddiau adeiladu?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfr

Yarde, B. and Olsen, S. (2020) *The City & Guilds Textbook: Painting and Decorating for Level 1 and Level 2 Diploma/Level 2 Technical certificate*.London: Hodder Education. ISBN 978-1-39830-577-9

Gwefannau

* [Dulux Trade Paint Expert | Products](https://www.duluxtradepaintexpert.co.uk/en/products/products-listing/all/pt_filler:primer)
* [Crown Trade | Products](https://www.crowntrade.co.uk/products/)
* [Dulux Trade Paint Expert | Knowledge/glossary](https://www.duluxtradepaintexpert.co.uk/en/knowledge/glossary)
* *City & Guilds Construction SmartScreen Factsheet – Level 2 Technical Certificate in Painting and Decorating* (7909–20)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Dysgwyr i ddeall: * addasrwydd a nodweddion y deunyddiau a ddefnyddir i ddiogelu’r ardaloedd cyfagos * addasrwydd a nodweddion deunyddiau glanhau * addasrwydd a nodweddion offer stripio paent/papur wal * addasrwydd a nodweddion paent preimio, selwyr a toddiannau cyn-trin * addasrwydd a nodweddion deunyddiau llenwi * addasrwydd a nodweddion papurau sgraffinio a gwybod pa rai fyddai fwyaf priodol ar gyfer y dasg dan sylw * sut mae asesu ansawdd y deunyddiau sy’n briodol i’r dasg a sut mae canfod namau/diffygion cyffredin * sut i gywiro unrhyw ddeunyddiau diffygiol a goblygiadau gwneud hynny. |
| * 1. Defnyddio adnoddau | * Bydd dysgwyr yn gwybod am y gwahanol ddeunyddiau paratoi ac yn deall sut mae eu defnyddio. * Bydd dysgwyr yn deall sut mae asesu cyflwr arwyneb a sefydlu sut mae cywiro’r diffygion ynddo. * Bydd dysgwyr yn gwybod am y diffygion sy’n gysylltiedig â phren/deunyddiau pren a’r deunyddiau mwyaf addas i’w trwsio. * Bydd dysgwyr yn gwybod am y diffygion sy’n gysylltiedig â metelau fferrus/anfferrus a’r deunyddiau mwyaf addas i’w trwsio. * Bydd dysgwyr yn gwybod am y diffygion sy’n gysylltiedig â phlastr/bwrdd plastr a’r deunyddiau mwyaf addas i’w trwsio. * Bydd dysgwyr yn gwybod am y diffygion sy’n gysylltiedig â rendr allanol a’r deunyddiau mwyaf addas i’w cywiro. * Bydd dysgwyr yn gwybod am y diffygion sy’n gysylltiedig â gwaith brics/blociau a’r deunyddiau mwyaf addas i’w trwsio. * Bydd dysgwyr yn gwybod sut a phryd i roi gwybod am unrhyw broblemau gydag is-haenau a deunyddiau paratoi a goblygiadau peidio â dilyn gweithdrefnau. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn deall dogfennau’r sefydliad fel lluniadau, manylebau, amserlenni a Chyfarwyddiadau Technegol y Gwneuthurwr (MTIs) a byddant yn gwybod sut i ddewis y deunyddiau mwyaf addas wrth baratoi arwynebau. |
| * 1. Peryglon | * Bydd dysgwyr yn gwybod am y peryglon sy’n gysylltiedig â deunyddiau paratoi. * Bydd dysgwyr yn deall proses Datganiadau Dull Asesu Risg (RAMS) ac yn gallu cynhyrchu eu datganiadau eu hunain ar gyfer tasg benodol. |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn deall sut mae defnyddio manylebau, rhaglenni gwaith a datganiadau dull ar gyfer y dasg dan sylw ac yn deall goblygiadau peidio â chwrdd â therfynau amser penodol i grefftau eraill. * Bydd dysgwyr yn deall y prosesau paratoi canlynol a’r drefn maen nhw’n cael eu gwneud i sicrhau’r canlyniadau gorau posibl: golchi, stripio, crafu, sgrafellu, allweddu, cymysgu, cymysgu, llenwi, lefelu a fflatio, tynnu llwch/brwsio i lawr. * Bydd dysgwyr yn gwybod beth yw’r prosesau paratoi cywir a goblygiadau peidio â’u dilyn yn y drefn gywir. |
| * 1. Offer a chyfarpar | * Dysgwyr i ddeall: * addasrwydd a nodweddion y gwahanol offer llaw a ddefnyddir i baratoi arwynebau * addasrwydd a nodweddion y gwahanol offer pŵer a ddefnyddir i baratoi arwynebau * addasrwydd a nodweddion y cyfarpar cysylltiedig a ddefnyddir wrth baratoi arwynebau * sut i wirio offer a chyfarpar cyn dechrau a goblygiadau peidio â gwneud hynny’n gywir. * y gweithdrefnau glanhau, cynnal a chadw a storio ar gyfer offer a chyfarpar a goblygiadau peidio â’u gwneud yn gywir. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos sgiliau gwaith i olchi, stripio a/neu grafu, sgrafellu ac allweddu, cymysgu, llenwi, lefelu a/neu wastatáu a brwsio i lawr | * Dangosir y canlynol i’r dysgwyr: * sut mae golchi arwynebau i gael gwared ar faw a halogiad wrth baratoi i roi cotiau ac ar gyfer gorffeniad * sut mae stripio a/neu grafu papur wal diffygiol i baratoi i roi gorchuddion waliau a/neu gotiau newydd * sut mae stripio a/neu grafu cotiau diffygiol yn barod i gael cotiau newydd * sut i sgrafellu arwynebau â llaw a defnyddio offer pŵer i baratoi cyn rhoi cotiau * sut mae atgyweirio/trwsio is-haenau drwy gymysgu a defnyddio deunyddiau llenwi i gael gorffeniad gwastad * sut mae cael gwared â llwch oddi ar arwyneb sydd wedi ei atgyweirio/drwsio a phreimio. |
| * 1. Defnyddio a chynnal a chadw offer llaw a phŵer a chyfarpar cysylltiedig i baratoi, preimio a selio arwynebau allanol a/neu fewnol ar gyfer sefyllfaoedd diwydiannol a/neu anniwydiannol yn unol â’r cyfarwyddiadau gweithio a roddir ar gyfer y canlynol; * is-haenau moel ac arwynebau sydd wedi cael eu peintio a/neu eu haddurno o’r blaen mewn cyflwr cadarn ac sydd â diffygion ar yr arwyneb * tynnu gorchudd a/neu ddeunydd presennol lle bo angen | * Dangosir y canlynol i’r dysgwyr: * sut mae defnyddio’r gwahanol offer llaw, offer pŵer a chyfarpar cysylltiedig i baratoi, preimio a selio arwynebau pren moel er mwyn rhoi cotiau * sut mae defnyddio’r gwahanol offer llaw, offer pŵer a chyfarpar cysylltiedig i baratoi, preimio a selio arwynebau moel sydd wedi eu llyfnu â thrywel i gymryd cotiau * sut mae defnyddio’r gwahanol offer llaw, offer pŵer a chyfarpar cysylltiedig i baratoi, preimio a selio arwynebau metel fferrus/anfferrus i gymryd cotiau * sut mae defnyddio’r gwahanol offer llaw, offer pŵer a chyfarpar cysylltiedig i baratoi arwynebau a paentiwyd eisoes o gymryd cotiau * sut mae defnyddio’r gwahanol offer llaw, offer pŵer a chyfarpar cysylltiedig i dynnu gorchudd o bapur wal diffygiol i gymryd gorchudd/cotiau * sut mae defnyddio’r gwahanol offer llaw, offer pŵer a chyfarpar cysylltiedig i dynnu paent oddi ar arwyneb diffygiol er mwyn iddo gymryd cotiau newydd. |