Uned 234: Paratoi a chymysgu deunyddiau cysylltiedig ag adeiladu

# Canllaw darparu

Gwybodaeth am yr uned

Nod yr uned hon yw rhoi’r sgiliau ymarferol perthnasol a’r ddealltwriaeth sydd eu hangen ar ddysgwyr ar gyfer paratoi a chymysgu deunyddiau cysylltiedig ag adeiladu, mewn amgylchedd adeiladu a pheirianneg sifil. Mae hefyd yn ymdrin â dehongli gwybodaeth, mabwysiadu arferion gwaith diogel, iach ac amgylcheddol gyfrifol, a dewis, paratoi a defnyddio deunyddiau, cydrannau, offer a chyfarpar.

Gallai dysgwyr gael eu cyflwyno i’r uned hon drwy eu cymell i ofyn cwestiynau iddyn nhw eu hunain fel:

* Pa wahanol fathau o ddeunyddiau sy’n cael eu defnyddio wrth gymysgu concrid?
* Pa fathau o gyfarpar diogelu personol sydd eu hangen wrth gymysgu deunyddiau?
* Pa wahanol fathau o ddeunyddiau sy’n cael eu defnyddio wrth gymysgu morter?
* Sawl dull gwahanol sydd yna o gymysgu deunyddiau?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfrau

* Kendrick, P. (2004) *Roadwork: Theory and Practice*, 5th edition. London: Routledge.

ISBN 9-7807-506-6470-7

* Chudley, R. (2020) *Chudley and Greeno's Building Construction Handbook*, 12th edition. London: Routledge.

ISBN 9-7803-671-3543-0

* Pitman, P. (2017*) External Works, Roads and Drainage: A Practical Guide*, 1st edition. London: CRC Press.

ISBN 9-7811-384-0887-6

* Butler, D., Digman, C. J., Makropoulos, C., Davies, J. W. (2018) *Urban Drainage*, 4th edition.London: CRC Press.

ISBN 9-7814-987-5058-5

Gwefannau

* [Cadw (gov.wales)](https://cadw.llyw.cymru/) | Homepage
* [Constructing Excellence | Homepage](https://constructingexcellence.org.uk)
* [HSE | Homepage](https://www.hse.gov.uk)
* [Oxford University Press | Free Building & Construction resources](https://global.oup.com/education/secondary/subjects/vocational/building/free-resources/?region=international)
* [Construction Knowledge | Excavation](https://www.constructionknowledge.net/sitework/sitework_excavation.php)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Bydd dysgwyr yn deall yr amrywiaeth o adnoddau sy’n cael eu defnyddio yn y broses o baratoi a chymysgu deunyddiau cysylltiedig ag adeiladu yn unol â lluniadau, manylebau a chyfarwyddiadau llafar. * Bydd dysgwyr yn gwybod ac yn gallu deall nodweddion ac addasrwydd deunyddiau wrth ddewis adnoddau ar gyfer paratoi a chymysgu deunyddiau cysylltiedig ag adeiladu os yw’r deunyddiau wedi eu llygru. * Bydd dysgwyr yn gwybod am ddeunyddiau ac yn gallu nodi diffygion sy’n gallu effeithio ar gyfanrwydd strwythurol a’r rheini sy’n effeithio ar estheteg yn unig. * Bydd dysgwyr yn gwybod beth yw defnydd a chyfyngiadau deunyddiau. * Gallai deunyddiau gynnwys agregau, deunyddiau smentaidd, growtiau a chyfansoddion wedi’u rhag-gymysgu. * Gallai offer a chyfarpar gynnwys peiriannau cymysgu sment, bwcedi, cynwysyddion dŵr, rhaw a brwsh, berfau, trawsnewidyddion, generaduron. |
| * 1. Defnyddio adnoddau | * Bydd dysgwyr yn deall sut mae defnyddio’r adnoddau a sut mae rhoi gwybod am unrhyw broblemau sy'n gysylltiedig â'r adnoddau. * Bydd dysgwyr yn gwybod ac yn deall pa ddeunyddiau sydd i’w defnyddio mewn lleoliadau penodol, amodau tywydd gwael, tywydd oer neu pan fydd hi’n rhewi ond hefyd mewn tymheredd uchel. * Bydd dysgwyr hefyd yn gwybod sut mae dewis a defnyddio offer a chyfarpar at eu diben a sut mae cywiro neu roi gwybod am unrhyw ddiffygion. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn deall y gweithdrefnau gweithio a ddefnyddir i ddewis y dulliau mwyaf priodol i baratoi a chymysgu deunyddiau cysylltiedig ag adeiladu a phryd i ddefnyddio cymysgedd parod, cymysgu â llaw neu ddewisiadau eraill. * Dysgwyr i wybod sut mae codi archebion ac archebu adnoddau i gyflawni tasg benodol gan ddefnyddio gweithdrefnau sefydliadol a sefyllfaoedd penodol. |
| * 1. Peryglon | * Bydd dysgwyr yn gallu nodi’r peryglon sy’n gysylltiedig â pharatoi a chymysgu deunyddiau cysylltiedig ag adeiladu, e.e. llosgiadau, tasgu, gronynnau hedfan wrth gymysgu. * Bydd dysgwyr yn gallu sicrhau bod y dulliau gweithio cywir sydd eu hangen i baratoi a chymysgu deunyddiau cysylltiedig ag adeiladu yn cael eu dilyn. * Bydd dysgwyr yn gwybod ac yn deall pwysigrwydd gweithio i ddatganiadau dull ac asesiadau risg, er mwyn deall peryglon llithro, baglu a syrthio, gweithio mewn llefydd uchel, anafiadau i’r dwylo ac i’r llygaid, a allai gael eu taro gan wrthrychau’n disgyn, anadlu llwch silica a gweithio gyda thrydan. |
| 1. Deall sut mae gweithio yn unol â manyleb contract | * 1. Dulliau gweithio | * Mae angen i ddysgwyr wybod a deall sut mae defnyddio arferion, gweithdrefnau a sgiliau gwaith diogel ac iach sy’n ymwneud â dull, proses a maes y gwaith. * Mae angen i ddysgwyr gynllunio eu gwaith yn effeithlon ar sail y cyfarwyddiadau a roddwyd a chwblhau’r gwaith yn unol â’r manylebau y cytunwyd arnynt. * Bydd dysgwyr yn deall pwysigrwydd cyfathrebu ymysg aelodau o’r tîm yn ystod gweithgareddau yn ogystal ag anghenion galwedigaethau eraill sy’n gweithio ochr yn ochr â nhw. * Bydd dysgwyr yn deall y dulliau cywir a ddefnyddir i baratoi a chymysgu deunyddiau cysylltiedig ag adeiladu yn gywir i sefydlu math a swm y deunyddiau. * Bydd y dysgwyr yn gwybod sut i sefydlu’r manylion gosod allan o luniadau, manylebau a chyfarwyddiadau llafar. |
| * 1. Offer a chyfarpar | * Bydd dysgwyr yn deall pwysigrwydd cynnal a chadw offer a chyfarpar a gofal y gweithiwr yng nghyswllt offer llaw ac offer pŵer cludadwy. * Bydd dysgwyr yn sicrhau bod offer a chyfarpar yn cael eu golchi a’u glanhau ar ôl eu defnyddio a’u storio’n barod i’w hailddefnyddio. * Bydd dysgwyr yn deall y gweithdrefnau ar gyfer rhoi gwybod am namau neu ddiffygion gydag offer a chyfarpar a sut gallai hyn effeithio ar waith yn y dyfodol os na chaiff ei gofnodi, gan achosi oedi neu anaf. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Defnyddio a chynnal a chadw offer llaw, offer pŵer a chyfarpar i baratoi deunyddiau i’w defnyddio | * Bydd dysgwyr yn dangos eu bod yn gallu cynllunio ar gyfer paratoi a chymysgu deunyddiau cysylltiedig ag adeiladu drwy ddilyn yr wybodaeth a’r canllawiau a roddir iddynt a thrwy ddefnyddio’r dogfennau perthnasol. * Gall dysgwyr lunio datganiad dull sylfaenol, rhestr offer, rhestr o ddeunyddiau a rhaglen waith i gynllunio’n effeithlon a chwblhau'r gwaith o fewn yr amser y cytunwyd arno. * Bydd dysgwyr yn sicrhau bod ardal weithio ddiogel addas yn cael ei sefydlu sy’n ardal wastad gyda llawr caled, yn lân ac wedi ei chau oddi wrth weithwur eraill ar y safle. |
| * 1. Dangos sgiliau gwaith i fesur, dogni, troi, cymysgu, corddi a blendio | * Bydd dysgwyr yn gallu canfod a dethol gwybodaeth addas o amrywiaeth o ffynonellau ar gyfer paratoi a chymysgu deunyddiau cysylltiedig ag adeiladu. * Bydd dysgwyr yn gallu paratoi a chymysgu deunyddiau cysylltiedig ag adeiladu yn unol â chyfarwyddiadau neu ddulliau gweithio. * Bydd dysgwyr yn gallu nodi Cyfarpar Diogelu Personol (PPE) addas a’i ddefnyddio wrth baratoi a chymysgu deunyddiau cysylltiedig ag adeiladu, gan gynnwys oferôls, menig, sbectol ac ati. * Dysgwyr i allu: * paratoi a chymysgu deunyddiau sy’n gysylltiedig ag adeiladu gan ddefnyddio offer a chyfarpar i fesur, dogni, troi, cymysgu, corddi a chyfuno athrosglwyddo. * golchi cyfarpar gan ddefnyddio dŵr ac yna gadw offer a chyfarpar yn ddiogel, gan sicrhau bod yr ardal waith yn cael ei chadw’n lân ac yn daclus ar ôl ei defnyddio. |