Uned 230: Gosod plastrfwrdd yn fecanyddol a thrwy fond uniongyrchol

# Canllaw darparu

Gwybodaeth am yr uned

Mae'r uned hon yn ymwneud â dehongli gwybodaeth a mabwysiadu arferion gweithio diogel ac iach. Mae’n cynnwys dewis deunyddiau, cydrannau a chyfarpar, yn ogystal â pharatoi a gosod plastrfwrdd ar gefndiroedd mewnol o fframiau pren a metel a gwaith maen solet.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Beth mae gosod mecanyddol yn ei olygu wrth osod plastrfwrdd?
* Beth yw sêl perimedr?
* Beth yw gosod â bond uniongyrchol?
* Beth yw plastro “parge” a pham ei fod yn cael ei ddefnyddio?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfr

Gashe, M. and Byrne, K. (2020) *The City & Guilds Textbook in Plastering for Levels 1 and 2 Diploma (6708) and Level 2 Technical Certificate (7908)*. London: Hodder Education.

ISBN 978-1-39830-647-9

Gwefannau

* [British Gypsum | The White Book](https://www.british-gypsum.com/literature/white-book)
* [City & Guilds | Construction SmartScreen Factsheet Level 2 Technical Certificate in Plastering (7808-20)](https://www.cityandguilds.com/-/media/cityandguilds-site/documents/what-we-offer/centres/smartscreen/smartscreen-docs/7908-20-level-2-technical-certificate-in-plastering-pdf.ashx?la=en&hash=4242CFF99D985A7769335B23CCCB84852A3BB0EC)
* [HSE | Health and Safety at Work Act 1974: explained](https://www.hse-network.com/health-and-safety-at-work-act-1974-explained)
* [HSE | Work at Height: the law](https://www.hse.gov.uk/work-at-height/the-law.htm)
* [HSE | Work equipment machinery: PUWER](https://www.hse.gov.uk/work-equipment-machinery/puwer.htm)
* [Planning Portal | Building Regulations: Insulation and thermal elements: Roof](https://www.planningportal.co.uk/info/200130/common_projects/47/roof/6)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Bydd dysgwyr yn deall sut mae dehongli lluniadau, gofynion, amserlenni, datganiadau dull ac asesiadau risg. * Bydd dysgwyr yn gallu asesu cyflwr deunyddiau a chydrannau o ran addasrwydd, cydnawsedd a defnydd cywir. * Bydd dysgwyr yn gallu gosod deunyddiau a chydrannau amhriodol o’r neilltu a rhoi gwybod am broblemau i’r lefel briodol o awdurdod i liniaru ac unioni problemau y gallent eu hachosi i safonau ac amserlenni gwaith. * Bydd dysgwyr yn adnabod yr holl blastrfwrdd perfformiad a’r defnydd ohonynt a’u systemau gosod gan ddefnyddio gosodiadau mecanyddol a gosod bond uniongyrchol. Gweler: *British Gypsum White Book,* Ch3, p111and *City & Guilds Textbook in Plastering Level 1 Diploma (6708), Level 2 Diploma (6708) and Level 2 Technical Certificate (7908)*. * Bydd dysgwyr yn nodi amrywiaeth o wneuthurwyr sy’n cynhyrchu plastrfwrdd a deunyddiau plastro mewn manylebau. * Bydd dysgwyr yn dewis, defnyddio a gorffen gwahanol systemau plastro i’r safonau a amlinellir yn y fanyleb. * Bydd dysgwyr yn gwybod sut mae gwirio ansawdd a chysondeb deunyddiau a chydrannau i sicrhau eu bod yn addas i’w defnyddio. * Bydd dysgwyr yn deall sut mae storio deunyddiau’n ddiogel gan ystyried Cyfarwyddiadau Technegol y Gwneuthurwr (MTI) a sicrhau bod unrhyw ddeunyddiau diffygiol neu sydd wedi’u difrodi yn cael eu rhoi i’r naill ochr i beidio â’u defnyddio. |
| * 1. Defnyddio adnoddau | * Bydd dysgwyr yn deall yr adnoddau ac yn meddu ar yr wybodaeth i ddefnyddio adnoddau yn unol â chyfarwyddiadau’r gwneuthurwr. * Bydd dysgwyr yn creu datganiadau dull bach i ddewis gwahanol ddeunyddiau ar gyfer gwahanol ddulliau a gweithdrefnau gosod ar gyfer cefndiroedd pren, metel a gwaith maen gan ddefnyddio gosodiadau mecanyddol a bond uniongyrchol. * Bydd dysgwyr yn gwybod beth yw’r gadwyn awdurdod ar gyfer rhoi gwybod am unrhyw broblemau sy’n codi wrth baratoi a gosod systemau. * Bydd dysgwyr yn gallu darllen a deall MTIs a manylebau i allu dewis yr adnoddau cywir. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn deall ac yn gyfarwydd â dogfennau sefydliadol fel lluniadau, manylebau, rhestrau a MTIs. * Bydd dysgwyr yn adolygu dogfennau enghreifftiol ac yn dilyn gweithdrefnau hyfforddi i ymgyfarwyddo â defnyddio’r adnoddau uchod. * Bydd dysgwyr yn ymwybodol o sut mae sicrhau ansawdd cyn, yn ystod ac ar ôl rhaglenni wrth baratoi a gosod i safon y diwydiant. * Bydd dysgwyr yn gwybod am ddatganiadau dull i’w helpu i gwblhau tasgau a dewis offer ac adnoddau. |
| * 1. Peryglon | * Bydd dysgwyr yn llenwi Datganiadau Dull Asesu Risg bach (RAMS) ar gyfer prosiect bach gydag arweiniad a hyfforddiant gan diwtoriaid. * Bydd dysgwyr yn gwybod am y peryglon sy’n gysylltiedig â gosod plastrfwrdd, gan gynnwys gweithio mewn lle uchel, amgylcheddau llychlyd, codi a chario, defnyddio offer pŵer, ac ati. * Bydd dysgwyr yn deall beth yw proses gynefino a sgyrsiau blwch offer a sut maen nhw’n darparu cyngor ar ddefnyddio Cyfarpar Diogelu Personol (PPE) a’u cyfrifoldeb dros roi gwybod am ddamweiniau a damweiniau fu bron â digwydd ar y cyd â’r Ddeddf Iechyd a Diogelwch yn y Gwaith (HASAWA). * Bydd dysgwyr yn deall y gadwyn awdurdod a phwy i roi gwybod iddynt os bydd peryglon, damweiniau neu ddamweiniau fu bron â digwydd. |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn gyfarwydd â rhaglen waith siart Gantt ar gyfer contractau gosod systemau gosod mecanyddol a systemau gosod bond uniongyrchol. * Bydd dysgwyr yn adolygu dogfennau enghreifftiol ac yn dilyn gweithdrefnau hyfforddi i ymgyfarwyddo â defnyddio’r adnoddau uchod. * Bydd dysgwyr yn deall y gwahaniaeth rhwng datganiad dull a rhaglen waith ac yn rhoi enghreifftiau. * Bydd dysgwyr yn gwybod beth yw effaith methu â chwrdd â therfynau amser rhaglenni a’r effaith y mae’n ei chael ar y contract a chrefftau eraill. * Bydd dysgwyr yn deall methiant i gadw i fyny â rhaglen waith, pa ganlyniadau mae hyn yn eu cael ar y cleient, y contractwr a’r crefftau cysylltiedig. |
| * 1. Offer a chyfarpar | * Bydd dysgwyr yn ymchwilio ac yn deall pryd mae’n rhaid cynnal Prawf Dyfeisiau Cludadwy (PAT) er mwyn defnyddio offer trydanol yn ddiogel. See *City & Guilds Textbook in Plastering Level 1 Diploma (6708), Level 2 Diploma (6708) and Level 2 Technical Certificate (7908)*, p69. * Bydd dysgwyr yn ymwybodol o’r Rheoliadau Darparu a Defnyddio Cyfarpar Gwaith (PUWER). * Bydd dysgwyr yn nodi pa fathau o gyfarpar mynediad y mae’n rhaid iddynt fod yn ymwybodol ohonynt ac yn deall sut i’w defnyddio’n ddiogel wrth gydymffurfio â Rheoliadau Gweithio mewn Llefydd Uchel (WAH) 2005. * Bydd dysgwyr yn gwybod sut mae deall datganiad dull a manyleb i helpu i ddewis offer a chyfarpar yn gywir i gwblhau tasgau fel gosod dimensiynau a datwm, paratoi ardaloedd ar gyfer gwasanaethau a phwyntiau mynediad a gosod plastrfwrdd ar waliau a nenfydau gydag agoriadau, trawstiau a cholofnau. * Bydd dysgwyr yn gwybod am storio’r holl offer a chyfarpar mynediad yn ddiogel ar ôl eu defnyddio. * Bydd dysgwyr yn gallu darllen a deall dulliau gweithio i ddewis adnoddau ar gyfer paratoi cefndiroedd ar gyfer gosod bond mecanyddol ac uniongyrchol. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos sgiliau gwaith i fesur, marcio, torri, gosod, ffitio, gorffen, lleoli a sicrhau | * Bydd dysgwyr yn cael hyfforddiant ymarferol i fesur, marcio allan, torri, gosod a gorffen gosod mecanyddol a gosod bond uniongyrchol ar blastrfwrdd i ganiatáu ar gyfer blychau gwasanaeth, agoriadau ffenestri ac agoriadau awyru. * Bydd dysgwyr yn deall lluniadau, gofynion, amserlenni, MTIs a rhaglenni gwaith er mwyn cyrraedd safonau’r diwydiant. * Bydd dysgwyr yn gallu creu’r dogfennau uchod gydag arweiniad tiwtor ar gyfer prosiectau bach. * Bydd dysgwyr yn meddu ar wybodaeth dechnegol i allu asesu a gwirio cefndiroedd amrywiol i dderbyn systemau gosod bond mecanyddol ac uniongyrchol. * Bydd dysgwyr yn meddu ar wybodaeth ymarferol am drosglwyddo dimensiynau wrth osod plastrfwrdd ar waliau a nenfydau plaen, waliau a nenfydau gydag agoriadau, waliau grisiau, waliau â chilfachau pier, trawstiau a phieri annibynnol a thorri allan ar gyfer gwasanaethau a socedi trydanol. * Bydd y dysgwyr yn ymchwilio i bwrpas côt selio a sut mae hyn yn lleihau trosglwyddiad sain mewn waliau cydrannol. |
| * 1. Defnyddio a chynnal a chadw offer llaw, offer pŵer cludadwy a chyfarpar ategol i osod plastrfwrdd yn unol â’r cyfarwyddiadau gweithio a roddwyd; cladin ar bren a/neu fetel a gwaith maen gan ffurfio agoriadau gyda chiliau | * Bydd dysgwyr yn dangos gwybodaeth am ddefnyddio offer llaw, offer pŵer a chyfarpar mecanyddol. * Bydd dysgwyr yn cyflawni hyfforddiant ymarferol ar ddulliau gosod ar gyfer systemau bond mecanyddol ac uniongyrchol, gan gynnwys atal tân, diogelu rhag sŵn a gosod deunydd inswleiddio gan gydymffurfio â rheoliadau adeiladu. * Bydd dysgwyr yn cael hyfforddiant ymarferol ar osod a ffurfio bondiau mecanyddol ac uniongyrchol ar bren, gwaith maen, metel, ciliau, pennau, silffoedd, trawstiau a cholofnau a phieri. |