Uned 227: Gosod rendr soled ar arwynebau cefndir a chreu gorffeniadau

# Canllaw darparu

Gwybodaeth am yr uned

Mae'r uned hon yn ymwneud â dehongli gwybodaeth a mabwysiadu arferion gwaith diogel, iach ac amgylcheddol gyfrifol. Mae’n ymwneud â dewis a defnyddio deunyddiau, cydrannau, offer a chyfarpar, paratoi deunyddiau, gosod rendr soled ar gefndiroedd allanol a chreu gorffeniadau.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Beth yw pwrpas rendro adeiladau?
* Ar ba fathau o arwynebau gallwch chi osod rendr allanol?
* Beth yw’r gwahaniaeth rhwng rendrau traddodiadol a modern?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfr

Gashe, M. and Byrne, K. (2020) *The City & Guilds Textbook in Plastering for Levels 1 and 2 Diploma (6708) and Level 2 Technical Certificate (7908).* London: Hodder Education.

ISBN 978-1-39830-647-9

Gwefannau

* [City & Guilds | Construction SmartScreen Factsheet Level 2 Technical Certificate in Plastering (7808-20)](https://www.cityandguilds.com/-/media/cityandguilds-site/documents/what-we-offer/centres/smartscreen/smartscreen-docs/7908-20-level-2-technical-certificate-in-plastering-pdf.ashx?la=en&hash=4242CFF99D985A7769335B23CCCB84852A3BB0EC)
* [HSE | Health and Safety at Work Act 1974: explained](https://www.hse-network.com/health-and-safety-at-work-act-1974-explained)
* [HSE | Work at Height: the law](https://www.hse.gov.uk/work-at-height/the-law.htm)
* [HSE | Work equipment machinery: PUWER](https://www.hse.gov.uk/work-equipment-machinery/puwer.htm)
* [K Rend | Silicone Thin Coat: Machine Application](https://k-rendcontractors.co.uk/k-rend-application/)
* [Period Restoration Guide | Lime Rendering](https://www.periodrestorationguide.co.uk/lime/lime-rendering.php)
* [SPAB | Lime renders vs cement renders](https://www.spab.org.uk/advice/lime-renders-vs-cement-renders)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Bydd dysgwyr yn deall sut mae dehongli lluniadau, gofynion, amserlenni, datganiadau dull ac asesiadau risg. * Bydd dysgwyr yn gallu asesu cyflwr deunyddiau a chydrannau o ran addasrwydd, cydnawsedd a defnydd cywir. * Bydd dysgwyr yn gallu gosod deunyddiau a chydrannau amhriodol o’r neilltu a rhoi gwybod am broblemau i’r lefel briodol o awdurdod i liniaru ac unioni problemau y gallent eu hachosi i safonau ac amserlenni gwaith. * Bydd dysgwyr yn nodi ansawdd a chyflwr deunyddiau wrth ddanfon nwyddau i’r safle ac yn gwybod sut mae rhoi gwybod am unrhyw ddeunyddiau diffygiol nad ydynt yn addas i’r diben. * Bydd dysgwyr yn adnabod amrywiaeth o wneuthurwyr sy’n cynhyrchu deunyddiau plastro mewn manylebau. * Bydd dysgwyr yn dewis, defnyddio a gorffen gwahanol systemau plastro i’r safonau a amlinellir yn y fanyleb. * Dysgwyr i ymchwilio i rendr calch traddodiadol cyn 1919. * Dysgwyr i ymchwilio i rendrau sment ar ôl 1919. * Bydd dysgwyr yn cymharu rendr sment a rendr calch. * Bydd dysgwyr yn ymchwilio i systemau rendro modern sy’n cael eu defnyddio’n eang ar hyn o bryd. * Bydd dysgwyr yn nodi pa ddeunyddiau sydd i’w defnyddio sy’n dod o dan Reoliadau Rheoli Sylweddau Peryglus i Iechyd (COSHH). * Bydd y dysgwyr yn ailedrych ar Wybodaeth Dechnegol y Cynhyrchwyr (MTI) a COSHH. |
| * 1. Defnyddio adnoddau | * Bydd dysgwyr yn deall y mathau o is-haenau ar gyfer gosod systemau rendro. * Bydd dysgwyr yn gallu darllen a deall MTIs a manylebau i allu dewis yr adnoddau cywir. * Bydd dysgwyr yn cwblhau tasg ar sut mae rhoi gwybod am unrhyw faterion sy’n ymwneud â pharatoi cefndir a defnyddio rendr a chydrannau. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn deall ac yn gyfarwydd â dogfennau sefydliadol fel lluniadau, gwybodaeth gan wneuthurwyr, manylebau, rhestrau a MTIs. * Bydd dysgwyr yn adolygu dogfennau enghreifftiol ac yn dilyn gweithdrefnau hyfforddi i ymgyfarwyddo â defnyddio’r adnoddau uchod. * Bydd dysgwyr yn ymwybodol o sut mae sicrhau ansawdd cyn, yn ystod ac ar ôl gosod wrth baratoi, cymysgu, gosod a gorffen gwaith rendro i safon y diwydiant. * Bydd dysgwyr yn gwybod sut mae rhoi gwybod i’r rheolwr llinell os oes unrhyw wallau mewn dogfennau. |
| * 1. Peryglon | * Dylai dysgwyr allu cynhyrchu a deall Datganiadau Dull Asesu Risg (RAMS). * Bydd dysgwyr yn gwybod am y mathau o broblemau sy’n deillio o adnoddau anaddas a pheryglon posibl gan gynnwys deunyddiau anaddas, tywydd garw ac amgylchiadau sy’n newid. * Bydd dysgwyr yn adolygu dogfennau enghreifftiol ac yn dilyn gweithdrefnau hyfforddi i ymgyfarwyddo â defnyddio’r adnoddau yn 1.3. * Bydd dysgwyr yn deall beth yw proses gynefino a sgyrsiau blwch offer a sut maen nhw’n darparu cyngor ar ddefnyddio Cyfarpar Diogelu Personol (PPE) a’u cyfrifoldeb dros roi gwybod am ddamweiniau a damweiniau fu bron â digwydd ar y cyd â’r Ddeddf Iechyd a Diogelwch yn y Gwaith (HASAWA). * Bydd dysgwyr yn deall y gadwyn awdurdod a phwy i roi gwybod iddynt os bydd peryglon, damweiniau neu ddamweiniau fu bron â digwydd. |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn gyfarwydd â rhaglen waith siart Gantt ar gyfer ymgymryd â chontract rendro. * Bydd dysgwyr yn adolygu dogfennau enghreifftiol ac yn dilyn gweithdrefnau hyfforddi i ymgyfarwyddo â defnyddio’r adnoddau uchod. * Bydd dysgwyr yn deall y gwahaniaeth rhwng datganiad dull a rhaglen waith ac yn rhoi enghreifftiau. * Bydd dysgwyr yn gwybod beth yw effaith methu â chwrdd â therfynau amser rhaglenni a’r effaith y mae’n ei chael ar y contract a chrefftau eraill. |
| * 1. Offer a chyfarpar | * Bydd dysgwyr yn ymchwilio ac yn deall pryd mae’n rhaid cynnal Prawf Dyfeisiau Cludadwy (PAT) er mwyn defnyddio offer trydanol yn ddiogel. See *City & Guilds Textbook in Plastering Level 1 Diploma (6708), Level 2 Diploma (6708) and Level 2 Technical Certificate (7908)*, p69. * Bydd dysgwyr yn ymwybodol o’r Rheoliadau Darparu a Defnyddio Cyfarpar Gwaith (PUWER). * Bydd dysgwyr yn nodi pa fathau o gyfarpar mynediad y mae’n rhaid iddynt fod yn ymwybodol ohonynt ac yn deall sut i’w defnyddio’n ddiogel wrth gydymffurfio â Rheoliadau Gweithio mewn Llefydd Uchel (WAH) 2005. * Bydd dysgwyr yn gwybod sut mae deall datganiad dull i helpu i ddewis offer a chyfarpar yn gywir i gwblhau tasgau fel paratoi cefndiroedd, gosod rhimynnau yn gywir a defnyddio systemau rendro. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Paratoi o leiaf un o’r arwynebau cefndir canlynol yn unol â’r cyfarwyddiadau gweithio a roddir; brics, blociau, concrid, gwaith maen rwbel, dellt metel wedi’u hehangu (EML), deunydd inswleiddio allanol | * Bydd dysgwyr yn meddu ar wybodaeth gyffredinol am baratoi cefndiroedd ar gyfer pob math o gefndir, gan gynnwys rendro traddodiadol, defnyddio rendr sment a dulliau modern o rendro. Gweler*City & Guilds Level 1 a 2 Diploma a Level 2 Technical Certificate Textbook in Plastering*, pp22–24. * Bydd dysgwyr yn cael hyfforddiant ymarferol ar baratoi cefndiroedd ar gyfer cefndiroedd brics a blociau. * Bydd dysgwyr yn gwybod am ategolion, ychwanegion, cyfryngau bondio, cydrannau, atgyfnerthiadau, rhimynnau i baratoi arwynebau ar gyfer gosod. |
| * 1. Mesur, torri a gosod cydrannau allan | * Bydd dysgwyr yn cwblhau tasgau cyfrifo ar gyfer mesur y canlynol, gan gynnwys canran y cytunwyd arni ar gyfer gwastraff: * torri a gosod rhimynnau * torri a gosod rhwyll atgyfnerthu sy’n gwrthsefyll alcali * gosod patsys straen. * Bydd dysgwyr yn cael hyfforddiant ymarferol ar gyfer dewis adnoddau a chydrannau ar gyfer gosod rhimynnau, ffurfio a gosod onglau caled, gosod Lath Metel Estynedig (EML), gosod Deunydd Insiwleiddio Wal Allanol (EWI), gosod rhwyll atgyfnerthu sy’n gwrthsefyll alcali a phatsys straen. Gweler *City & Guilds Level 1 a 2 Diploma a Level 2 Technical Certificate Textbook in Plastering*, Ch4. * Bydd dysgwyr yn defnyddio mesuriadau llinol, arwynebedd a pherimedr i gyfrifo deunyddiau. |
| * 1. Rhoi cotiau sylfaen, rhwyll atgyfnerthu a chlytiau straen | * Bydd dysgwyr yn cael hyfforddiant ymarferol ar ddefnyddio rendrau cotiau sylfaen traddodiadol a modern, gan gynnwys dulliau atgyfnerthu a pharatoi ar gyfer cael rendr dilynol. |
| * 1. Dangos sgiliau cymysgu, gosod a gorffen onglau, waliau, ciliau a soffitiau mewnol ac allanol, gan gynnwys nodweddion rendro | * Bydd dysgwyr yn cael hyfforddiant ymarferol ar y canlynol: * gosod rhimynnau * ffurfio a gorffen cilfachau, pennau, ciliau a nodweddion * paratoi a ffurfio nodweddion rendro fel bandiau ffenestr, cerrig conglfaen, cerrig allwedd a plinth. Gweler *City & Guilds Level 1 a 2 Diploma a Level 2 Technical Certificate Textbook in Plastering*, Ch4. |
| * 1. Defnyddio a chynnal a chadw offer llaw, offer pŵer cludadwy, offer mecanyddol ac adnoddau i gynhyrchu côt orffen wyneb plaen ar gyfer waliau allanol ynghyd ag o leiaf un o’r gorffeniadau dilynol yn unol â’r cyfarwyddiadau gweithio a roddir; gro chwipio, plastr garw, Tyrolean, rendrau synthetig neu heb fod yn synthetig, gweadau silicon, gweadau crafog sment, wedi’u cyfuno neu eu cymysgu ymlaen llaw | * Bydd dysgwyr yn dangos gwybodaeth am ddefnyddio offer llaw, offer pŵer a chyfarpar mecanyddol. * Bydd dysgwyr yn cael hyfforddiant ymarferol ar roi gorffeniad rendr plaen dwy gôt draddodiadol. * Bydd dysgwyr yn cael hyfforddiant ymarferol ar orffeniad gweadau crafog modern gyda rendr lliw. * Bydd dysgwyr yn meddu ar wybodaeth a dealltwriaeth o orffeniadau a systemau rendr modern sydd wedi’u cyfuno ymlaen llaw ac wedi’u cymysgu ymlaen llaw, e.e. systemau EWI, silicôn côt denau, chwipiad sych, plastr garw, tyrolaidd, gweadog, ac ati. * Bydd dysgwyr yn gwybod am sut mae gosod systemau rendro modern â llaw a chan ddefnyddio peiriannau. Gweler *City & Guilds Level 1 a 2 Diploma a Level 2 Technical Certificate Textbook in Plastering*, Ch4. |