Uned 204: Gwybodaeth graidd am osod brics

# Canllawiau darparu

Gwybodaeth am yr uned

Mae’r uned hon yn ymdrin â’r wybodaeth gyffredinol sydd ei hangen ar gyfer y llwybr hwn.

Ar ôl cwblhau’r uned hon, bydd dysgwyr yn:

* deall sut mae dehongli a chynnal gwybodaeth
* deall arferion gweithio diogel
* deall sut mae lleihau’r risg o ddifrod
* deall gweithio i derfynau amser

Mae cynnwys yr uned hon wedi cael ei gyflwyno mewn ffordd generig gan ei fod yn gyson drwy lawer o’r unedau sgiliau yn y cymhwyster hwn. Dylid addysgu’r cynnwys, a bydd yn cael ei asesu’n gyffredinol ac yng nghyd-destun yr unedau sgiliau canlynol (lle bo hynny’n briodol):

* Mynd ati i ffurfio strwythurau gwaith maen
* Gosod strwythurau gwaith maen.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Pam mae cynefino â safleoedd yn bwysig?
* Beth yw'r gwahaniaeth rhwng cerdyn tasg a thaflen amser?
* Pwy yw Cadw, a beth maen nhw’n wneud?

Deilliannau dysgu

1. Deall sut mae dehongli a chynnal gwybodaeth
2. Deall arferion gweithio diogel
3. Deall sut mae lleihau’r risg o ddifrod
4. Deall gweithio i derfynau amser

Adnoddau a awgrymir

Gwerslyfr

Jones, M. (2019) *The City & Guilds Textbook: Bricklaying for the Level 2 Technical Certificate & Level 3 Advanced Technical Diploma (7905), Level 2 & 3 Diploma (6705) and Level 2 Apprenticeship (9077).* London: Hodder Education.   
ISBN 978-1-5104-5814-7

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall sut mae dehongli a chynnal gwybodaeth | * 1. Y gweithdrefnau sefydliadol a ddatblygwyd gan y sefydliad ar gyfer rhoi gwybod am wybodaeth amhriodol ac adnoddau anaddas a’u cywiro, a sut y mae'r rhain yn cael eu defnyddio | * Bydd dysgwyr yn deall y gweithdrefnau bob dydd ar gyfer adrodd. * Bydd dysgwyr yn deall rolau a chyfrifoldebau aelodau’r tîm adeiladu. * Bydd dysgwyr yn cyfathrebu ar lafar ag aelodau eraill o’r tîm adeiladu. * Bydd dysgwyr yn gwybod beth yw’r gadwyn orchymyn yn y sefydliad, i bwy y dylid rhoi gwybod am broblemau a damweiniau, a sut. * Bydd dysgwyr yn deall pwysigrwydd dogfennaeth. * Bydd dysgwyr yn gyfarwydd â sgyrsiau blwch offer a pham eu bod yn cael eu defnyddio ar gyfer materion a digwyddiadau diogelwch safle penodol. * Bydd dysgwyr yn deall manteision cynefino â safle a’r rhesymau pam mae cynefino’n bwysig yn y broses ddiogelwch. |
| * 1. Y mathau o wybodaeth, eu ffynhonnell a sut maen nhw’n cael eu dehongli | Lluniadau   * Bydd dysgwyr yn deall graddfa, mathau o luniadau (isometrig, lletraws, cynlluniau, adrannau, cynlluniau ardal, cynlluniau bloc, lluniadau manwl), graddfeydd nodweddiadol ar gyfer gwahanol fathau o luniadau ac ar gyfer beth maen nhw’n cael eu defnyddio i ddehongli. * Bydd dysgwyr yn gwybod i flaenoriaethu dimensiynau ysgrifenedig dros raddfa. * Bydd dysgwyr yn deall sut mae storio a chynnal dogfennau fel lluniadau.   Manylebau   * Bydd dysgwyr yn gwybod pam mae manylebau’n cael eu defnyddio a’r mathau o wybodaeth sydd i’w cael mewn manyleb.   Biliau Meintiau   * Bydd dysgwyr yn gwybod cynnwys, cynllun, a defnydd arferol Biliau Meintiau i bennu meintiau.   Asesiadau risg   * Bydd dysgwyr yn gwybod am y pum cam ar gyfer asesu risg.   Datganiadau dull   * Bydd dysgwyr yn gwybod beth yw cynnwys arferol datganiadau dull a sut maen nhw’n cael eu defnyddio yn y gweithle i reoli’r ffordd mae gwaith yn cael ei wneud.   Rhestrau   * Bydd dysgwyr yn gwybod am y mathau o ddeunyddiau sydd wedi’u cynnwys mewn rhestrau. * Bydd dysgwyr yn gwybod beth yw nodweddion a defnydd lluniadau, cynlluniau a manylebau.   Hysbysiadau safle ac arwyddion diogelwch   * Bydd dysgwyr yn gwybod am y mathau a’r categorïau o arwyddion. * Bydd dysgwyr yn deall yr arwyddion ar gyfer gwahardd, rhybudd, gwybodaeth orfodol ac yn gwybod beth yw lliw a chynllun arwyddion.   Gwybodaeth y gwneuthurwr   * Bydd dysgwyr yn gwybod am gyfarwyddiadau’r Rheoliadau Rheoli Sylweddau Peryglus i Iechyd (COSHH) ar gyfer defnyddio deunyddiau, storio, defnydd diogel, ac ati.   Cyfarwyddiadau llafar ac ysgrifenedig   * Bydd dysgwyr yn gwybod sut mae defnyddio taflenni gwaith, taflenni amser, ac ati.   Rheoliadau Adeiladu   * Bydd dysgwyr yn gwybod am weithdrefnau arolygu. |
| * 1. Gweithdrefnau’r sefydliad i ddatrys problemau gyda’r wybodaeth a pham ei bod yn bwysig eu bod yn cael eu dilyn | * Dysgwyr i ddeall: * y mathau o broblemau sy’n codi o wybodaeth anghywir e.e. mesuriadau anghywir, gwallau cronnol * y mathau o broblemau sy’n deillio o gamgymeriadau wrth luniadau yn ôl graddfa a phwysigrwydd dimensiynau ysgrifenedig dros raddfa * pwysigrwydd cyfathrebu ar lafar a risgiau cam-glywed cyfarwyddiadau * y peryglon sy’n gallu codi os bydd gwybodaeth yn cael ei chamddeall * y problemau sy’n codi o ddefnyddio'r adnoddau anghywir a pheidio â chadw at y manylebau * canlyniadau tywydd garw a’u heffaith ar waith a deunyddiau * amgylchiadau sy’n newid yn y gweithle. |
|  | * 1. Pwysigrwydd cadw dogfennau | * Dysgwyr i ddeall: * sut i ddefnyddio dogfennau safle * y mathau o ddogfennau, gan gynnwys taflenni amser, cardiau gwaith, taflenni gwaith, rhestrau, ffurflenni cofnodi damweiniau, taflenni data COSHH, nodiadau danfon * y rhesymau dros ddefnyddio’r dogfennau a phwysigrwydd y systemau a ddefnyddir. |
| 1. Deall arferion gweithio diogel | * 1. Lefel y ddealltwriaeth y mae angen i weithredwyr ei chael o wybodaeth am ddeddfwriaeth a chanllawiau swyddogol perthnasol cyfredol a sut mae eu defnyddio | * Dylai dysgwyr fod yn ymwybodol o’r mathau o ddeddfwriaeth sy’n cael eu defnyddio ym maes adeiladu a chosbau a chanlyniadau peidio â chydymffurfio, gan gynnwys: Deddf Iechyd a Diogelwch yn y Gwaith (HASAWA), Rheoliadau Gweithio ar Uchder (WAH), Rheoliadau Darparu a Defnyddio Cyfarpar Gwaith (PUWER), Codau Ymarfer Cymeradwy (ACOPs), COSHH, Rheoliadau Adrodd ar Anafiadau, Clefydau a Digwyddiadau Peryglus (RIDDOR), Rheoliadau Adeiladu (Dylunio a Rheoli) (CDM), Rheoliadau Gweithrediadau Codi a Chyfarpar Codi (LOLER), MEWP, Rheoliadau Codi a Chario, Rheoliadau Sŵn yn y Gwaith. * Bydd dysgwyr yn deall y rheoliadau cynllunio a’r gweithdrefnau ar gyfer gwneud cais. * Bydd dysgwyr yn deall y rheoliadau adeiladu a sut mae adeiladau’n cael eu harolygu ar wahanol gamau yn ystod y gwaith adeiladu gan Swyddogion Rheoli Adeiladu. * Bydd dysgwyr yn deall y camau arolygu. * Bydd dysgwyr yn gwybod am ddechrau, cloddio, cwrs atal lleithder (DPC), pilenni atal lleithder (DPM) a strwythurau dros y safle. |
| * 1. Sut y dylid ymateb i argyfyngau a phwy ddylai ymateb | * Bydd dysgwyr yn deall sut mae ymateb i sefyllfaoedd brys cyffredin sy’n cynnwys gollyngiadau, anafiadau ac argyfyngau ar y safle. * Bydd dysgwyr yn gwybod am y mathau o ddiffoddwyr tân a’u defnydd, a’r dosbarthiadau tân. * Bydd dysgwyr yn deall beth mae’r triongl tân (tanwydd, ocsigen a gwres) yn ei olygu mewn perthynas â’r hyn sydd ei angen i bob tân ddechrau. * Bydd dysgwyr yn gwybod am y swyddogion tân, y gweithdrefnau ar gyfer gwagio’r adeilad a lleoliad y mannau ymgynnull tân. * Bydd dysgwyr yn gwybod beth yw’r gweithdrefnau ar gyfer delio â gollyngiadau. * Bydd dysgwyr yn deall sut mae defnyddio rhwystrau i wneud ardal yn ddiogel. |
| * 1. Gweithdrefnau diogelwch y sefydliad ar gyfer offer, cyfarpar ac eiddo personol | * Bydd dysgwyr yn gwybod sut mae gofalu am offer a chyfarpar, ac atal dwyn. * Bydd dysgwyr yn deall y gofynion storio ar gyfer gwahanol fathau o ddeunyddiau yn ôl lefel y diogelwch sydd ei hangen a’r tebygolrwydd o ddwyn, neu berygl i staff neu’r cyhoedd. * Bydd dysgwyr yn deall sut mae defnyddio byrddau, ffensys, rhwystrau, systemau diogelwch, gwyliadwriaeth teledu cylch cyfyng, swyddogion diogelwch. * Bydd dysgwyr yn gwybod am bwysigrwydd storio deunyddiau ac offer wrth weithio mewn amrywiaeth o amgylcheddau, gan gynnwys mewn annedd ddomestig neu safle adeiladu mawr. * Bydd dysgwyr yn gwybod beth yw’r gweithdrefnau ar gyfer mynediad i’r safle, gan gynnwys systemau cardiau, mewngofnodi ac allgofnodi, systemau clocio mewn. |
| * 1. Beth yw'r gweithdrefnau ar gyfer riportio damweiniau a phwy sy'n gyfrifol am wneud hynny | * Bydd dysgwyr yn gwybod pwy sy’n gyfrifol am roi gwybod am ddamweiniau a llenwi ffurflenni damweiniau. * Bydd dysgwyr yn gwybod beth yw’r gweithdrefnau ar gyfer rhoi gwybod am ddamweiniau. * Bydd dysgwyr yn gwybod beth yw rôl y swyddog cymorth cyntaf a’r angen am hyfforddiant cymorth cyntaf. * Bydd dysgwyr yn gwybod sut mae rhoi gwybod i’r Awdurdod Gweithredol Iechyd a Diogelwch a gofynion RIDDOR. * Bydd dysgwyr yn deall yr angen am gyfleusterau lles a’r defnydd ohonynt. * Bydd dysgwyr yn deall yr angen i roi gwybod am ddamweiniau fu bron â digwydd a pham mae angen rhoi gwybod amdanynt. * Bydd dysgwyr yn gwybod pa gamau i’w cymryd i atal hyn rhag digwydd eto. |
| * 1. Pam, pryd a sut y dylid defnyddio cyfarpar rheoli iechyd a diogelwch | * Bydd dysgwyr yn deall y mathau o gyfarpar diogelu personol (PPE) sy’n cael eu defnyddio ym maes adeiladu. * Bydd dysgwyr yn gwybod sut mae dewis a defnyddio’r mathau cywir o PPE ar gyfer y dasg, e.e. defnyddio cemegion, asidau. * Bydd dysgwyr yn gwybod sut mae cynnal a chadw a defnyddio’r PPE, gan gynnwys sbectol/gogls (effaith uchel), amddiffynwyr clustiau, esgidiau diogelwch, menig, hetiau caled, siacedi llachar (Hi-Viz), masgiau llwch, harneisiau diogelwch, offer atal cwympo, bagiau, matiau, rhwydi, rheilen warchod, rheiliau canolradd, gardiau brics. * Bydd dysgwyr yn deall yr hyfforddiant sydd ei angen i ddefnyddio rhai mathau o gyfarpar, gan gynnwys olwynion garw, drylliau hoelion, drylliau aer, ac ati. * Bydd dysgwyr yn gwybod am waredu cyfarpar sydd wedi’i ddefnyddio a chyfarpar sydd wedi dyddio yn ddiogel, fel helmedau a harneisiau. |
|  | * 1. Sut mae cydymffurfio ag arferion gweithio sy'n amgylcheddol gyfrifol er mwyn bodloni deddfwriaeth a chanllawiau swyddogol cyfredol | * Bydd dysgwyr yn deall: * pwysigrwydd dulliau diogel ac eco-gyfeillgar o waredu deunyddiau gwastraff * defnyddio sgipiau ar wahân * cynlluniau rheoli gwastraff safle, gan gynnwys dulliau ailgylchu ac ailddefnyddio deunyddiau * effaith llosgi gwastraff a claddu gwastraff ar yr amgylchedd * gwaredu deunyddiau peryglus yn ddiogel (asbestos, paent, asid, plastrfwrdd). |
| 1. Deall sut mae lleihau’r risg o ddifrod | * 1. Sut mae diogelu gwaith rhag difrod a phwrpas diogelu | * Bydd dysgwyr yn deall y rhesymau dros ddiogelu gwaith a deunyddiau rhag tywydd, difrod, gweithgareddau crefft eraill, llwch, gwres, oerfel, ac ati. * Bydd dysgwyr yn gwybod pa ddeunyddiau sy’n addas i’w defnyddio i ddiogelu e.e. gorchuddion hesian, gorchuddion plastig. * Bydd dysgwyr yn deall pwysigrwydd gwneud gwaith mewn tywydd addas. * Bydd dysgwyr yn gwybod sut mae defnyddio gorchuddion llwch ac echdynnu llwch i atal difrod. * Bydd dysgwyr yn gwybod sut mae diogelu fframiau a grisiau/troeon pren, ac ati. |
| * 1. Bydd dysgwyr yn gwybod sut mae storio deunyddiau’n gywir cyn, yn ystod ac ar ôl y gwaith. | * Bydd dysgwyr yn gwybod: * sut mae storio deunyddiau i sicrhau eu bod wedi’u diogelu’n ddigonol rhag y tywydd, difrod, dwyn ac ati yn ystod y diwrnod gwaith a phan fydd y gweithle ar gau * sut mae diogelu deunyddiau rhag difrod gan weithgareddau crefftwyr eraill, y mathau o orchuddion gwarchodol i’w defnyddio a pha mor addas ydynt i’w defnyddio. |
| * 1. Pam y dylid gwaredu gwastraff yn ddiogel a sut y gwneir hynny | * Bydd dysgwyr yn gwybod: * y dulliau cywir o waredu deunyddiau gwastraff * y rhesymau dros waredu diogel * am wahanu gwastraff, sgipiau dynodedig, ailgylchu, gofynion statudol * y canllawiau swyddogol ynghylch cyfrifoldebau amgylcheddol, deunyddiau peryglus, asbestos, cemegion, ac ati. * y dulliau cywir o gofnodi gwaredu. |
| 1. Deall gweithio i derfynau amser | * 1. Sut mae gwaith yn cael ei wneud i gyflawni’r rhaglen yn yr amser a drefnwyd a phwysigrwydd terfynau amser | * Bydd dysgwyr yn dod i ddeall y dulliau a ddefnyddir ar y safle i ddyrannu deunyddiau a llafur i sicrhau bod y gwaith yn cael ei gwblhau i’r amserlen ofynnol. * Bydd dysgwyr yn gwybod am bethau sy’n gallu effeithio ar gynnydd y gwaith, fel tywydd gwael, prinder deunyddiau, argaeledd llafur. * Bydd dysgwyr yn gwybod beth yw effaith difrod i ddeunyddiau ar gynnydd y gwaith drwy storio a thrin deunyddiau’n wael, a deunyddiau’n cael eu dwyn. * Bydd dysgwyr yn deall ffioedd cadw a chymalau cosbi. * Bydd dysgwyr yn deall effeithiau oedi ar grefftau eraill. |