Uned 223: Rhoi cot ar arwyneb drwy ddefnyddio brwshys a rholeri

# Canllaw darparu

Gwybodaeth am yr uned

Mae’r uned hon yn ymwneud â rhoi cot o baent dŵr a/neu baent hydoddydd gyda brwsh a/neu roler mewn sefyllfaoedd diwydiannol a/neu anniwydiannol, diogelu’r man gwaith, dehongli gwybodaeth, mabwysiadu arferion gwaith diogel, iach ac amgylcheddol gyfrifol a dewis a defnyddio deunyddiau, cydrannau, offer a chyfarpar.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Sut byddwn i’n paratoi’r man gwaith?
* Sut byddwn i’n defnyddio cot ar gyfer arwyneb penodol?
* Sut byddaf i’n dysgu sut mae defnyddio amrywiaeth o ofer a thechnegau i roi cotiau gwahanol?
* Beth yw’r gwahaniaeth rhwng cot a phaent?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfr

Yarde, B. and Olsen, S. (2020) *The City & Guilds Textbook: Painting and Decorating for Level 1 and Level 2 Diploma/Level 2 Technical certificate*.London: Hodder Education. ISBN 978-1-39830-577-9

Gwefannau

* [Dulux Trade Paint Expert | Products](https://www.duluxtradepaintexpert.co.uk/en/products/products-listing/all/pt_filler:primer)
* [Crown Trade | Products](file:///C:/Users/User/Dropbox%20(Just%20Content)/JC%20SERVER/PROJECTS%20(Live)/CITY%20&%20GUILDS/Qualification%20Wales/5.%20Copyediting/221-224%20Painting%20and%20decorating/Crown%20Trade%20|%20Products)
* [Dulux Trade Paint Expert | Glossary](https://www.duluxtradepaintexpert.co.uk/en/knowledge/glossary)
* *City & Guilds Construction SmartScreen Factsheet – Level 2 Technical Certificate in Painting and Decorating* (7909–20)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Bydd dysgwyr yn gwybod am y cotiau dyfrsail sy’n cael eu defnyddio yn y grefft a’u cyfansoddiad. * Bydd dysgwyr yn gwybod am y cotiau sy’n seiliedig ar doddyddion sy’n cael eu defnyddio yn y grefft a’u cyfansoddiad. * Bydd dysgwyr yn gwybod am ddulliau sychu’r gwahanol gotiau paent a ddefnyddir yn y grefft. * Bydd dysgwyr yn deall addasrwydd a phriodoleddau paent dyfrsail, gan gynnwys preimar/is-haen, plisgyn wy, satin, emwlsiwn glos (mat, sglein meddal/canolig, sglein sidan), farneisiau (mat, plisgyn wy, glos), paent gwaith maen * Bydd dysgwyr yn deall addasrwydd a phriodoleddau paent olew, gan gynnwys: preimars (aml-bwrpas, pren, metel, plastr), plisgyn wy is-haen, satin, glos, farneisiau (mast, plisgyn wy, glos), nodweddion ticsotropig. * Bydd dysgwyr yn deall y gwahaniaeth rhwng priodoleddau cynnyrch masnach a chynnyrch DIY. * Bydd dysgwyr yn gwybod sut mae asesu ansawdd cotiau paent a sut mae adnabod namau/diffygion cyffredin. * Bydd dysgwyr yn gwybod sut mae cywiro unrhyw gotiau paent diffygio a goblygiadau peidio â gwneud hyn. |
| * 1. Defnyddio adnoddau | * Dysgwyr i wybod: * pwrpas, e.e. amddiffyn/addurno, a swyddogaeth, e.e. preimar/gorffeniad paent dyfrsail a lle byddent yn cael eu defnyddio * pwrpas, e.e. amddiffyn/addurno, a swyddogaeth, e.e. preimio/gorffen paent olew a lle byddent yn cael eu defnyddio * sut a phryd i roi gwybod am unrhyw broblemau gydag deunyddiau paentio a goblygiadau peidio â dilyn gweithdrefnau. * cael gwared ar gynnyrch a chynwysyddion sydd wedi cael eu defnyddio yn iawn heb ddifrodi’r amgylchedd a deall pwysigrwydd ailgylchu. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn deall dogfennau’r sefydliad fel lluniadau, manylebau, amserlenni a Chyfarwyddiadau Technegol y Gwneuthurwr (MTIs) a byddant yn gwybod sut i ddewis y paent mwyaf addas i’w roi ar arwyneb. |
| * 1. Peryglon | * Bydd dysgwyr yn gwybod am y peryglon sy’n gysylltiedig â deunyddiau paentio. * Bydd dysgwyr yn deall proses Datganiadau Dull Asesu Risg (RAMS) ac yn gallu cynhyrchu eu datganiadau eu hunain ar gyfer tasg benodol. |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn deall sut mae defnyddio manylebau, rhaglenni gwaith a datganiadau dull ar gyfer y dasg dan sylw ac yn deall goblygiadau peidio â chwrdd â therfynau amser penodol i grefftau eraill. * Bydd dysgwyr yn deall sut mae defnyddio’r prosesau canlynol a threfn eu cwblhau i sicrhau’r canlyniadau gorau posibl: cymysgu, tywallt, gwanhau, llwytho, rhoi, tynnu, torri i mewn. * Bydd dysgwyr yn gwybod beth yw’r prosesau paentio cywir a goblygiadau peidio â’u dilyn yn y drefn gywir. |
| * 1. Offer a chyfarpar | * Dysgwyr i ddeall: * addasrwydd a nodweddion y gwahanol frwsys paent a ddefnyddir i baentio arwynebau * addasrwydd a nodweddion y gwahanol roleri a ddefnyddir i baentio arwynebau * addasrwydd a nodweddion y cyfarpar ategol a ddefnyddir i baentio arwynebau * y gweithdrefnau glanhau, cynnal a chadw a storio ar gyfer offer a chyfarpar a goblygiadau peidio â’u gwneud yn gywir. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos sgiliau gwaith i sicrhau cyfatebiaeth, cymysgu, tywallt, gwanhau, rhoi ymlaen, tynnu ffwrdd a pheintio ymylon | * Dangosir i ddysgwyr sut mae sicrhau cyfatebiaeth rhwng manylebau lliw paent neu samplau lliw gwneuthurwyr pan fo angen. * Dangosir i ddysgwyr sut mae troi/cymysgu deunyddiau paent i sicrhau bod y cynhwysion a’r lliw’n cael eu dosbarthu’n gyfartal. * Bydd dysgwyr yn cael gwybod am baent thicsotropig a pham na ddylid eu cymysgu. * Dangosir i ddysgwyr sut mae hidlo/chwilio deunyddiau paent i gael gwared â halogiad lle bo angen. * Dangosir i ddysgwyr sut mae tywallt deunyddiau paent i gynwysyddion ar wahân. * Dangosir i ddysgwyr sut mae gwanhau cotiau paent i sicrhau’r cysondeb/gludedd cywir lle bo angen. * Dangosir i ddysgwyr sut mae llwytho rholeri a brwshys yn gywir. * Dangosir i ddysgwyr sut mae rhoi cotiau paent ar arwyneb a’u taenu’n gywir. * Dangosir i ddysgwyr sut mae tynnu paent gormodol yn iawn er mwyn osgoi diffygion posibl. * Dangosir i ddysgwyr sut mae torri i mewn yn gywir i arwynebau cyfagos. |
| * 1. Defnyddio a chynnal a chadw offer llaw a phŵer a chyfarpar cysylltiedig i roi cotiau dyfrsail a/neu olew ar arwynebau mewnol a/neu allanol ar gyfer sefyllfaoedd diwydiannol a/neu anniwydiannol, yn unol â’r cyfarwyddiadau gwaith a roddir ar gyfer trim, ardaloedd llydan, a gwaith strwythurol a phensaernïol drwy ddefnyddio brwsh a/neu roler | * Dangosir i ddysgwyr sut mae defnyddio’r gwahanol frwshys paent i roi cotiau paent dyfrsail a chotiau paent olew. * Dangosir i ddysgwyr sut mae defnyddio rholeri a’u cyfarpar cysylltiedig i roi cotiau paent dyfrsail a chotiau olew. * Bydd dysgwyr yn deall y gwahanol ddulliau a ddefnyddir i gyfrifo faint o baent sydd ei angen a goblygiadau gwastraff gormodol a/neu ddim digon o baent i gwblhau’r dasg. * Bydd dysgwyr yn deall sut mae sefydlu pa offer mynediad a/neu lwyfannau gweithio sydd eu hangen i gyflawni’r dasg a goblygiadau peidio â dewis yr opsiwn cywir * Bydd dysgwyr yn deall dogfennau’r sefydliad fel lluniadau, manylebau, amserlenni a Chyfarwyddiadau Technegol y Gwneuthurwr (MTIs) ac yn gallu dewis y deunyddiau a’r offer mwyaf addas wrth baentio gyda brwsh neu roler. * Dangosir i ddysgwyr y dechneg a ddefnyddir i roi cotiau paent dyfrsail a phaent olew ar nenfydau, waliau a lloriau gyda brwsh a roler. * Dangosir i ddysgwyr y dechneg a ddefnyddir i roi cotiau paent dyfrsail a phaent olew ar sgyrtin ac architrafau gyda brwsh a roler. * Dangosir i ddysgwyr y dechneg a ddefnyddir i roi cotiau paent dyfrsail a phaent olew ar ffenestri, drysau paneli a drysau llyfn gyda brwsh a roler. * Dangosir i ddysgwyr enghreifftiau/delweddau o’r gwahanol ddiffygion o ran defnyddio paent a thrafodir achos y diffygion a sut i’w cywiro gan drafod sut i osgoi’r cyfryw ddiffygion yn y dyfodol. |