Uned 231: Gwybodaeth graidd Gwaith Tir

# Canllaw darparu

Gwybodaeth am yr uned

Mae’r uned hon yn ymdrin â’r wybodaeth gyffredinol sydd ei hangen ar gyfer y llwybr hwn.

Mae cynnwys yr uned hon wedi cael ei gyflwyno mewn ffordd generig gan ei fod yn gyson drwy lawer o’r unedau sgiliau yn y cymhwyster hwn. Dylid addysgu’r cynnwys, a bydd yn cael ei asesu’n gyffredinol ac mewn perthynas â’r unedau sgiliau canlynol (lle bo hynny’n briodol):

* Gosod mesurau rheoli gwaith dimensiynol eilaidd
* Paratoi a chymysgu deunyddiau cysylltiedig ag adeiladu
* Gosod draeniau

Gallai dysgwyr gael eu cyflwyno i’r uned hon drwy eu cymell i ofyn cwestiynau iddyn nhw eu hunain fel:

* Pam mae cynefino â safleoedd yn bwysig?
* Beth yw'r gwahaniaeth rhwng cerdyn tasg a thaflen amser?
* Pwy yw Cadw, a beth maen nhw’n wneud?

Deilliannau dysgu

1. Sut mae dehongli a chynnal gwybodaeth
2. Deall arferion gweithio diogel
3. Deall sut mae lleihau’r risg o ddifrod
4. Deall gweithio i derfynau amser

Adnoddau a awgrymir

Gwerslyfrau

* Kendrick, P. (2004) *Roadwork: Theory and Practice*, 5th edition. London: Routledge. ISBN 9-7807-506-6470-7
* Chudley, R. (2020) *Chudley and Greeno's Building Construction Handbook*, 12th edition. London: Routledge.

ISBN 9-7803-671-3543-0

* Pitman, P. (2017) *External Works, Roads and Drainage: A Practical Guide*, 1st edition. London: CRC Press. ISBN 9-7811-384-0887-6

Gwefannau

* [Cadw (gov.wales)](https://cadw.llyw.cymru/) | Homepage
* [Constructing Excellence | Homepage](https://constructingexcellence.org.uk)
* [HSE | Homepage](https://www.hse.gov.uk)
* [Oxford University Press | Free Building & Construction resources](https://global.oup.com/education/secondary/subjects/vocational/building/free-resources/?region=international)
* [Construction Knowledge | Excavation](https://www.constructionknowledge.net/sitework/sitework_excavation.php)
* [NHBC | Substructure, Ground-floors, Drainage and Basements – Drainage below ground](https://nhbc-standards.co.uk/5-substructure-ground-floors-drainage-and-basements/5-3-drainage-below-ground/)
* [GOV.uk | Drainage and waste disposal: Approved Document H](https://www.gov.uk/government/publications/drainage-and-waste-disposal-approved-document-h)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Sut mae dehongli a chynnal gwybodaeth | * 1. Y gweithdrefnau sefydliadol a ddatblygwyd gan y sefydliad ar gyfer rhoi gwybod am wybodaeth amhriodol ac adnoddau anaddas a’u cywiro, a sut y mae'r rhain yn cael eu defnyddio | * Bydd dysgwyr yn gwybod am y mathau o weithdrefnau sefydliadol a’u nodweddion a’r defnydd ohonynt, fel cyfathrebu geiriol a di-eiriau, ble a phryd mae’n cael ei ddefnyddio mewn perthynas â chyfarfodydd safle a sut mae’r rhain yn cael eu cynnal. * Bydd dysgwyr yn ymwybodol o sgyrsiau blwch offer, pryd y dylid eu cynnal a phwy ddylai wneud hynny. |
| * 1. Y mathau o wybodaeth, eu ffynhonnell a sut maen nhw’n cael eu dehongli | * Bydd dysgwyr yn gwybod beth yw nodweddion a’r ffyrdd o ddefnyddio lluniadau a chynlluniau, gan gynnwys byrfoddau a symbolau. * Bydd dysgwyr yn gwybod pa wybodaeth sydd wedi’i chynnwys mewn manylebau, amserlenni a gwybodaeth gwneuthurwyr ar gyfer senarios gwaith tir nodweddiadol. * Bydd dysgwyr yn deall pwysigrwydd dilyn datganiadau dull ac asesiadau risg, sut mae dilyn cyfarwyddiadau llafar ac ysgrifenedig a sut maen nhw’n cael eu rhoi ar waith mewn gweithgareddau o ddydd i ddydd. |
| * 1. Gweithdrefnau’r sefydliad i ddatrys problemau gyda’r wybodaeth a pham ei bod yn bwysig eu bod yn cael eu dilyn | * Bydd dysgwyr yn gwybod am y mathau o broblemau sy’n codi o wybodaeth amhriodol – gan gynnwys camglywed cyfarwyddiadau, gwybodaeth anghywir, camddehongli datganiad dull neu asesiadau risg. * Dylai dysgwyr fod yn ymwybodol o effaith rhoi neu dderbyn yr wybodaeth anghywir. * Bydd dysgwyr yn deall y mathau o broblemau sy’n codi o adnoddau gan gynnwys deunyddiau anaddas a thywydd garw. * Bydd dysgwyr yn gwybod sut i roi gwybod am unrhyw broblemau gydag adnoddau a phwy i roi gwybod iddynt. |
| * 1. Pwysigrwydd cadw dogfennau | * Dysgwyr i wybod: * sut mae cadw dogfennau arferol y safle a pham * pwysigrwydd gwirio nodiadau danfon cyn derbyn danfoniad a beth allai ddigwydd os na wneir gwiriadau ar yr adeg gywir * ble dylid cadw’r dogfennau perthnasol neu i bwy y dylid eu rhoi * pam y dylid defnyddio’r fersiwn diweddaraf o ddogfennau, e.e. i ystyried cyfarwyddiadau sydd wedi dyddio neu newidiadau i luniadau. |
| 1. Deall arferion gweithio diogel | * 1. Lefel y ddealltwriaeth y mae angen i weithredwyr ei chael o wybodaeth am ddeddfwriaeth a chanllawiau swyddogol perthnasol cyfredol a sut mae eu defnyddio | * Bydd dysgwyr yn gwybod am egwyddorion y darnau canlynol o ddeddfwriaeth: Rheoliadau Gweithio ar Uchder (WAH), Rheoliadau Iechyd a Diogelwch yn y Gwaith (HASWA), Rheoliadau Darparu a Defnyddio Cyfarpar Gwaith (PUWER), Codau Ymarfer Cymeradwy (ACOPs), Rheoliadau Adrodd ar Anafiadau, Afiechydon a Digwyddiadau Peryglus (RIDDOR), Rheoliadau Codi a Symud Llwythi (Dylunio a Rheoli), Rheoliadau Rheoli Sylweddau Peryglus i Iechyd (COSHH), Rheoliadau Cyfarpar Diogelu Personol yn y Gwaith (PPE), Rheoliadau Gweithrediadau Codi a Chyfarpar Codi (LOLER), Rheoliadau Codi a Chario, Rheoliadau Sŵn yn y Gwaith. * Bydd dysgwyr yn gwybod beth yw diben pob deddfwriaeth, sut mae’n cael ei defnyddio mewn diwydiant a chanlyniadau peidio â chydymffurfio. * Bydd dysgwyr yn deall rolau awdurdodau lleol o ran cynllunio a Rheoli Adeiladu a rolau awdurdodau lleol gyda strwythurau treftadaeth mewn ymgynghoriad â Cadw. |
| * 1. Sut y dylid ymateb i argyfyngau a phwy ddylai ymateb | * Bydd dysgwyr yn gwybod sut i ymateb i sefyllfaoedd yn unol ag awdurdodiad sefydliadol a sgiliau personol wrth ymdrin â thanau, gollyngiadau, anafiadau ac argyfyngau. * Bydd dysgwyr yn gwybod am y mathau o gyfarpar diffodd tân a sut a phryd y cânt eu defnyddio ar gyfer gwahanol ddosbarthiadau o dân. * Bydd dysgwyr yn deall eu rôl a’u cyfrifoldeb o ran gwagio, atal, y triongl tân a phwyntiau ymgynnull. * Bydd dysgwyr yn deall beth fyddai’n digwydd pe na bai’r gweithdrefnau cywir yn cael eu dilyn. * Bydd dysgwyr yn gallu ymdrin â gollyngiadau, sut mae eu hatal a sut mae eu trwsio. * Bydd dysgwyr yn gwybod beth yw’r gweithdrefnau ar gyfer pecynnau gollyngiadau a sut mae cau yr ardal. * Bydd dysgwyr yn gwybod am y mathau o anafiadau a chyfrifoldebau cyffredin gan gynnwys swyddog cymorth cyntaf, pecyn cymorth cyntaf ac adrodd am ddamweiniau ar gyfer argyfyngau sy’n ymwneud â gweithgareddau galwedigaethol, gan gynnwys atal, gweithdrefnau brys, gwasanaethau brys, gweithdrefnau adrodd, mynedfeydd ac allanfeydd ar gyfer cerbydau argyfwng. |
| * 1. Gweithdrefnau diogelwch y sefydliad ar gyfer offer, cyfarpar ac eiddo personol | * Bydd dysgwyr yn gwybod beth yw gweithdrefnau diogelwch y sefydliad ar gyfer gwahanol sefyllfaoedd, e.e. safleoedd gwaith. * Bydd dysgwyr yn gwybod am ffensys/palisau dros dro, swyddogion diogelwch, gwyliadwriaeth, agor a chloi safleoedd. * Bydd dysgwyr yn gwybod am weithdrefnau’r cwmni a phwysigrwydd gweithdrefnau mewngofnodi ac awdurdodi ID. * Bydd dysgwyr yn gwybod beth i’w wneud i sicrhau diogelwch offer, deunyddiau, cyfarpar a cherbydau ac eiddo personol. * Bydd dysgwyr yn deall gweithdrefnau diogelwch mewn anheddau domestig o’u cymharu ag ar safle. * Bydd dysgwyr yn gwybod ble bydd pethau’n cael eu storio ac yn sicrhau bod faniau’n cael eu cloi a’u dychwelyd i’r depo ar ddiwedd y diwrnod gwaith. |
| * 1. Beth yw'r gweithdrefnau ar gyfer riportio damweiniau a phwy sy'n gyfrifol am wneud hynny | * Bydd dysgwyr yn gwybod pwy sy’n gyfrifol am lenwi ffurflenni damweiniau ac yn gallu adnabod swyddog cymorth cyntaf. * Bydd dysgwyr hefyd yn deall y gyfraith sy’n ymwneud â nifer y bobl y mae angen eu hyfforddi’n briodol ar gyfer cymorth cyntaf. * Bydd dysgwyr yn deall eu rolau a’u cyfrifoldebau mewn gwahanol safleoedd: mawr, bach neu mewn cartref domestig. * Bydd dysgwyr yn deall sut mae rhoi gwybod i’r Awdurdod Gweithredol Iechyd a Diogelwch ac i RIDDOR am ddigwyddiadau perthnasol. * Bydd dysgwyr yn gwybod sut i ddefnyddio’r llyfr cofnodi ar gyfer mân ddamweiniau a sut i gofnodi damweiniau fu bron â digwydd, gan gynnwyssicrhau bod gweithdrefnau adolygu ac ail-werthuso ar waith. |
| * 1. Pam, pryd a sut y dylid defnyddio cyfarpar rheoli iechyd a diogelwch | * Bydd dysgwyr yn gwybod sut mae dewis, defnyddio a chynnal a chadw cyfarpar diogelu personol (PPE), cyfarpar diogelu anadlol (RPE), awyru lleol sy'n gwacáu mygdarth (LEV), gan gynnwys gwybodaeth am y canlynol: sbectolau diogelwch, gogls, het galed, siacedi llachar, amddiffynwyr clustiau, esgidiau diogelwch, masgiau llwch (gan gynnwys profion ffitio’r wyneb), harneisiau diogelwch, menig priodol, sachau atal cwympo, matiau cwympo, rheiliau a rhwydi diogelu sgaffaldiau, lloriau ffug. * Bydd dysgwyr yn cael hyfforddiant fel a ganlyn: hyfforddiant gwn hoelion ffics cyntaf, hyfforddiant ail ffics ar gyfer gwn hoelion, hyfforddiant ar gyfer olwynion garw, hyfforddiant gweithio mewn mannau cyfyng. |
| * 1. Sut mae cydymffurfio ag arferion gweithio sy'n amgylcheddol gyfrifol er mwyn bodloni deddfwriaeth a chanllawiau swyddogol cyfredol | * Bydd dysgwyr yn gwybod sut mae cydymffurfio ag arferion gwaith sy’n amgylcheddol gyfrifol er mwyn bodloni’r ddeddfwriaeth gyfredol a chanllawiau swyddogol, gan gynnwys; cynllun rheoli gwastraff safle (SWMP), ailgylchu, ailddefnyddio a gwastraff wedi’i ddidoli. |
| 1. Deall sut mae lleihau’r risg o ddifrod | * 1. Sut mae diogelu gwaith rhag difrod a phwrpas diogelu | * Bydd dysgwyr yn gwybod sut mae diogelu gwaith rhag difrod o weithgareddau gwaith cyffredinol a rhag galwedigaethau eraill a’r tywydd (domestig yn ogystal ag ar safle). * Bydd dysgwyr yn deall y defnydd o orchudd dros dro, gan newid trefn y gwaith er mwyn diogelu’r gwaith yn well, gofalu am y gwaith a rhoi sylw i fanylion wrth osod a defnyddio llenni plastig i atal staenio a golchi ar ôl cwblhau’r gwaith. * Bydd dysgwyr yn gwybod sut mae storio deunyddiau’n gywir cyn, yn ystod ac ar ôl y gwaith. |
| * 1. Pam y dylid gwaredu gwastraff yn ddiogel a sut y gwneir hynny | * Dysgwyr i wybod: * pam y dylid gwaredu gwastraff yn ddiogel ac yn gyfrifol, gan ddilyn gweithdrefnau’r sefydliad, gwybodaeth gwneuthurwyr, rheoliadau statudol a chanllawiau swyddogol yn unol â chyfrifoldebau amgylcheddol. * y gwahanol ddulliau gwaredu fel sgipiau dynodedig, ailgylchu, didoli gwastraff ac effeithiau cost os nad ydynt yn dilyn y gweithdrefnau cywir. |
| 1. Deall gweithio i derfynau amser | * 1. Sut mae gwaith yn cael ei wneud i fodloni’r rhaglen yn yr amser a drefnwyd a phwysigrwydd terfynau amser | * Bydd dysgwyr yn gwybod sut mae gweithgareddau gwaith, deunyddiau a llafur yn cael eu dyrannu i fodloni’r amserlen sy’n ofynnol o fewn y rhaglen, a pham mae angen cadw at derfynau amser. * Bydd dysgwyr yn ymwybodol o bwysigrwydd targedau cynhyrchiant ac amserlenni, sut mae amseroedd yn cael eu hamcangyfrif a’r amgylchiadau a fydd yn effeithio ar y rhaglen waith, gan gynnwys; y tywydd, faint o lafur sydd ar gael, effaith ddilynol trin a storio gwael yn achosi difrod i ddeunyddiau, cymalau cosb, ffioedd cadw, enw da, a’r goblygiadau i grefftau eraill. |