Uned 205: Mynd ati i ffurfio strwythurau gwaith maen

# Canllaw darparu

Gwybodaeth am yr uned

Mae’r uned hon yn ymwneud â mynd ati i ffurfio strwythurau gwaith maen ar gyfer gwaith brics, gwaith blociau a deunyddiau lleol.

Ar ôl cwblhau’r uned hon, bydd dysgwyr yn:

* deall sut mae dewis adnoddau
* deall sut mae gweithio yn unol â manyleb contract
* gallu cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon ac yn unol â'r fanyleb

Gallai dysgwyr gael eu cyflwyno i’r uned hon drwy eu cymell i ofyn cwestiynau iddyn nhw eu hunain fel:

* Beth yw’r amrywiaeth o ddeunyddiau a chyfarpar a ddefnyddir wrth osod allan strwythurau gwaith maen?
* Beth yw’r mathau o wybodaeth y byddaf yn eu defnyddio?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn effeithlon ac yn unol â'r fanyleb ofynnol

Adnoddau a awgrymir

Gwerslyfr

Jones, M. (2019) *The City & Guilds Textbook: Bricklaying for the Level 2 Technical Certificate & Level 3 Advanced Technical Diploma (7905)*, *Level 2 & 3 Diploma (6705)* and *Level 2 Apprenticeship (9077)*. London: Hodder Education.

ISBN 978-1-5104-5814-7

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Dysgwyr i ddeall yr amrywiaeth o adnoddau sy’n cael eu defnyddio i osod allan adeiladau. * Dysgwyr i wybod am y ffynonellau gwybodaeth, e.e. lluniadau, manylebau ac amserlenni. * Dysgwyr i wybod sut mae defnyddio tâp mesur ar gyfer mesur llinol wrth osod allan. * Dysgwyr i wybod sut mae gosod llinellau ar lefel y ddaear ac o dan y ddaear i sefydlu safleoedd waliau a sicrhau cywirdeb dimensiynol. * Dysgwyr i ddeall sut mae defnyddio’r cyfarpar, gan gynnwys rhodenni ymestyn, sgwariau safle, llinellau, proffiliau, pegiau. * Dysgwyr i ddeall nodweddion y deunyddiau sy’n cael eu defnyddio i osod allan adeiladau mewn brics, blociau a cherrig. * Dysgwyr i wybod sut i ddewis, symud a storio adnoddau. |
| * 1. Defnyddio adnoddau | * Dysgwyr i ddeall y dulliau a ddefnyddir i sefydlu lefelau o bwyntiau penodol (meincnodau) ac i drosglwyddo uchder o seilnodau. * Dysgwyr i wybod sut mae defnyddio lefel optegol i drosglwyddo uchder gan ddefnyddio offeryn priodol. * Dysgwyr i wybod sut mae adnabod gwallau mewn mesuriadau a sut mae gwirio am sgwâr yn ôl mesuriadau. * Dysgwyr i wybod i bwy i roi gwybod am broblemau a deall y drefn adrodd. * Dysgwyr i wybod sut mae defnyddio tâp mesur i wirio bod adeilad yn sgwâr. |
| * 1. Gweithdrefnau’r sefydliad ar gyfer dewis adnoddau | * Dysgwyr i ddeall y gweithdrefnau ar gyfer dewis y dulliau mwyaf priodol i osod allan strwythurau gwaith maen ar y safle. * Dysgwyr i wybod sut mae sefydlu llinell adeiladu, corneli sgwâr ac ar onglau, drwy ddilyn cyfarwyddiadau llafar/ysgrifenedig, lluniadau, manylebau, rhestrau ac ati. |
| * 1. Peryglon | * Dysgwyr i ddeall y peryglon sy’n bresennol ar y safle wrth osod allan adeiladau. * Bydd dysgwyr yn gwybod sut mae dilyn Datganiad Dull Asesu Risg (RAMS). * Dysgwyr i wybod sut mae gweithio’n ddiogel wrth weithio gyda ffosydd, gweithio ar uchder a chodi a chario. * Bydd dysgwyr yn deall eu cyfrifoldebau yn y gweithle o ran peryglon a gweithdrefnau adrodd. |
| 1. Deall sut mae gweithio yn unol â manyleb contract | * 1. Dulliau gweithio | * Dysgwyr i ddeall y dulliau gweithio cywir a ddefnyddir wrth osod allan. * Dysgwyr i wybod sut mae defnyddio lluniadau a manylebau neu sut mae rhoi cyfarwyddiadau llafar. * Dysgwyr i wybod sut mae adnabod pwyntiau lefel a seilnodau penodol. * Bydd dysgwyr yn gwybod am y dulliau a ddefnyddir i drosglwyddo lefel o bwynt penodol i sefydlu Meincnod Dros Dro (TBM). |
| * 1. Offer a chyfarpar | * Dysgwyr i wybod: * sut mae cynnal a chadw’r cyfarpar a ddefnyddir ar gyfer gosod allan * y dulliau o gynnal a chadw cyfarpar i sicrhau ei fod yn addas i’w ddefnyddio yn y dyfodol, gan gynnwys oelio tapiau mesur, cadw offer yn lân ac yn sych a gwirio bod yr offer yn gywir. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn effeithlon ac yn unol â'r fanyleb ofynnol | * 1. Dangos sgiliau gwaith i fesur, marcio, torri, lefelu, defnyddio llinell blwm, lleoli, trosglwyddo, gosod, a sicrhau | * Dysgwyr i allu nodi’r wybodaeth gywir i’w defnyddio wrth osod allan, gan gynnwys lluniadau, cynlluniau, amserlenni, manylebau ac ati. * Dysgwyr i wybod sut mae gosod allan safleoedd waliau ar y ddaear ac ar goncrid sylfaen drwy drosglwyddo safleoedd llinellau o broffiliau sefydlog. * Dysgwyr i wybod am y dulliau diogel o wneud y gwaith. * Dysgwyr i ddangos y gallu i weithio’n ddiogel ac yn gyfrifol. |
| * 1. Defnyddio a chynnal a chadw offer llaw a chyfarpar gosod allan i bennu dimensiynau a safleoedd gan ddefnyddio llinell, lefel, dyfnder, arwynebedd, uchder ac ongl yn unol â’r cyfarwyddiadau gweithio a roddwyd i sefydlu o leiaf ddwy o’r llinellau canlynol: * syth (180 gradd) * onglau sgwâr (90 gradd) * agoriadau | * Dysgwyr i ddeall: * sut mae sefydlu safleoedd waliau drwy fesur * sut mae gosod agoriadau’n gywir gan gynnwys ffenestri, drysau, mynedfeydd gwasanaeth * sut mae trosglwyddo lefelau o bwyntiau penodol i sefydlu seilnodau dros dro * sut mae dod o hyd i offer a chyfarpar addas i’w defnyddio wrth osod allan a gwybod sut mae eu cynnal a’u cadw, gan gynnwys tapiau mesur, pegiau, lefelau, lefelau optegol, lefelau saer, sgwariau safle, lefelau laser. |