Uned 236: Gosod is-haen, estyll stribed a chydrannau toi

# Canllaw darparu

Gwybodaeth am yr uned

Mae'r uned hon yn ymwneud â dehongli gwybodaeth, mabwysiadu arferion gwaith diogel, iach ac amgylcheddol gyfrifol, dewis a defnyddio deunyddiau, cydrannau, offer a chyfarpar a pharatoi a gosod estyll stribed, is-haen, estyll croes, haenau gwaelodol, systemau awyru yn y bondo, deunydd cynnal yr is-haen a rhwystrau tân ar gyfer gwaith toi newydd a/neu waith ail-doi.

Gallai dysgwyr gael eu cyflwyno i’r uned hon drwy eu cymell i ofyn cwestiynau iddyn nhw eu hunain fel:

* Pam mae hi’n bwysig awyru gofod yn y to?
* Ble fyddai to cynnes yn cael ei inswleiddio?
* Beth yw ystyr ‘hydraidd i anwedd’?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Safonau Prydeinig

* BS 5534:2014+A2:2018 *Slating and tiling for pitched roofs and vertical cladding – Code of Practice.*
* BS 8000-6:2013 *Workmanship on building sites – Code of Practice for slating and tiling of roofs and claddings.*
* BS 8000-0:2014 *Workmanship on construction sites: Introduction and general principles.*

Gwefannau:

* [Roof Tile Association Roof Tile Association](https://rooftileassociation.co.uk/) | Home
* [National Federation of Roofing Contractors (NFRC) | Technical Bulletins](https://www.nfrc.co.uk/knowledge-hub/NFRC-publications)

Gwerslyfrau

* Health and Safety Executive (5th edition) HSG33 *Health and safety in roof work* (2020) Norwich: The Stationery Office.

ISBN 978-0-71766-722-2

* Building Regulations Conservation of Fuel and Power: *Approved Document L1B: conservation of fuel and power in existing dwellings*, 2010 edition. Newcastle Upon Tyne: RIBA Bookshops.

ISBN 978-1-85946-744-2

Building Regulations Conservation of Fuel and Power: *Approved Document L2B: conservation of fuel and power in existing buildings other than dwellings*, 2010 edition. Newcastle Upon Tyne: RIBA Bookshops. ISBN 978-1-85946-746-6

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Dysgwyr i wybod: * y gwahaniaethau rhwng mathau o is-haenau anhydraidd (HR), hydraidd anweddol (LR) a hydraidd i aer * y meintiau a’r safonau sy’n berthnasol i estyll ac estyll croes * y mathau o haenau gwaelodol a ddefnyddir ar ymylon wedi’u gosod * meintiau a mathau deunyddiau cynnal sy’n gwrthsefyll UV/ ffelt 5U mewn bondoeau * meintiau a mathau systemau awyru bondoeau * y meintiau a’r mathau o inswleiddiad anhyblyg a cwiltiau a ddefnyddir mewn gwaith atal tân * y meintiau a’r mathau o waith gosod a ddefnyddir i osod deunyddiau cefndir * meintiau a mathau leininau cafn Plastig wedi’i Atgyfnerthu â Gwydr (GRP) a’u cyfyngiadau * y diffygion cyffredin fel holltau, craciau, ceinciau (pren), deunyddiau ar siâp anghywir a difrod cyffredinol a achosir gan ddulliau gwael o godi a chario/trafnidiaeth * sut i drwsio deunyddiau, fel defnyddio tapiau ar gyfer rhwygiadau a thyllau bach mewn is-haen. |
| * 1. Defnyddio adnoddau | * Dysgwyr i wybod: * sut mae dewis meintiau priodol o wybodaeth benodedig. * pwrpas yr adnoddau a sut maen nhw’n cael eu defnyddio ar y to. * sut i sicrhau bod adnoddau’n cwmpasu’r ystod ganlynol: ardaloedd cyffredinol, bondoeau, ategweithiau, agoriadau (goleuadau/ffenestri to), ymylon gosod sych a/neu wlyb, cribau, ymylon main a chafnau. * sut mae adnabod a rhoi gwybod am ddeunyddiau diffygiol neu brinder a sut mae cludo, trin, storio ac amddiffyn deunyddiau’n gywir. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn dangos gwybodaeth a dealltwriaeth o luniadau, manylebau, Gwybodaeth Dechnegol y Gwneuthurwr (MTI), cardiau gwaith a chyfarwyddiadau gweithio eraill gan y cyflogwr. * Bydd dysgwyr yn gwybod sut mae defnyddio’r systemau storio mewnol wrth ddewis deunyddiau o’u iard neu eu compownd eu hunain. * Bydd dysgwyr yn dangos gwybodaeth a dealltwriaeth o gompownd safle wrth ddewis deunyddiau ar y safle. * Bydd dysgwyr yn gwybod sut mae defnyddio nodiadau danfon pan fydd deunyddiau’n cael eu hanfon yn uniongyrchol i’r safle. * Bydd dysgwyr yn gwybod sut mae defnyddio siopau hurio offer a pheiriannau pan fydd angen cyfarpar arbenigol. * Bydd dysgwyr yn gwybod sut mae defnyddio amrywiaeth o adnoddau, gan gynnwys is-haen, estyll a chydrannau mewn perthynas â mathau, niferoedd, ansawdd a meintiau. |
| * 1. Peryglon | * Bydd dysgwyr yn deall Datganiadau Dull Asesu Risg (RAMS) sy’n ymwneud â’r canlynol: * gweithio yn rhywle uchel * damweiniau posibl sy’n gysylltiedig â gosod y deunyddiau a’r cydrannau, yn enwedig wrth osod is-haenau ac estyll (e.e. a oes rhwystrau/amddiffyniadau?) * codi a chario diogel wrth symud, llwytho a dadlwytho deunyddiau * defnyddio offer llaw yn ddiogel wrth forthwylio a thorri * defnyddio deunyddiau peryglus yn ddiogel wrth ddelio â phlwm neu doddyddion |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn gwybod pa wiriadau y mae angen eu gwneud i sicrhau: * bod yr is-strwythur yn addas, gan gynnwys goleddf y to * bod gwaith crefftau eraill wedi’i gwblhau * bod mynediad i’r holl sgaffaldiau ac ysgolion * bod unrhyw ddiffygion gyda’r is-strwythur a rhyngwynebau/manylion y to yn cael eu riportio a’u datrys. * Bydd dysgwyr yn gwybod sut mae gosod is-haen ar draws y to, gydag agoriadau/ategweithiau ac i lawr yr ymylon main a’r cafnau. * Bydd dysgwyr yn gwybod sut mae hoelio is-haen, estyll, leiniau cafn a chydrannau cysylltiedig. * Bydd dysgwyr yn gwybod sut mae sgriwio cydrannau cefndirol ar gyfer systemau crib, ymyl fain ac ymyl sych. * Bydd dysgwyr yn dangos gwybodaeth am wely morter a phwyntio gyda morter gydag ymyl y to. * Bydd dysgwyr yn dangos eu bod yn gwybod am dorri is-haenau, estyll, leiniau cafnau a chydrannau cysylltiedig. * Bydd dysgwyr yn dangos eu bod yn gwybod am lap is-haen, yn llorweddol, yn fertigol ac yn hongian. * Bydd dysgwyr yn dangos gwybodaeth am osod deunyddiau a chydrannau yn unol â chyfarwyddiadau gweithio. * Bydd dysgwyr yn dangos gwybodaeth am ffurfio rhwystrau tân gyda chwiltiau ac inswleiddio anhyblyg. |
| * 1. Offer a chyfarpar | * Bydd dysgwyr yn gwybod sut a ble yn y contract mae’r offer canlynol yn cael eu defnyddio: * cwdyn hoelion wrth hoelio is-haen, estyll a chydrannau cysylltiedig * morthwylion ar gyfer hoelio is-haen, estyll a chydrannau cysylltiedig * cyllell drimio ar gyfer torri is-haen i faint a siâp * padiau pengliniau i’w gwneud yn gyfforddus ac yn ddiogel wrth benlinio ar estyll stribed * tâp mesur/pren mesur ar gyfer gosod estyll stribed, mesur a thorri ac ar gyfer gosod deunyddiau a chydrannau yn eu lle (pensil a/neu bin marcio) * sialc neu linell wlyb ar gyfer marcio llinellau lleoli ar gyfer estyll * trywel ar gyfer gosod a phwyntio morter ar ymylon haenau gwaelodol * bwced ar gyfer gosod a phwyntio morter at ymylon haenau gwaelodol * dril batri / gwn sgriwio a darnau i sgriwio unrhyw gydrannau sydd angen gosodiadau o’r fath ac i ddrilio tyllau bach ychwanegol lle bo angen ar gyfer gosodiadau ychwanegol * llif llaw ar gyfer torri estyll i faint. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos sgiliau gwaith | * Bydd dysgwyr yn dangos yn ymarferol sut mae gwirio: * y to cyn gosod deunyddiau newydd, gan gynnwys cic/cryfder priodol wrth y bondo, lefelau gwaith brics mewn talcennau a waliau cydrannol, allan o sgwâr a sicrhau bod yr ffasgia a’r estyll tywydd yn syth * bod yr is-haen yn cael ei gosod yn wastad gyda mymryn o grych a’i gorffen yn daclus gyda’r holl dreiddiadau a chonglau * bod estyll ac estyll croes yn cael eu gosod allan yn unol â phwyntiau sefydlog a’r bwlch rhwng estyll a’u gosod yn ddiogel ar y ceibrennau mewn llinellau syth gyda’r uniadau’n daclus wedi’u ffurfio hanner ffordd ar y ceibrennau * bod y haen waelodol wedi’i gosod yn daclus/wedi’i gosod ar linellau syth ar yr ymylon * bod deunyddiau a chydrannau’n cael eu mesur a’u torri’n gywir i faint * bod y deunyddiau a’r cydrannau wedi gorffen eu gosod yn cyfateb i gyfarwyddiadau’r gwneuthurwr a/neu’r gwaith a sut mae rhoi gwybod am unrhyw anghysondebau. |
| * 1. Defnyddio a chynnal a chadw offer llaw, offer pŵer a chyfarpar ategol i osod deunyddiau a chydrannau | * Bydd dysgwyr yn gwybod sut mae sicrhau bod offer llaw, offer pŵer cludadwy a chyfarpar ategol yn cael eu defnyddio a’u cynnal a’u cadw’n ddiogel, gan gynnwys eu harchwilio’n rheolaidd a’u newid lle bo hynny’n briodol. * Ystod i gynnwys defnyddio offer a chyfarpar i osod deunyddiau a chydrannau wrth fondo, ymylon, cribau, cafnau, ategweithiau, agoriadau, treiddiadau, ardaloedd cyffredinol ac arwynebau fertigol. |
| * 1. Gosod estyll stribed allan i’r pwyntiau datwm a mesur | * Bydd dysgwyr yn dangos yn ymarferol eu gwybodaeth am sefydlu pwyntiau sefydlog yn y mannau canlynol: * bondo/ymylon isaf i sicrhau draenio effeithiol * crib neu’r ymylon uchaf i sicrhau gorffeniad cywir a chynnal y lap * agoriadau, treiddiadau a lefelau hollt. * Bydd dysgwyr yn dangos yn ymarferol sut mae: * nodi’r mesur uchaf, isaf a chyson * gwneud addasiadau addas i fesur lle bo angen * marcio llinellau ar gyfer safleoedd estyll * sefydlu bargod cyfartal ar gyfer ymylon wedi’u gosod lle bo hynny’n berthnasol (gan ddefnyddio sgiliau gosod allan o unedau teils/ llechi). |