Uned 238: Gosod gorchuddion to teils plaen

# Canllaw darparu

Gwybodaeth am yr uned

Mae'r uned hon yn ymwneud â dehongli gwybodaeth, mabwysiadu arferion gwaith diogel, iach ac amgylcheddol gyfrifol, dewis a defnyddio deunyddiau, cydrannau, offer a chyfarpar a gosod gorchuddion to o deils plaen ar gyfer gwaith toi newydd a/neu ail-doi.

Gallai dysgwyr gael eu cyflwyno i’r uned hon drwy eu cymell i ofyn cwestiynau iddyn nhw eu hunain fel:

* Ble fyddai to oer yn cael ei inswleiddio?
* Pam mae teils plaen wedi’u cambro ar eu hyd?
* Pa nodwedd a ddefnyddir i hongian teilsen blaen ar astell stribed?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Safonau Prydeinig

* BS 5534:2014+A2:2018 *Slating and tiling for pitched roofs and vertical cladding – Code of Practice.*
* BS 8000-6:2013 *Workmanship on building sites –* *Code of Practice for slating and tiling of roofs and claddings.*
* BS 8000-0:2014 *Workmanship on construction sites: Introduction and general principles.*

Gwefannau

* [Roof Tile Association Roof Tile Association](https://rooftileassociation.co.uk/) | Home
* [National Federation of Roofing Contractors (NFRC) | Technical Bulletins](https://www.nfrc.co.uk/knowledge-hub/NFRC-publications)

Gwerslyfrau

* Health and Safety Executive (5th edition) HSG33 *Health and safety in roof work* (2020) Norwich: The Stationery Office.

ISBN 978-0-71766-722-2

* Building Regulations Conservation of Fuel and Power: *Approved Document L1B: conservation of fuel and power in existing dwellings*, 2010 edition. Newcastle Upon Tyne: RIBA Bookshops.

ISBN 978-1-85946-744-2

Building Regulations Conservation of Fuel and Power: *Approved Document L2B: conservation of fuel and power in existing buildings other than dwellings*, 2010 edition. Newcastle Upon Tyne: RIBA Bookshops. ISBN 978-1-85946-746-6

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Dysgwyr i wybod: * y gwahaniaethau rhwng teils concrid a theils clai * y gwahaniaethau rhwng teils cambr sengl a theils cambr dwbl * y gwahaniaethau rhwng teils a gynhyrchwyd gan beiriant, teils a gynhyrchwyd â llaw, a theils a luniwyd â llaw * ynghylch addasrwydd teils gwahanol mewn perthynas â goleddf to * y gwahaniaethau rhwng teils wyneb garw a theils wyneb llyfn * ynghylch systemau gosod sych ar gyfer crib, ymyl fain, ymyl a chafnau * defnydd a chyfyngiadau teils crib a chafn cyffredin a phwrpasol * y deunyddiau sydd eu hangen i gymysgu morter toi * am drwch, lap uchaf, lap ochr a hanner-bond * y mathau o hoelion a ddefnyddir i osod teils * am yr amrywiaeth o ffitiadau, gan gynnwys teils crib ac ymyl fain, teils ymyl gorchuddedig, teilsen a hanner a fentiau teils * y mathau o adlynion sydd ar gael ar gyfer bondio teils a’u cyfyngiadau * y diffygion cyffredin fel holltau, craciau, deunyddiau siâp anghywir a difrod cyffredinol a achosir yn ystod y broses weithgynhyrchu neu gan ddulliau gwael o godi a chario/trafnidiaeth * am ddeunyddiau atgyweirio fel citiau gosod arbenigol a clipiau a mastig a sut maen nhw’n cael eu defnyddio i drwsio teils/cydrannau sydd wedi torri. |
| * 1. Defnyddio adnoddau | * Bydd dysgwyr yn gwybod sut mae dewis meintiau priodol o wybodaeth benodedig. * Bydd dysgwyr yn deall pwrpas yr adnoddau a sut maen nhw’n cael eu defnyddio ar y to. * Bydd dysgwyr yn sicrhau bod adnoddau’n cwmpasu’r ystod ganlynol: ardaloedd cyffredinol, bondoeau, ategweithiau, agoriadau (goleuadau/ffenestri to), ymylon gosod sych a/neu wlyb, cribau, ymylon main a chafnau ac ymylon uchaf. * Bydd dysgwyr yn gwybod sut mae adnabod a rhoi gwybod am ddeunyddiau diffygiol neu brinder a sut mae cludo, trin, storio ac amddiffyn deunyddiau’n gywir. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn dangos gwybodaeth a dealltwriaeth o luniadau, manylebau, Gwybodaeth Dechnegol y Gwneuthurwr (MTI), cardiau gwaith a chyfarwyddiadau gweithio eraill gan y cyflogwr. * Bydd dysgwyr yn gwybod sut mae defnyddio’r systemau storio mewnol wrth ddewis deunyddiau o’u iard neu eu compownd eu hunain. * Bydd dysgwyr yn dangos gwybodaeth a dealltwriaeth o gompownd safle wrth ddewis deunyddiau ar y safle. * Bydd dysgwyr yn gwybod sut mae trefnu danfoniadau yn uniongyrchol i’r safle. * Bydd dysgwyr yn gwybod sut mae defnyddio siopau hurio offer a pheiriannau pan fydd angen cyfarpar arbenigol. * Bydd dysgwyr yn gwybod sut mae defnyddio amrywiaeth o adnoddau, gan gynnwys teils plaen, ffitiadau, gosodiadau, teils crib ac ymyl fain segmentaidd/onglog safonol, teils ymyl fain a chafn wedi’u gwneud yn bwrpasol gan gynnwys teils cyffredinol, bonetau ac aris, systemau gosod sych, systemau awyru, systemau plwm a pheiriannau torri perchnogol, cymysgedd morter ac ychwanegion mewn perthynas â mathau, maint, ansawdd a meintiau. |
| * 1. Peryglon | * Bydd dysgwyr yn deall Datganiadau Dull Asesu Risg (RAMS) sy’n ymwneud â’r canlynol: * gweithio yn rhywle uchel * damweiniau sy’n gysylltiedig â gosod y deunyddiau a’r cydrannau, yn enwedig pan fydd llifio yn gofyn am gyfarpar diogelu personol (PPE) neu atal llwch gan ddefnyddio dŵr neu echdynnu mecanyddol * codi a chario diogel wrth symud, llwytho a dadlwytho deunyddiau * defnyddio offer llaw yn ddiogel wrth forthwylio a thorri * defnyddio deunyddiau peryglus yn ddiogel wrth ddelio â phlwm neu doddyddion |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn gwybod sut mae gosod teils to mewn ardaloedd cyffredinol a lleol, gan gynnwys bondoeau, ymylon, ategweithiau, cluniau a chafnau ac ymylon uchaf. * Bydd dysgwyr yn gwybod sut mae hoelio a chlipio teils to yn unol â’r fanyleb. * Bydd dysgwyr yn gwybod sut mae sgriwio systemau crib, ymyl fain ac ymyl sych. * Bydd dysgwyr yn dangos gwybodaeth am wely morter a phwyntio morter i ymylon gwlyb, cribau, ymylon main a chafnau, gosod cribau yn fecanyddol. * Bydd dysgwyr yn gwybod cymhareb y tywod i’r sment a chysondeb y gymysgedd sydd ei hangen ar gyfer tasgau unigol. * Bydd dysgwyr yn dangos gwybodaeth am dorri teils to a chydrannau cysylltiedig i siâp a maint. * Bydd dysgwyr yn dangos gwybodaeth am osod teils to i orgyffwrdd ar yr ochrau i gyflawni hanner-bond nominal heb fod yn llai na traean o led y deilsen wrth dorri i mewn, ac ar y pennau i sicrhau gorchudd cywir * Bydd dysgwyr yn dangos gwybodaeth am osod deunyddiau a chydrannau yn unol â chyfarwyddiadau gweithio. |
| * 1. Offer a chyfarpar | * Bydd dysgwyr yn gwybod sut a ble yn y contract mae’r offer canlynol yn cael eu defnyddio: * cwdyn hoelion ar gyfer hoelio a chlipio teils a chydrannau cysylltiedig * morthwylion ar gyfer hoelio teils a chydrannau cysylltiedig * padiau pengliniau i’w gwneud yn gyfforddus ac yn ddiogel wrth benlinio ar estyll stribed * tâp mesur/pren mesur ar gyfer gosod estyll stribed, mesur a thorri ac ar gyfer gosod deunyddiau a chydrannau yn eu lle (pensil a/neu bin marcio) * sialc neu linell wlyb ar gyfer marcio llinellau lleoli ar gyfer teils, onglau torri ar y cafnau a chanllawiau lleoli wrth yr ymylon main * trywel ar gyfer gosod a phwyntio ymylon gwlyb, cribau, ymylon main a chafnau * bwced ar gyfer cario a chludo morter * dril batri / gwn sgriwio a darnau ar gyfer gosod ymyl sych, crib, ymylon main a chafnau ac ar gyfer drilio tyllau bach ar gyfer gosodiadau ychwanegol * llif gerrig sy’n defnyddio dŵr i atal llwch neu echdynnu mecanyddol. * Mynawyd teils a gefail a/neu torrwr teils ar gyfer torri â llaw. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos sgiliau gwaith | * Bydd dysgwyr yn dangos yn ymarferol sut mae gwirio: * bod y to yn cael ei fesur ar gyfer hyd ceibren i sefydlu pwyntiau datwm wrth fondoau ac ymylon crib/brig, nifer y cyrsiau, medryddion uchaf ac i fesur pa addasiadau allai fod yn angenrheidiol/posibl (1m uchaf yn unig) * llinellau gosod allan a marcio * bod teils yn cael eu gosod gyda bylchau o ddim mwy na 3mm * bod teils yn cael eu gosod yn wastad ar draws y to * bod teils yn cael eu gosod mewn llinellau syth gan ddilyn y llinellau syth i fyny’r to * cynnal hanner-bond yn ôl y cynllun mewn ardaloedd cyffredinol * cynnal y lap ochr lleiaf posibl wrth ymyl nodweddion penodol * agoriadau a threiddiadau wedi’u gorffen yn daclus * bod mesur a thorri deunyddiau a chydrannau yn gywir * toriadau bach yn cael eu hosgoi drwy ddefnyddio llechi a hanner * mae hoelion yn cael eu gosod yn gywir * gosod systemau ymyl sych, crib, cafn ac ymyl fain unol â’r MTIs * caiff systemau ymylon gwlyb, crib ac ymyl fain eu gosod yn unol â’r safonau (gweler BS 8000-6:2013, MTIs a’r Roof Tile Association) a’u gosod yn fecanyddol lle bo hynny’n briodol * mae'r cafnau agored wedi'u gorffen yn sych neu ar wely o forter ar linellau syth ac mae sianel agored gyson i'r lled angenrheidiol * bod teils ymyl fain a chafnau pwrpasol yn cael eu gosod gyda chyrsiau teils ar y ddwy ochr yn yr aliniad * bod gwaith yn cael ei gynllunio ar doeau ar oleddf er mwyn cerdded cyn lleied â phosib ar y teils gyda byrddau cropian/ysgolion toi yn cael eu defnyddio lle bo hynny’n briodol * teilsio fertigol, gan gynnwys toriadau Winchester i bennau talcen a gosod teils ongl mewnol ac allanol * mae’r deunyddiau a’r cydrannau sydd wedi’u gosod yn dangos dealltwriaeth glir o gyfarwyddiadau’r gwneuthurwr a/neu’r gwaith. |
| * 1. Defnyddio a chynnal a chadw offer llaw, offer pŵer a chyfarpar ategol i osod teils plaen ar fesuriad amrywiol a ffitiadau, gosodiadau a chydrannau cysylltiedig yn unol â’r cyfarwyddiadau gwaith a roddir | * Bydd dysgwyr yn gwybod sut mae sicrhau bod offer llaw, offer pŵer cludadwy a chyfarpar ategol yn cael eu defnyddio a’u cynnal a’u cadw’n ddiogel, gan gynnwys eu harchwilio’n rheolaidd a’u newid lle bo hynny’n briodol. * Ystod i gynnwys defnyddio offer a chyfarpar i osod deunyddiau a chydrannau wrth fondo, ymylon, cribau, cafnau, ategweithiau, agoriadau, treiddiadau, ardaloedd cyffredinol ac arwynebau fertigol. |