Uned 212: Gwybodaeth graidd am Waith Coed ar y Safle

# Canllawiau darparu

Gwybodaeth am yr uned

Mae’r uned hon yn ymdrin â’r wybodaeth gyffredinol sydd ei hangen ar gyfer y llwybr hwn. Mae cynnwys yr uned hon wedi cael ei gyflwyno mewn ffordd generig gan ei fod yn gyson drwy lawer o’r unedau sgiliau yn y cymhwyster hwn. Dylid addysgu’r cynnwys, a bydd yn cael ei asesu’n gyffredinol ac mewn perthynas â’r unedau sgiliau canlynol (lle bo hynny’n briodol):

* Gosod cydrannau’r ffics cyntaf
* Gosod cydrannau’r ail ffics
* Codi cydrannau fframwaith y strwythur
* Cynnal a chadw gwaith coed nad yw’n ymwneud â’r strwythur
* Gosod a defnyddio peiriannau torri a siapio cludadwy

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Pam mae sesiynau cynefino â safleoedd yn bwysig?
* Beth yw'r gwahaniaeth rhwng cerdyn tasg a thaflen amser?
* Pwy yw Cadw, a beth maen nhw’n wneud?

Deilliannau dysgu

1. Deall sut mae dehongli a chynnal gwybodaeth
2. Deall arferion gweithio diogel
3. Deall sut mae lleihau’r risg o ddifrod
4. Deall gweithio i derfynau amser

Adnoddau a awgrymir

* BS 8000-5:1990. *Workmanship on building sites. Code of practice for carpentry, joinery and general fixings.*
* BS 8000-0:2014. *Workmanship on construction sites. Introduction and general principles.*
* BS EN 13647:2021. *Wood flooring and wood panelling and cladding. Determination of geometrical characteristics.*
* ISO 19049:2016. *Timber structures. Test method. Static load tests for horizontal diaphragms including floors and roofs*.
* BS 8233:2014. *Guidance on sound insulation and noise reduction for buildings.*

Gwefannau

* [Cadw (gov.wales) | Homepage](https://cadw.llyw.cymru/)
* [NHTG | Homepage](https://www.the-nhtg.org.uk/)
* [TRADA | Timber Research and Development Association](https://www.trada.co.uk/)
* [NHBC Standards 2021 | House-Building Standards](https://nhbc-standards.co.uk/)
* [BWF | Homepage](https://www.bwf.org.uk/)

Deddfwriaeth

* Approved Codes of Practice (ACOPs)
* [GOV.UK (www.gov.uk) | Structure: Approved Document A](http://Structure:%20Approved%20Document%20A%20-%20GOV.UK%20(www.gov.uk))
* [GOV.UK (www.gov.uk) | Fire safety: Approved Document B](https://www.gov.uk/government/publications/fire-safety-approved-document-b)
* GOV.UK (www.gov.uk) | Protection from falling collision and impact: Approved Document K
* [GOV.UK (www.gov.uk) | Conservation of fuel and power: Approved Document L](https://www.gov.uk/government/publications/conservation-of-fuel-and-power-approved-document-l)

Adnoddau a awgrymir (parhad)

Deddfwriaeth (parhad)

* [GOV.UK (www.gov.uk) | Access to and use of buildings: Approved Document M](https://www.gov.uk/government/publications/access-to-and-use-of-buildings-approved-document-m)
* [GOV.UK (www.gov.uk) | Material and workmanship: Approved Document 7](https://www.gov.uk/government/publications/material-and-workmanship-approved-document-7)
* GOV.UK (www.gov.uk) | The Personal Protective Equipment at Work Regulations 1992
* [GOV.UK (www.gov.uk) | The Manual Handling Operations Regulations 1992](https://www.legislation.gov.uk/uksi/1992/2793/made)
* [GOV.UK (www.gov.uk) | The Control of Noise at Work Regulations 2005](https://www.legislation.gov.uk/uksi/2005/1643/made)
* [HSE | Woodworking Publications - Free leaflets](https://www.hse.gov.uk/pubns/woodindx.htm)
* [HSE | Safe use of woodworking machinery](https://www.hse.gov.uk/pubns/books/l114.htm)
* [HSE | Health and Safety at Work Act 1974 explained](https://www.hse-network.com/health-and-safety-at-work-act-1974-explained)
* [HSE | Health and safety in the woodworking industry](https://www.hse.gov.uk/woodworking/index.htm)
* [HSE | Construction Design and Management Regulations 2015](https://www.hse.gov.uk/construction/cdm/2015/index.htm)
* [HSE | PUWER](https://www.hse.gov.uk/work-equipment-machinery/puwer.htm)
* [HSE | RIDDOR](https://www.hse.gov.uk/riddor/)
* [HSE | COSHH](https://www.hse.gov.uk/coshh/)
* [HSE | LOLER](https://www.hse.gov.uk/work-equipment-machinery/loler.htm)

Adnoddau a awgrymir (parhad)

Gwerslyfrau

* Jones, S., Redfern, S., Fearn, C. (2019) *The City & Guilds Textbook: Site Carpentry and Architectural Joinery for the Level 2 Apprenticeship (6571), Level 2 Technical Certificate (7906) & Level 2 Diploma (6706)*. London: Hodder Education.

ISBN 978-1-5104-5813-0

* Burdfield, M., Jones, S., Redfern, S., Fearn, C. (2020) *The City & Guilds Textbook: Site Carpentry & Architectural Joinery for the Level 3 Apprenticeship (6571), Level 3 Advanced Technical Diploma (7906) & Level 3 Diploma*. London: Hodder Education.

ISBN 978-1-5104-5815-4

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall sut mae dehongli a chynnal gwybodaeth | * 1. Y gweithdrefnau sefydliadol a ddatblygwyd ar gyfer rhoi gwybod am wybodaeth amhriodol ac adnoddau anaddas a’u cywiro, a sut y mae'r rhain yn cael eu rhoi ar waith | * Bydd dysgwyr yn deall y mathau o weithdrefnau sefydliadol, eu nodweddion a’u defnyddiau, gan gynnwys cyfleu'r broblem ar lafar, cadwyn awdurdod, sgyrsiau blwch offer a sesiynau cynefino â’r safle. |
| * 1. Y mathau o wybodaeth, eu ffynhonnell a sut maen nhw’n cael eu dehongli | * Bydd dysgwyr yn deall beth yw nodweddion a sut mae defnyddio lluniadau a chynlluniau (cynllun toi, cynllun distiau, cynllun llawr, lluniadau ystod, ystod cydrannau a gweddluniau), manylebau, amserlenni, datganiadau dull, asesiadau o risg, hysbysiadau safle ac arwyddion diogelwch, gwybodaeth gwneuthurwyr, cyfarwyddiadau ar lafar ac yn ysgrifenedig, Rheoliadau Adeiladu, a sut maent yn cael eu rhoi ar waith. |
| * 1. Gweithdrefnau sefydliadol o ran datrys problemau â gwybodaeth a pham ei bod yn bwysig eu bod yn cael eu dilyn | * Bydd dysgwyr yn deall: * y mathau o broblemau sy’n codi o wybodaeth amhriodol, gan gynnwys cam-glywed cyfarwyddiadau, gwybodaeth anghywir, camddehongli datganiadau dull, rhoi gwybodaeth anghywir. * y mathau o broblemau a’r peryglon posibl sy’n deillio o adnoddau gan gynnwys deunyddiau anaddas, tywydd garw ac amgylchiadau sy’n newid. |
| * 1. Pwysigrwydd cynnal dogfennau | * Bydd dysgwyr yn gwybod sut mae cynnal dogfennau, gan gynnwys: cardiau tasg, taflenni gwaith, rhestrau deunyddiau/adnoddau a thaflenni amser. |
| 1. Deall arferion gweithio diogel | * 1. Lefel y ddealltwriaeth y mae angen i weithredwyr ei chael o wybodaeth am ddeddfwriaeth a chanllawiau swyddogol perthnasol cyfredol a sut mae eu defnyddio | * Bydd dysgwyr yn deall egwyddorion y darnau canlynol o ddeddfwriaeth, diben pob deddfwriaeth, sut mae’n cael ei defnyddio mewn diwydiant a chanlyniadau peidio â chydymffurfio: * Rheoliadau adeiladu * Rheoliadau Gweithio ar Uchder 2005 (WAH) * Deddf Iechyd a Diogelwch yn y Gwaith etc 1974 (HASAWA) * Rheoliadau Darparu a Defnyddio Cyfarpar Gwaith 1998 (PUWER) * Codau Ymarfer Cymeradwy (ACOPs) * Rheoliadau Adrodd ar Anafiadau, Clefydau neu Ddigwyddiadau Peryglus 2013 (RIDDOR) * Rheoliadau Adeiladu (Dylunio a Rheoli) 2015 (CDM); Rheoliadau Rheoli Sylweddau Peryglus i Iechyd 2002 (COSHH) * Rheoliadau Cyfarpar Diogelu Personol (PPE) * Rheoliadau Gweithrediadau Codi a Chyfarpar Codi (LOLER) * Llwyfannau Gwaith Symudol sy’n Codi (MEWP) * Rheoliadau Codi a Chario * Rheoliadau Sŵn yn y Gwaith * Bydd dysgwyr yn deall rolau awdurdodau lleol yng nghyswllt cynllunio a Rheoli Adeiladu a rolau awdurdodau lleol o ran strwythurau treftadaeth, gan gynnwys ymgynghori â Cadw. |
| * 1. Sut y dylid ymateb i argyfyngau a phwy ddylai ymateb | * Bydd dysgwyr yn gwybod am y canlynol: * sut mae ymateb i sefyllfaoedd yn unol ag awdurdodiad sefydliadol a sgiliau personol wrth ymdrin â thanau, gollyngiadau, anafiadau ac argyfyngau. * y mathau o gyfarpar diffodd tân a sut a phryd y cânt eu defnyddio ar gyfer gwahanol ddosbarthiadau o dân (dŵr, CO2, ewyn, powdr) * beth mae’r triongl tân (tanwydd, ocsigen a gwres) yn ei olygu mewn perthynas â’r hyn sydd ei angen i bob tân ddechrau * rôl a chyfrifoldeb gweithredwyr mewn perthynas â gwagio, atal a lleoli mannau ymgynnull * y mathau o ollyngiadau, sut mae eu hatal a sut mae eu trwsio * y gweithdrefnau ar gyfer pecynnau gollyngiadau, arwyddion a sut mae cau yr ardal * y mathau o anafiadau a chyfrifoldebau cyffredin sy’n berthnasol i weithredwr a swyddog cymorth cyntaf, y pecyn cymorth cyntaf ac adrodd am ddamweiniau ar gyfer argyfyngau sy’n ymwneud â gweithgareddau galwedigaethol, gan gynnwys atal * gweithdrefnau argyfwng, gwasanaethau brys, gweithdrefnau adrodd, y trefniadau o ran mynedfeydd ac allanfeydd ar gyfer cerbydau argyfwng. |
| * 1. Gweithdrefnau diogelwch sefydliadol ar gyfer offer, cyfarpar ac eiddo personol | * Bydd dysgwyr yn gwybod beth yw gweithdrefnau diogelwch y sefydliad ar gyfer y safle, gan gynnwys ffensys/palisau dros dro, swyddogion diogelwch a gwyliadwriaeth. * Bydd dysgwyr yn gwybod beth yw gweithdrefnau diogelwch y sefydliad ar gyfer gwahanol sefyllfaoedd, gan gynnwys: * y gweithle: agor a chloi * y cwmni: mewngofnodi, gweithdrefnau awdurdodi ID * gweithredwyr: diogelwch offer, deunyddiau, cyfarpar a cherbydau, eiddo personol * Bydd dysgwyr yn gwybod beth yw'r gweithdrefnau diogelwch angenrheidiol mewn annedd ddomestig o’u cymharu ag ar safle. * Bydd dysgwyr yn gwybod sut mae cludo offer a chyfarpar yn ôl ac ymlaen i safleoedd, anheddau domestig ac ati yn eu cerbyd eu hunain. |
| * 1. Beth yw'r gweithdrefnau ar gyfer rhoi gwybod am ddamweiniau a phwy sy'n gyfrifol am wneud yr adroddiad | * Bydd dysgwyr yn gwybod am y canlynol: * pwy sy’n gyfrifol am lenwi ffurflenni damweiniau a byddant yn gallu adnabod swyddog cymorth cyntaf * y gyfraith o ran nifer y bobl y mae angen eu hyfforddi’n briodol ar gyfer cymorth cyntaf * rolau a chyfrifoldebau mewn gwahanol safleoedd, gan gynnwys mewn annedd ddomestig, a sut mae cymryd cyfrifoldeb gweithredol dros iechyd, diogelwch a lles * y gyfraith o ran nifer y bobl y mae angen eu hyfforddi’n briodol ar gyfer cymorth cyntaf * y gyfraith o ran gweithio ar eich pen eich hun a gweithio allan o fan * sut mae rhoi gwybod i’r Awdurdod Gweithredol Iechyd a Diogelwch o dan ofynion RIDDOR am ddigwyddiadau perthnasol * sut mae defnyddio’r llyfr cofnodi ar gyfer mân ddamweiniau a damweiniau fu bron â digwydd, gan gynnwys y gweithdrefnau adolygu ac ail-werthuso sydd ar waith. |
| * 1. Pam, pryd a sut y dylid defnyddio cyfarpar rheoli iechyd a diogelwch | * Bydd dysgwyr yn gwybod sut mae dewis, defnyddio a chynnal a chadw PPE, Cyfarpar Diogelu Anadlol (RPE), Awyru Lleol sy’n Gwacau Mygdarth (LEV) yn gywir, gan gynnwys gwybodaeth am sbectolau effaith uchel, gogls, het galed, siacedi llachar, amddiffynwyr clustiau, esgidiau diogelwch, masgiau llwch (gan gynnwys profion ffitio’r wyneb). * Bydd dysgwyr yn gwybod sut a phryd i ddefnyddio harneisiau diogelwch, menig priodol, bagiau atal cwympo, matiau cwympo, rhwydi a rheiliau gwarchod sgaffald, lloriau ffug. |
| * 1. Sut mae cydymffurfio ag arferion gweithio sy'n amgylcheddol gyfrifol er mwyn bodloni deddfwriaeth a chanllawiau swyddogol cyfredol | * Bydd dysgwyr yn gwybod sut mae cydymffurfio ag arferion gweithio sy'n amgylcheddol gyfrifol er mwyn bodloni deddfwriaeth a chanllawiau swyddogol cyfredol, gan gynnwys y canlynol: Cynllun Rheoli Gwastraff Safle (SWMP); ailgylchu; ailddefnyddio; gwastraff wedi’i ddidoli. |
| 1. Deall sut mae lleihau’r risg o ddifrod | * 1. Sut mae diogelu gwaith rhag difrod a phwrpas diogelu | * Bydd dysgwyr yn gwybod sut mae diogelu gwaith rhag difrod o’r canlynol: * gweithgareddau gwaith cyffredinol * galwedigaethau eraill * amodau’r tywydd (domestig yn ogystal ag ar y safle) * adnoddau gorchuddio dros dro a allai fod yn angenrheidiol. * Bydd dysgwyr yn gwybod sut mae newid trefn y gwaith er mwyn diogelu’r gwaith yn well, gan fod yn ofalus a thalu sylw i fanylion wrth osod a defnyddio cynfasau llwch a diogelwyr deunyddiau. * Bydd dysgwyr yn gwybod sut mae storio deunyddiau’n gywir cyn, yn ystod ac ar ôl y gwaith. |
| * 1. Pam y dylid gwaredu gwastraff yn ddiogel a sut mae gwneud hynny | * Bydd dysgwyr yn gwybod sut mae gwaredu gwastraff mewn ffordd ddiogel a chyfrifol, gan ddilyn gweithdrefnau’r sefydliad, gwybodaeth gwneuthurwyr, rheoliadau statudol a chanllawiau swyddogol yn unol â chyfrifoldebau amgylcheddol. * Bydd dysgwyr yn gwybod am y gwahanol ddulliau gwaredu gan gynnwys sgipiau dynodedig, ailgylchu, didoli gwastraff, man casglu gwastraff lleol, biodanwydd. |
| 1. Deall gweithio i derfynau amser | * 1. Sut mae gwaith yn cael ei wneud er mwyn cyflawni’r rhaglen o fewn yr amser a drefnwyd a phwysigrwydd terfynau amser | * Bydd dysgwyr yn gwybod sut mae gweithgareddau gwaith, deunyddiau a llafur yn cael eu dyrannu i fodloni’r amserlen sy’n ofynnol o fewn y rhaglen, a pham mae angen cadw at y terfynau amser a nodwyd. * Bydd dysgwyr yn deall y mathau o amserlenni a thargedau cynhyrchiant, sut mae amseroedd yn cael eu hamcangyfrif a’r amgylchiadau a fydd yn effeithio ar y rhaglen waith, gan gynnwys y tywydd, faint o lafur sydd ar gael ac effeithiau trin a storio gwael gan achosi difrod i ddeunyddiau. * Bydd dysgwyr yn deall cymalau cosb, ffioedd cadw, rhaglen waith (ffurfiol ac anffurfiol). * Bydd dysgwyr yn deall effeithiau cael enw gwael a’r goblygiadau o ran crefftau eraill. * Bydd dysgwyr yn gwybod sut mae delio â chwsmeriaid, yn enwedig wrth weithio mewn annedd ddomestig. |