Uned 210: Creu cynhyrchion cyffredin

# Canllaw darparu

Gwybodaeth am yr uned

Mae’r uned hon yn ymwneud â chreu cynnyrch gwaith coed arferol gan gynnwys drysau, ffenestri a grisiau syth.

Gallai dysgwyr gael eu cyflwyno i’r uned hon drwy eu cymell i ofyn cwestiynau iddyn nhw eu hunain fel:

* Pa brosesau sydd eu hangen i greu cynnyrch gwaith coed?
* Sut mae miniogi a gosod plaen llyfnu?
* Sut ydw i’n gwneud yn siŵr bod ffrâm ffenestr wedi cael ei chydosod yn sgwâr?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

* BS 459:1988. *Specification for Matchboarded wooden door leaves for external use.*
* BS 585-1:1989. *Wood stairs – Part 1: Specification for stairs with closed risers for domestic use, including straight and winder flights and quarter or half landings.*
* BS 585-2:1989. *Wood stairs – Part 2: Specification for performance requirements for domestic stairs constructed of wood-based materials.*
* BS 644:2012. *Timber windows and doorsets. Fully finished factory-assembled windows and doorsets of various types – Specification.*
* BS EN 942:2007. *Timber in joinery – General requirements.*
* BS EN ISO 19650-1:2018. *Organization and digitization of information about buildings and civil engineering works, including building information modelling (BIM). Information management using building information modelling. Part 1: Concepts and principles*.
* BS EN ISO 19650-2:2018 & Revised NA. *Organization and digitization of information about buildings and civil engineering works, including building information modelling (BIM). Information management using building information modelling. Part 2: Delivery phase of the assets.*
* BS EN ISO 9001:2000. *Quality management systems. Requirements*.

Adnoddau a awgrymir (parhad)

Gwefannau

* [Cadw (gov.wales) | Homepage](https://cadw.gov.wales/)
* [BWF | Homepage](https://www.bwf.org.uk/)

Deddfwriaeth

* Codau Ymarfer Cymeradwy (ACOP)
* [GOV.UK (www.gov.uk) | Building regulations approval](https://www.gov.uk/building-regulations-approval)
* [GOV.UK (www.gov.uk) | The Personal Protective Equipment at Work Regulations 1992](https://www.legislation.gov.uk/uksi/1992/2966/contents/made#:~:text=The%20Personal%20Protective%20Equipment%20at%20Work%20Regulations%201992,9%20Information%2C%20instruction%20and%20training%20More%20items...%20)
* [GOV.UK (www.gov.uk) | The Manual Handling Operations Regulations 1992](https://www.legislation.gov.uk/uksi/1992/2793/made)
* [GOV.UK (www.gov.uk) | The Control of Noise at Work Regulations 2005](https://www.legislation.gov.uk/uksi/2005/1643/made)
* [HSE | Health and safety in the woodworking industry](https://www.hse.gov.uk/woodworking/index.htm)
* [HSE | Health and Safety at Work Act 1974 explained](https://www.hse-network.com/health-and-safety-at-work-act-1974-explained)
* [HSE | Construction Design and Management Regulations 2015](https://www.hse.gov.uk/construction/cdm/2015/index.htm)
* [HSE | PUWER](https://www.hse.gov.uk/work-equipment-machinery/puwer.htm)
* [HSE | RIDDOR](https://www.hse.gov.uk/riddor/)
* [HSE | COSHH](https://www.hse.gov.uk/coshh/)
* [HSE | LOLER](https://www.hse.gov.uk/work-equipment-machinery/loler.htm)

Adnoddau a awgrymir (parhad)

Gwerslyfrau

* Jones, S., Redfern, S., Fearn, C. (2019) *The City & Guilds Textbook: Site Carpentry and Architectural Joinery for the Level 2 Apprenticeship (6571), Level 2 Technical Certificate (7906) & Level 2 Diploma (6706).* London: Hodder Education.

ISBN 978-1-5104-5813-0

* Burdfield, M., Jones, S., Redfern, S., Fearn, C. (2020) *The City & Guilds Textbook: Site Carpentry & Architectural Joinery for the Level 3 Apprenticeship (6571), Level 3 Advanced Technical Diploma (7906) & Level 3 Diploma.* London: Hodder Education.

ISBN 978-1-5104-5815-4

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Dysgwyr i ddeall nodweddion ac addasrwydd (defnydd terfynol) adnoddau wrth eu dewis ar gyfer creu cynhyrchion cyffredin. * Dysgwyr i wybod sut mae asesu ansawdd adnoddau, gan gynnwys graddio pren ar gyfer defnydd penodol pan fo ymddangosiad, cryfder a gwydnwch yn bwysig. * Dysgwyr i allu adnabod amrywiaeth o fyrddau wedi’u cynhyrchu sydd ar gael (mathau o fwrdd ffibr, pren haenog, byrddau craidd solet, byrddau sy’n gwrthsefyll tân, eu nodweddion a’u dulliau cynhyrchu). * Dysgwyr i allu adnabod amrywiaeth o bren, eu nodweddion a’u haddasrwydd i’w defnyddio, gan gynnwys: * pren cochwydd a phren gwyn Ewropeaidd * ffynidwydden Douglas * derwen Ewropeaidd * derwen goch a gwyn Americanaidd * onnen * sapele * idigbo * Iroco * masarnen * pren meddal wedi’i drin â gwres/wedi’i asetyleiddio * pren haenog * bwrdd ffibr * byrddau craidd solet (byrddau bloc ac ati). * Dysgwyr i allu nodi amrywiaeth o nwyddau haearn, gan gynnwys: * colfachau (bôn, pin rhydd, codi, cudd, sy’n dal storm, ffrithiant, T, fflapiau cefn ffrithiant) * cloeon (ymyl, mortais, mortais sash, cliciedi Suffolk, drôr, a chloeon cwpwrdd) * caewyr ac ategion casment, canolbwyntiau colynnau * olwynion pwlïau, caewyr ffitsh, codwyr sash * rabedi gwydr sy’n addas i dderbyn gwydr (sengl, dwbl, trebl ac eilaidd). |
| * 1. Defnyddio adnoddau | * Dysgwyr i wybod: * pa mor addas yw adnoddau i fodloni manyleb y cynnyrch gwaith coed gorffenedig. * sut a phryd i roi gwybod am broblemau gydag adnoddau wrth greu cynhyrchion arferol. |
| * 1. Gweithdrefnau’r sefydliad ar gyfer dewis adnoddau | * Dysgwyr i wybod am y broses ar gyfer dewis deunyddiau gan ddefnyddio ffynonellau gwybodaeth dechnegol gan gynnwys lluniadau, rhestrau torri, manylebau, rhestrau a gwybodaeth gwneuthurwyr wrth osod greu cynhyrchion arferol. |
| * 1. Peryglon | * Bydd dysgwyr yn deall y peryglon a’r risgiau sy’n gysylltiedig â chreu cynhyrchion arferol gan gynnwys systemau Awyru Lleol sy’n Gwacau Mygdarth (LEV), gyda pheiriannau ac offer pŵer. * Dysgwyr i ddeall sut mae lleihau peryglon llwch o solidau pren a chynhyrchion wedi’u gweithgynhyrchu, a’r problemau anadlu cysylltiedig (asthma, emffysema). * Dysgwyr i ddeall pa mor bwysig yw defnyddio technegau codi a chario priodol (cludo, gwthio, asesu pwysau, cymorth â llaw lle bo angen, straen), a sut mae atal anhwylderau cyhyrysgerbydol. * Dysgwyr i ddeall pwysigrwydd defnyddio cyfarpar diogelu’r llygaid (sbectolau diogelwch, gorchuddion wyneb) a chyfarpar diogelu’r clustiau (plygiau clustiau, amddiffynwyr clustiau). * Dysgwyr i wybod y ffordd gywir o ddefnyddio a gosod gardiau ar gyfer offer pŵer a pheiriannau sefydlog, a’r risgiau cysylltiedig (toriadau, cleisiau, rhwygiadau, darnau’n cael eu taflu, cyswllt â thorrwr, sŵn, llwch, dirgryniadau, sioc drydanol, llithro, baglu, cwympo a mynd yn sownd, mynediad i’r corff, treiddio’r croen (cyflenwad niwmatig)). * Dysgwyr i wybod sut mae cael gafael ar wybodaeth er mwyn eu defnyddio’n ddiogel, gan gynnwys cyfarwyddiadau gwneuthurwyr, Codau Ymarfer Cymeradwy (ACOP), deddfwriaeth briodol h.y. Rheoliadau Darparu a Defnyddio Cyfarpar Gwaith (PUWER), olwynion sgraffiniol. |
| 1. Deall sut mae gweithio yn unol â manyleb contract | * 1. Dulliau gweithio | * Dysgwyr i wybod sut mae torri a peiriannu uniadau a rhedeg proffiliau o’r broses marcio allan gan gynnwys: * mortais a thyno (unysgwyddog, ysgwydd hir ac ysgwydd fer, ysgwydd onglog, pwt) * uniadau eraill (mathau o uniadau rhigol ac uniadau cynffonog) * Mowldinau, rabedi a rhigolau. * Dysgwyr i wybod sut mae adnabod gogwydd y deunydd ar gyfer y broses peiriannu, gan gynnwys ochr wyneb, ymyl wyneb y stoc. * Dysgwyr i wybod sut mae defnyddio offer llaw, offer pŵer a pheiriannau yn ddiogel ar gyfer uniadu, proffilio a siapio cyn cydosod. * Dysgwyr i wybod sut mae ffitio a chydosod cydrannau i gyflawni’r cynnyrch gorffenedig, dewis y glud cywir (Polyfinyl Asetad (PVA), Polywrethan (PU), resin synthetig, hydoddydd rwber a dulliau crampio (defnyddio blociau diogelu a gwasgblatiau i atal cleisio, dulliau masgio i atal staenio glud)). * Dysgwyr i wybod sut mae fflysio arwynebau uniadau a pharatoi cynhyrchion gwaith coed ar gyfer gorffeniadau arwyneb. * Dysgwyr i wybod am y deunyddiau sgraffinio priodol (graddau graean) ar gyfer y gorffeniadau penodol (wedi’u paentio, gorffeniad clir). * Dysgwyr i wybod sut mae cywiro problemau (clymau marw, holltau a difrod i’r wyneb) a sut mae defnyddio llenwadau, clytio a sut mae stemio difrod cleisiau allan. * Dysgwyr i wybod sut mae diogelu a storio cynhyrchion gorffenedig cyn eu danfon. |
| * 1. Offer a chyfarpar | * Dysgwyr i wybod sut mae gosod a defnyddio offer llaw, offer pŵer a pheiriannau sefydlog cysylltiedig, gan gynnwys gosodiad cywir gardiau diogelwch, gosodiadau ffens ac atal, gosod a newid llafnau, gosod a newid torwyr, ynghyd â llwythi garw. * Bydd y peiriannau sefydlog yn cynnwys: * trawslif * llif fras * plaeniwr arwyneb * tewychydd * mortais * cylchlif * mowldiwr echel * sandiwr gorffen * sandiwr belt drwm/syth. * Yr offer pŵer i gynnwys: * plaen cafnu * herclif * gyrrwr dril di-wifr * plaen uniadu bisged * sandiwr orbitol ar hap * sandiwr belt * trimiwr laminiad * hoelen fain. * Cyfarpar i gynnwys: * dalwyr mainc * crampiau hir * crampiau G/F * crampiau toglo * rhoden sgwario. * Offer llaw i gynnwys: * llif tyno * morthwyl pren * cynion * llif fwa fach * plân ysgwydd * plaen llyfnu * plaen bloc * plaen gwadn amgrwn * rhasgl ceugrwm ac amgrwm * rwber corc * sgrafell dodrefn * pinnau darforio * sgwaryn * templed meitr * medrydd torri * morthwyl * tyllwr hoelion * pinsiwrn. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos sgiliau gwaith i fesur, marcio, ffitio, gorffen, lleoli a sicrhau | * Dysgwyr i ddeall sut mae cynhyrchu: * drysau estyllog sy’n cyfateb, wedi’u panelu, ac wedi’u gwydro * ffenestri casment traddodiadol, ffenestri gwydr sengl a ffenestri gwydr dwbl * cor, dado, ffris a phaneli uchder llawn sy’n cynnwys paneli suddedig, gleiniog ac wedi’u codi * manylion uniadu mewnol ac allanol ar gyfer cladin * adeiladu fframwaith unedau a ffitiadau gan gynnwys droriau * llinyn caeedig ac wynebau agored, grisiau syth. * Dysgwyr i wybod sut mae gwneud y canlynol: * paratoi arwynebau ar gyfer gorffeniad terfynol penodol ar gynhyrchion a ddewiswyd. * dewis, gosod yn ddiogel, defnyddio a chynnal a chadw gwahanol fathau o offer llaw, offer pŵer a chyfarpar cysylltiedig. * dewis, trafod yn ddiogel, pentyrru a storio adnoddau gan ddefnyddio technegau codi a chario cywir. |
| * 1. Defnyddio a chynnal a chadw offer llaw ac offer pŵer i ffitio a chydosod cynhyrchion arferol wedi’u cynhyrchu yn unol â’r cyfarwyddiadau gweithio a roddir ar gyfer o leiaf ddau o’r canlynol: * drysau * ffenestri gydag agoriadau * unedau a/neu ffitiadau * paneli a chladin * grisiau (syth) |