Uned 239: Gosod seliau hindreuliad sydd wedi cael eu ffurfio ymlaen llaw ar doeau

# Canllaw darparu

Gwybodaeth am yr uned

Mae’r uned hon yn ymwneud â dehongli gwybodaeth, mabwysiadu arferion gwaith diogel, iach ac amgylcheddol gyfrifol, dewis a defnyddio deunyddiau, cydrannau, offer a chyfarpar a gosod seliau plwm a/neu berchnogol wedi’u ffurfio ymlaen llaw ar gyfer gorchuddion to lap sengl a dwbl gyda simneiau, ategwaith, pibellau gwastraff a/neu awyru, cyffyrdd, cafnau ac agoriadau ar gyfer gwaith newydd a/neu waith ail-doi.

Gallai dysgwyr gael eu cyflwyno i’r uned hon drwy eu cymell i ofyn cwestiynau iddyn nhw eu hunain fel:

* Pa ddau ddull sy’n cael eu defnyddio i ffurfio seliau plwm?
* Pam mae plwm yn cael ei ddefnyddio ar gyfer seliau to?
* Beth yw pwrpas darn plwm gwrth-ddŵr?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Safonau Prydeinig

* BS 5534:2014+A2:2018 *Slating and tiling for pitched roofs and vertical cladding – Code of Practice.*
* BS 8000-6:2013 *Workmanship on building sites – Code of Practice for slating and tiling of roofs and claddings.*
* BS 8000-0:2014 *Workmanship on construction sites: Introduction and general principles.*

Gwefannau

* [Roof Tile Association Roof Tile Association](https://rooftileassociation.co.uk/) | Home
* [National Federation of Roofing Contractors (NFRC) | Technical Bulletins](https://www.nfrc.co.uk/knowledge-hub/NFRC-publications)
* [LSTA | Rolled Lead Sheet – The Complete Manual](https://leadsheet.co.uk/service/rolled-lead-sheet-the-complete-manual/)

Gwerslyfrau

* Health and Safety Executive (5th edition) HSG33 *Health and safety in roof work* (2020) Norwich: The Stationery Office.

ISBN 978-0-71766-722-2

* Building Regulations Conservation of Fuel and Power: *Approved Document L1B: conservation of fuel and power in existing dwellings*, 2010 edition. Newcastle Upon Tyne: RIBA Bookshops.

ISBN 978-1-85946-744-2

* Building Regulations Conservation of Fuel and Power: Approved Document L2B: conservation of fuel and power in existing buildings other than dwellings, 2010 edition. Newcastle Upon Tyne: RIBA Bookshops. ISBN 978-1-85946-746-6

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Bydd dysgwyr yn gwybod am y gwahaniaethau rhwng codau plwm dalen. * Bydd dysgwyr yn gwybod beth yw pwrpas olew gwrth-batiniad a sut mae’n cael ei ddefnyddio. * Bydd dysgwyr yn gwybod am y gwahaniaethau rhwng seliau perchnogol a sut maen nhw’n cael eu gosod. * Bydd dysgwyr yn gwybod am y gwahaniaethau rhwng morter a mastigau i’w defnyddio y tu allan ar gyfer pwyntio seliau plwm. * Bydd dysgwyr yn gwybod am blastig wedi’i atgyfnerthu â gwydr (GRP) a leiniau cafn sych/agored eraill sydd wedi’u ffurfio ymlaen llaw. * Bydd dysgwyr yn gwybod beth yw’r cyfyngiadau ar oleddf sy’n gysylltiedig â seliau ffenestri to. * Bydd dysgwyr yn deall lle gall maint a goleddf y to ddylanwadu ar fanylion y cafn. * Bydd dysgwyr yn gwybod beth yw’r lap isaf ar gyfer seliau sy’n cael eu defnyddio ar oleddfau to gwahanol. * Bydd dysgwyr yn gwybod am y diffygion cyffredin fel holltau, craciau, deunyddiau siâp anghywir a difrod cyffredinol a achosir yn ystod y broses weithgynhyrchu neu gan ddulliau gwael o godi a chario/trafnidiaeth * Bydd dysgwyr yn gwybod am ddeunyddiau atgyweirio fel citiau gosod arbenigol a clipiau a mastig a sut maen nhw’n cael eu defnyddio i drwsio cydrannau sydd wedi torri. |
| * 1. Defnyddio adnoddau | * Bydd dysgwyr yn gwybod am godau cywir seliau plwm ar gyfer sychwyr, cafnau, cyfrwyau, seliau simnai a threiddiadau eraill. * Bydd dysgwyr yn gwybod am y gwahaniaethau rhwng pecynnau selio perchnogol ar gyfer ffenestri, sychwyr, cafnau, cyfrwyau, seliau simnai a threiddiadau eraill. * Bydd dysgwyr yn gwybod sut mae dewis meintiau priodol o wybodaeth benodedig. * Bydd dysgwyr yn deall pwrpas yr adnoddau a sut maen nhw’n cael eu defnyddio ar y to. * Bydd dysgwyr yn sicrhau bod adnoddau’n cwmpasu’r ystod ganlynol: ardaloedd cyffredinol, bondoeau, ategweithiau, agoriadau (goleuadau/ffenestri to), ymylon gosod sych a/neu wlyb, cribau, ymylon main a chafnau. * Bydd dysgwyr yn gwybod sut mae adnabod a rhoi gwybod am ddeunyddiau diffygiol neu brinder a sut mae cludo, trin, storio ac amddiffyn deunyddiau’n gywir. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn dangos gwybodaeth a dealltwriaeth o luniadau, manylebau, Gwybodaeth Dechnegol y Gwneuthurwr (MTI), cardiau gwaith a chyfarwyddiadau gweithio eraill gan y cyflogwr. * Bydd dysgwyr yn gwybod sut mae defnyddio’r systemau storio mewnol wrth ddewis deunyddiau o’u iard neu eu compownd eu hunain. * Bydd dysgwyr yn dangos gwybodaeth a dealltwriaeth o gompownd safle wrth ddewis deunyddiau ar y safle. * Bydd dysgwyr yn gwybod sut mae trefnu danfoniadau yn uniongyrchol i’r safle. * Bydd dysgwyr yn gwybod sut mae defnyddio siopau hurio offer a pheiriannau pan fydd angen cyfarpar arbenigol. * Bydd dysgwyr yn gwybod sut mae defnyddio amrywiaeth o adnoddau, gan gynnwys dalennau plwm a seliau plwm sydd wedi’u ffurfio ymlaen llaw, plwm a sychyddion perchnogol, olew gwrth-batinad, a mastig gradd allanol ar gyfer pwyntio mewn perthynas â mathau, niferoedd, ansawdd a meintiau. |
| * 1. Peryglon | * Bydd dysgwyr yn deall Datganiadau Dull Asesu Risg (RAMS) sy’n ymwneud â’r canlynol: * gweithio yn rhywle uchel * damweiniau posibl sy’n gysylltiedig â gosod y deunyddiau a’r cydrannau, yn enwedig wrth drin plwm a thoddyddion * codi a chario diogel wrth symud, llwytho a dadlwytho deunyddiau * defnyddio offer llaw yn ddiogel wrth forthwylio a thorri |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn gwybod sut mae gosod deunyddiau a chydrannau yn unol â chyfarwyddiadau gweithio. * Bydd dysgwyr yn gwybod sut mae torri plwm dalen a seliau plwm sydd wedi’u ffurfio ymlaen llaw. * Bydd dysgwyr yn dangos eu bod yn gwybod am baratoi a siapio seliau plwm. * Bydd dysgwyr yn dangos gwybodaeth am uniadau pwyntio gyda morter neu mastig a fwriedir i’w ddefnyddio y tu allan. * Bydd dysgwyr yn dangos eu bod yn gwybod sut mae defnyddio olew gwrth-batinad ar blwm sydd newydd gael ei osod. |
| * 1. Offer a chyfarpar | * Bydd dysgwyr yn gwybod sut a ble yn y contract mae’r offer canlynol yn cael eu defnyddio: * pastwn curo plwm ar gyfer gwastatáu a siapio seliau plwm * rholiwr neilon ar gyfer siapio seliau ffedogau perchnogol/pecynnau ffenestr * siswrn tun ar gyfer torri seliau plwm i siâp a maint * cynion ar gyfer agor llwybr neu osod lletemau rhwng brics * morthwyl lwmp a malet pren i’w defnyddio’n gyffredinol * padiau pen-glin i’w diogelu wrth benlinio ar y to neu’r ysgol do * tâp mesur/pren mesur ar gyfer mesur a thorri ac ar gyfer gosod deunyddiau a chydrannau yn eu lle (pensil a/neu bin marcio) * trywel ar gyfer pwyntio gwaith brics * bwced ar gyfer cludo morter * gwn mastig ar gyfer rhoi mastig a fwriedir i’w ddefnyddio y tu allan rhwng brics. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos sgiliau gwaith | * Bydd dysgwyr yn dangos yn ymarferol sut mae gwirio: * bod y plwm wedi’i osod yn daclus ac yn agos heb holltau na difrod * bod mewnosodiadau plwm mewn gwaith brics yn cael eu gosod yn ddiogel gyda lletemau plwm * lleoli a diogelu deunyddiau gwrth-ddŵr yn gywir pan fo angen * bod yr olew gwrth-batina yn cael ei roi’n wastad ac yn unol â MTIs * agoriadau a threiddiadau wedi’u gorffen yn daclus * bod seliau perchnogol yn cael eu gosod yn daclus ac yn unol â chanllawiau MTI * bod mesur a thorri deunyddiau a chydrannau yn gywir * mae hoelion yn cael eu gosod yn gywir * mae’r deunyddiau a’r cydrannau sydd wedi’u gosod yn dangos dealltwriaeth glir o gyfarwyddiadau’r gwneuthurwr a/neu’r gwaith. |
| * 1. Defnyddio a chynnal a chadw offer llaw, offer pŵer a chyfarpar ategol i osod seliau plwm sydd wedi'u ffurfio ymlaen llaw a/neu berchnogol ar orchuddion to lapiad sengl a dwbl yn unol â’r cyfarwyddiadau gwaith a roddir mewn perthynas â’r canlynol: * simneiau * ategweithiau * pibellau gwastraff a/neu awyru * cyfrwyau cyffyrdd * cafnau * agoriadau (goleuadau, ffenestri to) | * Bydd dysgwyr yn gwybod sut mae sicrhau bod offer llaw, offer pŵer cludadwy a chyfarpar ategol yn cael eu defnyddio a’u cynnal a’u cadw’n ddiogel, gan gynnwys eu harchwilio’n rheolaidd a’u newid lle bo hynny’n briodol. * Ystod: defnyddio offer a chyfarpar i osod seliau plwm wedi’u ffurfio ymlaen llaw ar simneiau, cyfrwyau, cafnau, ategweithiau, agoriadau a threiddiadau i ardaloedd cyffredinol ac arwynebau fertigol, ar gyfer gorchuddion to lap sengl a dwbl. |