Uned 229: Gosod systemau leinio sych

# Canllaw darparu

Gwybodaeth am yr uned

Mae'r uned hon yn ymwneud â dehongli gwybodaeth, mabwysiadu arferion gwaith diogel, iach ac amgylcheddol gyfrifol. Mae hefyd yn ymdrin â dewis a defnyddio deunyddiau, cydrannau, offer a chyfarpar wrth baratoi, gosod ac atgyweirio systemau leinio sych perchnogol

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Beth yw’r gwahaniaeth rhwng plastro solet a leinio sych bond uniongyrchol?
* Beth yw plastrfwrdd perfformiad?
* Pa fath o gefndiroedd fydda i’n dod ar eu traws mewn adeiladau?
* Pam mae rhai cefndiroedd leinio sych yn cael eu gorffen gan ddefnyddio tâp a chyfansoddion uniadu?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfr

* Gashe, M. and Byrne, K. (2020) *The City & Guilds Textbook in Plastering for Levels 1 and 2 Diploma (6708) and Level 2 Technical Certificate (7908)*. London: Hodder Education.

ISBN 978-1-39830-647-9

Gwefannau

* [British Gypsum | The White Book](https://www.british-gypsum.com/literature/white-book)
* [City & Guilds | Construction SmartScreen Factsheet Level 2 Technical Certificate in Plastering (7808-20)](https://www.cityandguilds.com/-/media/cityandguilds-site/documents/what-we-offer/centres/smartscreen/smartscreen-docs/7908-20-level-2-technical-certificate-in-plastering-pdf.ashx?la=en&hash=4242CFF99D985A7769335B23CCCB84852A3BB0EC)
* [HSE | Health and Safety at Work Act 1974: explained](https://www.hse-network.com/health-and-safety-at-work-act-1974-explained)
* [HSE | Work at Height: the law](https://www.hse.gov.uk/work-at-height/the-law.htm)
* [HSE | Work equipment machinery: PUWER](https://www.hse.gov.uk/work-equipment-machinery/puwer.htm)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Bydd dysgwyr yn deall sut mae dehongli lluniadau, gofynion, amserlenni, datganiadau dull ac asesiadau risg. * Bydd dysgwyr yn gallu asesu cyflwr deunyddiau a chydrannau o ran addasrwydd, cydnawsedd a defnydd cywir. * Bydd dysgwyr yn gallu gosod deunyddiau a chydrannau amhriodol o’r neilltu a rhoi gwybod am broblemau i’r lefel briodol o awdurdod i liniaru ac unioni problemau y gallent eu hachosi i safonau ac amserlenni gwaith. * Bydd dysgwyr yn deall y rhesymau a’r manteision o osod systemau mewnol fframiau metel ar gyfer partisiynau, leinin waliau a nenfydau, cau am drawstiau a cholofnau a ffurfio nenfydau crog i fodloni rheoliadau adeiladu, gweler *British Gypsum White Book*. * Bydd dysgwyr yn adnabod amrywiaeth o wneuthurwyr sy’n cynhyrchu deunyddiau plastro mewn manylebau. * Bydd dysgwyr yn dewis, defnyddio a gorffen gwahanol systemau plastro i’r safonau a amlinellir yn y fanyleb. * Bydd dysgwyr yn gwybod am osod systemau mewnol ar waliau, gorchuddion a nenfydau gan ddefnyddio’r cydrannau cywir ar gyfer pob system. * Bydd dysgwyr yn gwybod ac yn gyfarwydd â’r holl gynhyrchion a’r cydrannau, gan gynnwys ategolion ar gyfer diogelu rhag tân, diogelu rhag sŵn ac inswleiddio. * Bydd dysgwyr yn gallu nodi o wybodaeth a Chyfarwyddiadau Technegol Gwneuthurwyr (MTIs) unrhyw gydrannau o ansawdd gwael a’u rhai ar y naill ochr fel na fyddant yn cael eu defnyddio. |
| * 1. Defnyddio adnoddau | * Bydd dysgwyr yn deall y mathau o is-haenau ar gyfer gosod systemau mewnol. * Bydd dysgwyr yn gallu darllen a deall MTIs a manylebau i allu dewis yr adnoddau cywir. * Bydd dysgwyr yn cwblhau tasg ar sut mae rhoi gwybod am unrhyw broblemau o ran paratoi is-haenau cefndir a gosod systemau a chydrannau mewnol yn unol â manylebau a chyfarwyddiadau’r gwneuthurwr er mwyn bodloni’r fanyleb. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn deall ac yn gyfarwydd â dogfennau sefydliadol fel lluniadau, manylebau, rhestrau a MTIs. * Bydd dysgwyr yn adolygu dogfennau enghreifftiol ac yn dilyn gweithdrefnau hyfforddi i ymgyfarwyddo â defnyddio’r adnoddau uchod. * Bydd dysgwyr yn ymwybodol o sut mae sicrhau ansawdd cyn, yn ystod ac ar ôl rhaglenni wrth baratoi is-haenau a gosod systemau mewnol i safon y diwydiant. |
| * 1. Peryglon | * Dylai dysgwyr allu cynhyrchu a deall Datganiadau Dull Asesu Risg (RAMS). * Bydd dysgwyr yn adolygu dogfennau enghreifftiol ac yn dilyn gweithdrefnau hyfforddi i ymgyfarwyddo â defnyddio’r adnoddau uchod. * Bydd dysgwyr yn deall beth yw proses gynefino a sgyrsiau blwch offer a sut maen nhw’n darparu cyngor ar ddefnyddio Cyfarpar Diogelu Personol (PPE) a’u cyfrifoldeb dros roi gwybod am ddamweiniau a damweiniau fu bron â digwydd ar y cyd â’r Ddeddf Iechyd a Diogelwch yn y Gwaith (HASAWA). * Bydd dysgwyr yn deall y gadwyn awdurdod a phwy i roi gwybod iddynt os bydd peryglon, damweiniau neu ddamweiniau fu bron â digwydd. |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn gyfarwydd â rhaglen waith siart Gantt ar gyfer gosod a gorffen contractau systemau mewnol. * Bydd dysgwyr yn adolygu dogfennau enghreifftiol ac yn dilyn gweithdrefnau hyfforddi i ymgyfarwyddo â defnyddio’r adnoddau uchod. * Bydd dysgwyr yn deall y gwahaniaeth rhwng datganiad dull a rhaglen waith ac yn rhoi enghreifftiau. * Bydd dysgwyr yn gwybod beth yw effaith methu â chwrdd â therfynau amser rhaglenni a’r effaith y mae’n ei chael ar y contract a chrefftau eraill. |
| * 1. Offer a chyfarpar | * Bydd dysgwyr yn ymchwilio ac yn deall pryd mae’n rhaid cynnal Prawf Dyfeisiau Cludadwy (PAT) er mwyn defnyddio offer trydanol yn ddiogel. See *City & Guilds Textbook in Plastering Level 1 Diploma (6708), Level 2 Diploma (6708) and Level 2 Technical Certificate (7908)*, p69. * Bydd dysgwyr yn ymwybodol o’r Rheoliadau Darparu a Defnyddio Cyfarpar Gwaith (PUWER). * Bydd dysgwyr yn nodi pa fathau o gyfarpar mynediad y mae’n rhaid iddynt fod yn ymwybodol ohonynt ac yn deall sut i’w defnyddio’n ddiogel wrth gydymffurfio â Rheoliadau Gweithio mewn Llefydd Uchel (WAH) 2005. * Bydd dysgwyr yn gwybod sut mae deall datganiad dull a manyleb i helpu i ddewis offer a chyfarpar yn gywir i gwblhau tasgau fel gosod dimensiynau a datwm, paratoi ardaloedd ar gyfer gwasanaethau a phwyntiau mynediad a gosod plastrfwrdd ar waliau a nenfydau gydag agoriadau, trawstiau a cholofnau. * Bydd dysgwyr yn gwybod sut i storio’r holl offer a chyfarpar mynediad yn ddiogel ar ôl eu defnyddio. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos sgiliau gwaith o ran mesur, gosod allan, ffitio, lleoli a gosod systemau leinio sych | * Bydd dysgwyr yn cael hyfforddiant ymarferol mewn mesur, gosod allan a gosod systemau leinio sych. * Bydd dysgwyr yn defnyddio mesuriadau llinol, arwynebedd a pherimedr i gyfrifo deunyddiau a chydrannau. * Bydd dysgwyr yn gyfarwydd â chydrannau ac adnoddau ar gyfer gosod systemau mewnol a deall lluniadau, manylebau, amserlenni, MTIs a rhaglenni gwaith i gyrraedd safonau’r diwydiant. * Bydd dysgwyr yn meddu ar wybodaeth dechnegol i allu asesu a gwirio cefndiroedd amrywiol i dderbyn gwahanol systemau mewnol. * Bydd dysgwyr yn cyflawni tasgau cyfrifo ymarferol i fesur arwynebedd amrywiol systemau mewnol penodol i gyflawni’r meintiau cywir o gynhyrchion metel llinol fel trac, stydiau, leininau, sianeli perimedr a phrif sianeli, gan gynnwys cydrannau fel cysylltwyr, angorau, clipiau, strapiau, bariau cryf a gosodiadau gan ganiatáu canran ar gyfer gwastraff. * Bydd dysgwyr yn cael hyfforddiant ymarferol ar ddehongli a throsglwyddo dimensiynau o’r datwm wrth osod systemau mewnol i ddarparu ar gyfer agoriadau, gwasanaethau, sianeli mynediad, hatsys a blychau patres. See *City & Guilds Textbook in Plastering Level 1 Diploma (6708), Level 2 Diploma (6708) and Level 2 Technical Certificate (7908)*, Ch7. |
| * 1. Defnyddio a chynnal a chadw offer llaw, offer pŵer a chyfarpar ategol i osod y canlynol, gan gynnwys gosod pennau gwyro, ffurfio agoriadau a mannau cysylltu, a gwneud gwaith atgyweirio, yn unol â’r cyfarwyddiadau gweithio a roddwyd ar gyfer: * palisau stydiau metel * nenfydau fframiau metel (furring) * leininau wal fframiedig * waliau dwbl * stydiau gwasgarog * gorchuddion trawstiau a cholofnau fframiedig a di-ffrâm | * Bydd dysgwyr yn dangos gwybodaeth am ddefnyddio offer llaw, offer pŵer a chyfarpar mecanyddol. * Bydd dysgwyr yn cael hyfforddiant ymarferol ar ddulliau gosod ar gyfer pob system fewnol, gan gynnwys atal tân ac inswleiddio. * Bydd gan ddysgwyr wybodaeth am osod waliau crwm, pennau gwyro a nenfydau stribedi metel. * Bydd gan ddysgwyr wybodaeth am systemau gwrthsain, systemau cryfhau rhag ergydion, defnyddio deunydd selio chwyddedig i ffurfio rhwystrau tân a ffurfio seliau perimedr gan ddefnyddio glud cyfansawdd gan gynnwys lleoli deunyddiau inswleiddio. |
| * 1. Gosod o leiaf **ddau** o’r systemau canlynol yn unol â’r cyfarwyddiadau gweithio a roddwyd, gan gynnwys gosod pennau gwyro, palisau siafftiau gwasanaeth, waliau crwm, waliau dros dair metr o uchder | * Bydd dysgwyr yn cael hyfforddiant ymarferol ar osod a chynhyrchu pennau gwyro a waliau crwm. * Bydd dysgwyr yn gwybod am osod systemau mewnol gan ddefnyddio gwybodaeth sy’n deillio o luniadau, manylebau, rhestrau a MTI i fodloni safonau cyfredol y diwydiant. Gweler *British Gypsum White Book*. * Bydd dysgwyr yn cael hyfforddiant ymarferol ar wneud gwahanol atgyweiriadau i systemau mewnol. |