Uned 203: Cynllunio a gwerthuso gwaith yn y maes adeiladu yng Nghymru

# Canllaw darparu

Gwybodaeth am yr uned

Mae’r uned hon yn rhoi gwybodaeth i’r dysgwr am sut mae cynllunio a gwerthuso gwaith. Bydd dysgwyr yn gallu darllen a dehongli’r cynlluniau a’r dogfennau sydd eu hangen i gyflawni amrywiaeth eang o dasgau yn y maes crefft. Bydd dysgwyr yn gallu cynllunio ar gyfer cwblhau amrywiaeth eang o dasgau yn y maes crefft, gan ddefnyddio’r sgiliau llythrennedd a rhifedd gofynnol a gosod eu meini prawf perfformiad eu hunain ar gyfer tasgau penodol.

Bydd dysgwyr yn gwerthuso eu perfformiad eu hunain wrth gyflawni amrywiaeth eang o dasgau yn y grefft hon mewn perthynas â’r gofynion gosodedig a’u meini prawf llwyddiant eu hunain.

Bydd dysgwyr yn ennill gwybodaeth, dealltwriaeth a sgiliau’n ymwneud â’r canlynol:

* sut mae cyfrifo costau a phennu gofynion o ran adnoddau
* cynllunio gwaith
* pwysigrwydd gwerthuso’r gwaith

Gallai dysgwyr gael eu cyflwyno i’r uned hon drwy eu cymell i ofyn cwestiynau iddyn nhw eu hunain fel:

* Beth yw’r gwahaniaeth rhwng amcangyfrif a dyfynbris?
* Sut mae prisio tasg fach?
* Beth sydd ynghlwm wrth brisio ar gyfer contract mawr?
* Beth yw RAMS?

**Canllawiau:** Lle bo’n berthnasol, gellir cyflwyno’r uned hon ar y cyd â’r unedau crefft sy’n cael eu darparu a deilliannau dysgu 3 a 4 Cyflogaeth a Chyflogadwyedd yn y Sector Peirianneg Gwasanaethau Adeiladu. Bydd y sgiliau yn y deilliant hwn yn bwysig er mwyn galluogi’r dysgwr i gynllunio, perfformio a gwerthuso ei waith yn asesiad y Prosiect Ymarferol.

Deilliannau dysgu

1. Gwybod sut i gyfrifo costau a phennu gofynion o ran adnoddau
2. Cynllunio’r gwaith sydd angen ei wneud i gwblhau’r dasg/tasgau
3. Gwerthuso gwaith gorffenedig

Adnoddau a awgrymir

Gwerslyfrau

* Burdfield, M., Jones, S., Redfern, S., Fearn, C. (2020) *The City & Guilds Textbook: Site Carpentry & Architectural Joinery for the Level 3 Apprenticeship (6571), Level 3 Technical Certificate (7906) & Level 3 Diploma (6706)*. London: Hodder Education.   
  ISBN 978-1-51045-815-4
* Jones, S. (2019) *The City & Guilds Textbook: Site Carpentry and Architectural Joinery for the Level 2 Apprenticeship (6571), Level 2 Technical Certificate (7906) & Level 2 Diploma (6706)*. London: Hodder Education. ISBN 978-1-510458-813-0

Gwefannau:

* [Designing Buildings Wiki | Typical tender process for construction projects](https://www.designingbuildings.co.uk/wiki/Typical_tender_process_for_construction_projects)
* [MSL | RAMS Risk Assessment Method Statement](https://msl-ltd.co.uk/job-right-rams-risk-assessment-method-statement/)
* [University of Cambridge | Reflective Practice Toolkit](https://libguides.cam.ac.uk/reflectivepracticetoolkit/whatisreflectivepractice)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Gwybod sut i gyfrifo costau a phennu gofynion o ran adnoddau | * 1. Y prif dechnegau a ddefnyddir ar gyfer amcangyfrif tasgau/prosiectau ym maes adeiladu | * Dysgwyr i ymchwilio beth yw Bil Meintiau (BOQ) a sut mae ei angen i gyfrifo costau prosiectau. * Dysgwyr i ddeall sut mae defnyddio dogfennau fel lluniadau, amserlenni a manylebau yn y broses o gyfrifo costau llafur a deunyddiau ar gyfer prosiectau. * Dysgwyr i ddeall sut mae amcangyfrif yn cael ei lunio, gan gynnwys y gofyniad ar gyfer gorbenion ac elw. |
| * 1. Sut mae canfod y gofynion o ran adnoddau | * Dysgwyr i wybod sut mae canfod adnoddau er mwyn bod yn gystadleuol ar sail cost prosiectau, fel nad oes gormodedd o adnoddau na phrinder adnoddau i fod mewn sefyllfa o golled bosibl. * Dysgwyr i wybod beth yw costau defnyddiau treuliadwy (ailgyflenwadwy), megis deunyddiau ac arian a chostau adnoddau ailddefnyddiadwy, megis peiriannau, cyfarpar a phobl. * Dysgwyr i adnabod yr angen am lafur a pheiriannau wrth ystyried costau. |
| * 1. Sut mae amcangyfrif yr amser sydd ei angen | * Dysgwyr i ymgymryd ag amcangyfrif y gofynion o ran amser ar gyfer prosiect bychan, gan gynnwys dylunio, cynllunio, paratoi, gosod a rheoli prosiectau er mwyn ennill gwybodaeth am gwblhau prosiectau’n brydlon i alluogi gwneud elw. * Dysgwyr i wybod y gwahaniaeth rhwng amcangyfrif a dyfynbris. Edrychwch ar *City & Guilds Textbook: Site Carpentry and Architectural Joinery for the Level 2 Apprenticeship (6571), Level 2 Technical Certificate (7906) & Level 2 Diploma (6706)*, pp57–58. |
| 1. Cynllunio’r gwaith sydd angen ei wneud i gwblhau’r dasg/tasgau | * 1. Nodi’r adnoddau sydd eu hangen i gyflawni’r dasg | * Dysgwyr i gyflawni tasgau cynllunio ac amcangyfrif syml ar gyfer y grefft o’u dewis. * Dysgwyr i atgyfnerthu eu gwybodaeth am Ddatganiadau Dull Asesu Risg (RAMS) a chwblhau’r dogfennau angenrheidiol i’w hatodi i’r tasgau uchod. * Dysgwyr i ddeall yr wybodaeth angenrheidiol i gwblhau’r tasgau hyn o ddogfennau cysylltiedig wedi’u teilwra i’r tasgau, e.e. amserlenni, rhestr meintiau, lluniadau ac ati. * Dysgwyr i wneud ymchwil o ran prisio contract mawr. |
| * 1. Cynllunio gweithgareddau a threfn/camau’r gwaith er mwyn cyflawni’r dasg | * Dysgwyr i ddeall pwysigrwydd rhestrau adnoddau wrth gostio prosiectau a chynllunio camau’r gwaith. * Dysgwyr i ddeall pwysigrwydd amserlen waith wrth gostio prosiectau a gwneud gwaith fesul cam. * Dysgwyr i fod yn gyfarwydd â rhaglenni gwaith wrth gostio prosiectau a gwaith fesul cam i helpu i nodi gweithgareddau a cherrig milltir. |
| * 1. Nodi meini prawf llwyddo ar gyfer y dasg | * Dysgwyr i wybod beth yw ystyr meini prawf llwyddiant fel y’u diffinnir gan y Gymdeithas Rheoli Prosiectau (APM). * Dysgwyr i allu nodi unrhyw heriau wrth gynllunio a chostio prosiectau i alluogi costau cystadleuol. * Dysgwyr i adnabod gweithgareddau allweddol, deunyddiau penodedig, ansawdd gorffeniadau a cherrig milltir penodol yn y ddogfen dendro. |
| 1. Gwerthuso gwaith sydd wedi’i gwblhau | * 1. Gwerthuso’r gwaith sydd wedi’i gwblhau yn erbyn briff y dasg a’r meini prawf llwyddo | * Dysgwyr i bennu tasgau myfyrio i nodi unrhyw feysydd i’w gwella wrth gynhyrchu dogfennau cynhwysfawr ar gyfer costio prosiectau. * Dysgwyr i fyfyrio ar ddulliau eraill os byddant yn cael eu nodi, effeithiolrwydd eu gwaith costio prosiectau, unrhyw gryfderau neu wendidau a nodwyd a’r gwersi i’w dysgu yn y broses o gostio prosiectau. |