Uned 240: Gosod llechi to naturiol maint rheolaidd yn unol â manylion safonol y to

# Canllaw darparu

Gwybodaeth am yr uned

Mae'r uned hon yn ymwneud â dehongli gwybodaeth, mabwysiadu arferion gwaith diogel, iach ac amgylcheddol gyfrifol, dewis a defnyddio deunyddiau, cydrannau, offer a chyfarpar a gosod gorchuddion to llechi naturiol maint rheolaidd ar estyll stribed a/neu fyrddau ar gyfer gwaith toi newydd a/neu ail-doi.

Gallai dysgwyr gael eu cyflwyno i’r uned hon drwy eu cymell i ofyn cwestiynau iddyn nhw eu hunain fel:

* Pa gymysgedd morter sy’n cael ei ddefnyddio ar gyfer gwaith toi?
* Pa ddulliau sy’n cael eu defnyddio i osod llechi naturiol?
* Pa fath o fetel dylid ei ddefnyddio ar gyfer hoelen llechi?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Safonau Prydeinig

* BS 5534:2014+A2:2018 *Slating and tiling for pitched roofs and vertical cladding – Code of Practice.*
* BS 8000-6:2013 *Workmanship on building sites – Code of Practice for slating and tiling of roofs and claddings.*
* BS 8000-0:2014 *Workmanship on construction sites: Introduction and general principles.*

Gwefannau:

* [Roof Tile Association Roof Tile Association](https://rooftileassociation.co.uk/) | Home
* [National Federation of Roofing Contractors (NFRC) | Technical Bulletins](https://www.nfrc.co.uk/knowledge-hub/NFRC-publications)

Gwerslyfrau

* Health and Safety Executive (5th edition) HSG33 *Health and safety in roof work* (2020) Norwich: The Stationery Office.

ISBN 978-0-71766-722-2

* Building Regulations Conservation of Fuel and Power: *Approved Document L1B: conservation of fuel and power in existing dwellings*, 2010 edition. Newcastle Upon Tyne: RIBA Bookshops.

ISBN 978-1-85946-744-2

* Building Regulations Conservation of Fuel and Power: *Approved Document L2B: conservation of fuel and power in existing buildings other than dwellings*, 2010 edition. Newcastle Upon Tyne: RIBA Bookshops. ISBN 978-1-85946-746-6

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Dysgwyr i wybod: * y gwahaniaethau rhwng y llechi gorau a llechi masnachol / rhad * y gwahaniaethau rhwng llechi’r DU a llechi wedi’u mewnforio * beth yw ystyr pen a chynffon llechen * pam mae llechi’n cael eu torri a’u tyllu o’r cefn * am lechi wedi’u tyllu ymlaen llaw a’u cyfyngiadau/defnydd * pam mae’n rhaid graddio llechi cyn eu defnyddio * pam y dylid gosod llechi gyda bylchau o ddim mwy na 5mm (er mwyn i’r llechi orwedd yn iawn a chaniatáu ar gyfer mân newidiadau o ran lled) * ynghylch addasrwydd gwahanol feintiau llechi mewn perthynas â goleddf to a pharthau agored (cysgodol, cymedrol, difrifol, difrifol iawn), gan gynnwys lap pen ac ochr * ynghylch systemau gosod sych ar gyfer crib, ymyl fain, ymyl a chafnau * y deunyddiau a’r cymarebau sydd eu hangen i gymysgu morter toi * am drwch, lap uchap, lap ochr a hanner-bond * am y mathau o hoelion a bachau sy’n cael eu defnyddio ar gyfer llechi * am yr amrywiaeth o ffitiadau, gan gynnwys teils crib ac ymyl fain, teils ymyl gorchuddedig, llechi a hanner a fentiau teils * y diffygion cyffredin fel holltau, craciau, deunyddiau siâp anghywir a difrod cyffredinol a achosir yn ystod y broses weithgynhyrchu neu gan ddulliau gwael o godi a chario/trafnidiaeth * ynghylch deunyddiau atgyweirio fel citiau gosod arbenigol a bachau/clipau/tinglau a sut maen nhw’n cael eu defnyddio i drwsio llechi/cydrannau sydd wedi torri. * y goleddf lleiaf (ddim llai nag 20 gradd). |
| * 1. Defnyddio adnoddau | * Bydd dysgwyr yn gwybod sut mae dewis meintiau priodol o wybodaeth benodedig. * Bydd dysgwyr yn deall pwrpas yr adnoddau a sut maen nhw’n cael eu defnyddio ar y to. * Bydd dysgwyr yn sicrhau bod adnoddau’n cwmpasu’r ystod ganlynol: ardaloedd cyffredinol, bondoeau, ategweithiau, agoriadau (goleuadau/ffenestri to), ymylon gosod sych a/neu wlyb, cribau, ymylon main a chafnau ac ymylon uchaf. * Bydd dysgwyr yn gwybod sut mae adnabod a rhoi gwybod am ddeunyddiau diffygiol neu brinder a sut mae cludo, trin, storio ac amddiffyn deunyddiau’n gywir. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn dangos gwybodaeth a dealltwriaeth o luniadau, manylebau, Gwybodaeth Dechnegol y Gwneuthurwr (MTI), cardiau gwaith a chyfarwyddiadau gweithio eraill gan y cyflogwr. * Bydd dysgwyr yn gwybod sut mae defnyddio’r systemau storio mewnol wrth ddewis deunyddiau o’u iard neu eu compownd eu hunain. * Bydd dysgwyr yn dangos gwybodaeth a dealltwriaeth o gompownd safle wrth ddewis deunyddiau ar y safle. * Bydd dysgwyr yn gwybod sut mae trefnu danfoniadau yn uniongyrchol i’r safle. * Bydd dysgwyr yn gwybod sut mae defnyddio siopau hurio offer a pheiriannau pan fydd angen cyfarpar arbenigol. * Bydd dysgwyr yn gwybod sut mae defnyddio amrywiaeth o adnoddau, gan gynnwys llechi naturiol, ffitiadau, gosodiadau, teils crib ac ymyl, systemau gosod sych, systemau awyru, cymysgedd morter ac ychwanegion mewn perthynas â math, nifer, ansawdd a maint. |
| * 1. Peryglon | * Bydd dysgwyr yn deall Datganiadau Dull Asesu Risg (RAMS) sy’n ymwneud â’r canlynol: * gweithio yn rhywle uchel * damweiniau sy’n gysylltiedig â gosod y deunyddiau a’r cydrannau, yn enwedig pan fydd angen cyfarpar diogelu personol (PPE) neu atal llwch gan ddefnyddio dŵr neu echdynnu mecanyddol * codi a chario diogel wrth symud, llwytho a dadlwytho deunyddiau * defnyddio offer llaw yn ddiogel wrth forthwylio a thorri * defnyddio deunyddiau peryglus yn ddiogel wrth ddelio â phlwm neu doddyddion |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn dangos gwybodaeth a dealltwriaeth o'r canlynol: * graddio/trefnu llechi naturiol i ddim llai na thri thrwch * tyllu neu aildyllu llechi o’r ochr arall i gynhyrchu tyllau heb fod yn fwy na 5mm o ddiamedr * llechi bachu a phryd y gallai hynny fod yn well na hoelio (llechi gyda modwlws torri isel, mannau agored iawn) * gosod llechi naturiol mewn ardaloedd cyffredinol a lleol, gan gynnwys bondoeau, ymylon, agoriadau, ategweithiau, ymylon main a chafnau * hoelio teils to yn unol â’r fanyleb * sgriwio systemau crib, ymyl ac ymyl fain sych * gosod a phwyntio morter ar ymylon gwlyb, cribau, ymylon main a chafnau * torri llechi naturiol a chydrannau cysylltiedig i siâp a maint * gosod llechi naturiol i orgyffwrdd ar yr ochrau i gyflawni hanner-bond nominal heb fod yn llai na’r lapiad ochr a ganiateir (drwy gyfrifiad) wrth dorri i mewn, ac ar y pennau i sicrhau gorchudd cywir * lleoli deunyddiau a chydrannau yn unol â’r cyfarwyddiadau gweithio. |
| * 1. Offer a chyfarpar | * Bydd dysgwyr yn gwybod sut a ble yn y contract mae’r offer canlynol yn cael eu defnyddio: * cyllell dorri llechi, heyrn torri, offer llaw i dorri llechi a gilotîns ar gyfer torri â llaw a siapio llechi naturiol * morthwylion ar gyfer hoelio llechi a chydrannau cysylltiedig * padiau pengliniau i’w gwneud yn gyfforddus ac yn ddiogel wrth benlinio ar estyll stribed * tâp mesur/pren mesur ar gyfer gosod estyll stribed, mesur a thorri ac ar gyfer gosod deunyddiau a chydrannau yn eu lle (pensil a/neu bin marcio) * sialc neu linell wlyb ar gyfer marcio llinellau lleoli ar gyfer teils, onglau torri ar y cafnau a chanllawiau lleoli wrth yr ymylon main * trywel ar gyfer gosod a phwyntio ymylon gwlyb, cribau, ymylon main a chafnau * bwced ar gyfer cario a chludo morter * llif gerrig sy’n defnyddio dŵr i atal llwch neu echdynnu mecanyddol. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos sgiliau gwaith | * Bydd dysgwyr yn dangos yn ymarferol sut mae gwirio’r canlynol: * bod y to yn cael ei fesur ar gyfer hyd ceibren i sefydlu pwyntiau datwm wrth fondiau ac ymylon crib/brig, nifer y cyrsiau, medryddion uchaf ac i fesur pa addasiadau allai fod yn angenrheidiol/posibl ar gyfer llechi wedi eu tyllu a heb eu tyllu ymlaen llaw * ffurfio cyrsiau byr ac wrth fondoeau neu gribau * llinellau gosod allan a marcio * bod llechi’n cael eu gosod gyda bylchau o ddim mwy na 5mm * bod llechi’n cael eu gosod yn wastad ar draws y to gyda’r bylchau lleiaf posib * bod llechi’n cael eu gosod mewn llinellau syth gan ddilyn y llinellau syth i fyny’r to * cynnal hanner-bond yn ôl y cynllun mewn ardaloedd cyffredinol * cynnal y lap ochr lleiaf posibl wrth ymyl nodweddion penodol * agoriadau a threiddiadau wedi’u gorffen yn daclus * mesur a thorri llechi yn gywir ac yn daclus gyda’r ymyl siamffrog wedi’i atgynhyrchu ar flaen y llechen * mesur a thorri deunyddiau a chydrannau eraill yn daclus ac yn gywir * tyllu’r llechi yn daclus ac yn gywir gyda thyllau heb fod yn fwy na 5mm * mae toriadau bach yn cael eu hosgoi drwy ddefnyddio llechi a hanner * mae hoelion yn cael eu gosod yn gywir * gosod systemau ymyl sych, crib, cafn ac ymyl fain ar MTIs * caiff systemau ymylon gwlyb, crib ac ymyl fain eu gosod yn unol â’r safonau (gweler BS 8000-6:2013 a MTIs) a’u gosod yn fecanyddol lle bo hynny’n briodol * mae'r cafnau agored wedi'u gorffen yn sych ar linellau syth ac mae sianel agored gyson i'r lled angenrheidiol * mae gwaith wedi ei gynllunio fel bod cyn lleied â phosib o gerdded ar y llechi * mae’r deunyddiau a’r cydrannau sydd wedi’u gosod yn dangos dealltwriaeth glir o gyfarwyddiadau’r gwneuthurwr a/neu’r gwaith. |
| * 1. Defnyddio a chynnal a chadw offer llaw, offer pŵer a chyfarpar ategol i osod llechi to naturiol o faint cyffredin ar estyll a/neu fyrddau a ffitiadau cysylltiedig, gosodiadau a chydrannau yn unol â’r cyfarwyddiadau gweithio a roddir, gan ddefnyddio deunyddiau newydd a/neu wedi’u hadfer ar gyfer toeau gyda’r canlynol: * mannau cyffredin * bondoeau a chwrs uchaf * ategweithiau * agoriadau (goleuadau, ffenestri to) * ymylon gosod sych a/neu wlyb * cribau, ymylon main a chafnau | * Bydd dysgwyr yn gwybod sut mae sicrhau bod offer llaw, offer pŵer cludadwy a chyfarpar ategol yn cael eu defnyddio a’u cynnal a’u cadw’n ddiogel, gan gynnwys eu harchwilio’n rheolaidd a’u newid lle bo hynny’n briodol. * Ystod i gynnwys defnyddio offer a chyfarpar i osod deunyddiau a chydrannau wrth fondo, ymylon, cribau, cafnau, ategweithiau, agoriadau, treiddiadau, ardaloedd cyffredinol ac arwynebau fertigol. |