Uned 241: Tynnu ac adfer gorchuddion to

# Canllaw darparu

Gwybodaeth am yr uned

Mae'r uned hon yn ymwneud â dehongli gwybodaeth, mabwysiadu arferion gwaith diogel, iach ac amgylcheddol gyfrifol, dewis a defnyddio deunyddiau, cydrannau, offer a chyfarpar a thynnu ac adfer gorchuddion to i’w defnyddio yn y dyfodol, gwaredu deunyddiau anaddas a pharatoi arwynebau i’w hail-doi.

Gallai dysgwyr gael eu cyflwyno i’r uned hon drwy eu cymell i ofyn cwestiynau iddyn nhw eu hunain fel:

* Ar gyfer beth mae astell hededog yn cael ei defnyddio?
* Pam na fydd hen seliau plwm yn cael eu rhoi mewn biniau gwastraff cyffredinol?
* Beth sy’n gallu gwneud i deils to clai golli laminad?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Safonau Prydeinig

* BS 5534:2014+A2:2018 *Slating and tiling for pitched roofs and vertical cladding – Code of Practice.*
* BS 8000-6:2013 *Workmanship on building sites – Code of Practice for slating and tiling of roofs and claddings.*
* BS 8000-0:2014 *Workmanship on construction sites: Introduction and general principles.*

Gwefannau:

* [Roof Tile Association Roof Tile Association](https://rooftileassociation.co.uk/) | Home
* [National Federation of Roofing Contractors (NFRC) | Technical Bulletins](https://www.nfrc.co.uk/knowledge-hub/NFRC-publications)

Gwerslyfrau

* Health and Safety Executive (5th edition) HSG33 *Health and safety in roof work* (2020) Norwich: The Stationery Office.

ISBN 978-0-71766-722-2

* Building Regulations Conservation of Fuel and Power: *Approved Document L1B: conservation of fuel and power in existing dwellings*, 2010 edition. Newcastle Upon Tyne: RIBA Bookshops.

ISBN 978-1-85946-744-2

Building Regulations Conservation of Fuel and Power: *Approved Document L2B: conservation of fuel and power in existing buildings other than dwellings*, 2010 edition. Newcastle Upon Tyne: RIBA Bookshops. ISBN 978-1-85946-746-6

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Dysgwyr i wybod: * y mathau o lechi naturiol a/neu gerrig, eu maint a’u pwysau * y mathau o deils clai, eu maint a’u pwysau * y mathau o deils concrid, eu maint a’u pwysau, a pham mae rhai mathau’n cael eu hadfer yn awr (wedi stopio eu cynhyrchu, gwerthfawr) * y mathau o lechi a gynhyrchir gan ddyn, eu maint a’u pwysau a pham eu bod fel arfer yn anaddas i’w hailddefnyddio * y diffygion, gan gynnwys meddalrwydd, colli nibs, cloi rhwng teils a thros teils, tyllau hoelion wedi’u difrodi neu wedi’u blocio a dadlamineiddio, sy’n gallu gwneud llechi naturiol, teils clai a ffitiadau yn anaddas i’w hailddefnyddio * y mathau o deils crib ac ymyl fain a ffitiadau eraill a’u cyflwr a’u maint * y gwahaniaethau o ran pwysau’r gorchudd to presennol o’i gymharu â’r gorchudd to newydd a sut mae hyn yn berthnasol i reoliadau adeiladu (efallai y bydd angen cynnal arolwg strwythurol ar gyfer unrhyw gynnydd yn cynnwys pwysau gwlyb sy’n fwy na 15%) * y diffygion cyffredin fel holltau, craciau, deunyddiau siâp anghywir a difrod cyffredinol a achosir yn ystod y broses weithgynhyrchu neu gan ddulliau gwael o godi a chario/trafnidiaeth * ynghylch deunyddiau atgyweirio fel citiau gosod arbenigol a bachau/clipau/tinglau a sut maen nhw’n cael eu defnyddio i drwsio llechi/teils a chydrannau sydd wedi torri. |
| * 1. Defnyddio adnoddau | * Bydd dysgwyr yn gwybod sut mae llechi, llechi cerrig, ffitiadau a seliau wedi’u hadfer yn cael eu pentyrru’n daclus er mwyn osgoi difrod gan nodi meintiau. * Bydd dysgwyr yn gwybod sut mae deunyddiau a adferir yn cael eu dychwelyd i’r stoc neu’n cael eu defnyddio ar y to gan ddefnyddio llechi tebyg, yn ôl yr angen. * Bydd dysgwyr yn gwybod sut mae dewis meintiau priodol o wybodaeth benodedig. * Bydd dysgwyr yn deall pwrpas yr adnoddau a sut maen nhw’n cael eu defnyddio ar y to. * Bydd dysgwyr yn gwybod sut mae adnabod a rhoi gwybod am ddeunyddiau diffygiol neu brinder a sut mae cludo, trin, storio ac amddiffyn deunyddiau’n gywir. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn dangos gwybodaeth a dealltwriaeth o’r canlynol: lluniadau, manylebau, Gwybodaeth Dechnegol y Gwneuthurwr (MTI), cardiau gwaith a chyfarwyddiadau gweithio eraill gan y cyflogwr. * Bydd dysgwyr yn gwybod sut mae defnyddio’r systemau storio mewnol wrth ddewis deunyddiau o’u iard neu eu compownd eu hunain. * Bydd dysgwyr yn dangos gwybodaeth a dealltwriaeth o gompownd safle wrth ddewis deunyddiau ar y safle. * Bydd dysgwyr yn gwybod sut mae trefnu danfoniadau yn uniongyrchol i’r safle. * Bydd dysgwyr yn gwybod sut mae defnyddio siopau hurio offer a pheiriannau pan fydd angen cyfarpar arbenigol. * Bydd dysgwyr yn gwybod sut mae defnyddio amrywiaeth o adnoddau, gan gynnwys llechi naturiol, ffitiadau, gosodiadau, teils crib ac ymyl, systemau gosod sych, systemau awyru, cymysgedd morter ac ychwanegion mewn perthynas â math, nifer, ansawdd a maint. |
| * 1. Peryglon | * Bydd dysgwyr yn deall Datganiadau Dull Asesu Risg (RAMS) sy’n ymwneud â’r canlynol: * gweithio yn rhywle uchel * damweiniau sy’n gysylltiedig â gosod y deunyddiau a’r cydrannau, yn enwedig pan fydd angen cyfarpar diogelu personol (PPE) neu atal llwch gan ddefnyddio dŵr neu echdynnu mecanyddol * codi a chario diogel wrth symud, llwytho a dadlwytho deunyddiau * defnyddio offer llaw yn ddiogel wrth forthwylio a thorri * defnyddio deunyddiau peryglus yn ddiogel wrth ddelio â phlwm neu doddyddion * baw adar a chreaduriaid eraill mewn hen doeau * llwch o dynnu hen lechi/teils/estyll * strwythurau to bregus wrth dynnu gorchuddion to. |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn dangos gwybodaeth a dealltwriaeth o'r canlynol: * tynnu hen orchuddion to, ffitiadau a gwaith plwm i’w hailddefnyddio * stripio hen estyll, ffelt a’r holl ddeunyddiau eraill y bernir eu bod yn anaddas i’w hailddefnyddio a’u gwaredu’n ddiogel * gwirio teils, llechi a/neu gerrig a ffitiadau ar gyfer arwyddion o feddalwch, halogiad, craciau, tyllau hoelion wedi chwyddo neu wedi blocio, colli nibs, wyneb a cholli lliw, a allai eu gwneud yn addas i’w harbed * glanhau, didoli a storio deunyddiau y bernir eu bod yn addas i’w hailddefnyddio * tynnu hen estyll stribed a choed to * cyfrif faint o ddeunyddiau wedi’u hadfer mewn perthynas â’r hyn sydd ei angen i adfer y to * gwirio ac adrodd am unrhyw bren sydd wedi’i ddifrodi y gallai fod angen ei newid cyn adfer y to * gollwng gwastraff yn ddiogel drwy geudyllau, wagen fforch godi, teclynnau codi gyda chewyll/beltiau. |
| * 1. Offer a chyfarpar | * Bydd dysgwyr yn gwybod sut a ble yn y contract mae’r offer canlynol yn cael eu defnyddio: * morthwylion a/neu fariau ar gyfer tynnu llechi, teils, ffitiadau, ffelt, estyll stribed, seliau a chydrannau * cynion to ar gyfer tynnu ardaloedd penodol neu fach o lechi naturiol * padiau pengliniau i’w gwneud yn gyfforddus ac yn ddiogel wrth benlinio ar estyll stribed * brws llaw a bwced ar gyfer clirio llwch/malurion * masg rhag llwch, trowsus a llewys hir, sbectol ddiogelwch, esgidiau a menig. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos sgiliau gweithio i ddefnyddio mynediad diogel i archwilio, tynnu, adfer, tynnu hoelion, ail-dyllu, ail-feintio, glanhau a threfnu | * Bydd dysgwyr yn dangos yn ymarferol sut mae gwirio: * teils i weld a oes dadlamineiddio a/neu feddalu, cracio a difrod arall cyn eu glanhau i’w hailddefnyddio * llechi a/neu gerrig i weld a oes dadlamineiddio a/neu feddal, craciau, tyllau wedi chwyddo a difrod arall cyn eu glanhau i’w hailddefnyddio * mae aildyllu llechi naturiol yn cael ei wneud yn gywir o gefn y llechen i gynhyrchu tyllau newydd taclus o ddiamedr dim mwy na 5mm * ailddefnyddio llechi sydd wedi’u difrodi’n rhannol yn effeithiol ar gyfer bondoeau, llechi uchaf a haneri, lle bo hynny’n briodol * teils crib ac ymyl fain i weld a oes dadlamineiddio, cracio a difrod arall cyn tynnu hen fortar a glanhau i’w ailddefnyddio * gwaith plwm i weld a oes holltau, teneuo a chyflwr cyffredinol cyn ei dynnu i’w ailddefnyddio neu ei storio’n ddiogel oddi wrth ddeunyddiau eraill a adferwyd * estyll presennol ac a ydynt yn addas i’w hailddefnyddio a darparu troedle diogel * coed to presennol ac a ydynt yn wan neu’n rhy fach ac angen glanhau hoelion a malurion cyn gosod deunyddiau newydd. |
| * 1. Defnyddio a chynnal a chadw offer llaw, offer pŵer a chyfarpar ategol i dynnu, adfer a/neu waredu deunyddiau hindreuliad a chydrannau ategol yn unol â’r cyfarwyddiadau gwaith a roddir, ynghyd ag o leiaf ddau o’r canlynol: * llechi naturiol * teils plaen * teils lapiad sengl * llechi cerrig | * Bydd dysgwyr yn gwybod sut mae sicrhau bod offer llaw, offer pŵer cludadwy a chyfarpar ategol yn cael eu defnyddio a’u cynnal a’u cadw’n ddiogel, gan gynnwys eu harchwilio’n rheolaidd a’u newid lle bo hynny’n briodol. * Ystod i gynnwys defnyddio offer a chyfarpar i dynnu deunyddiau a chydrannau wrth fondo, ymylon, cribau, cafnau, ategweithiau, agoriadau, treiddiadau ac ardaloedd cyffredinol. |